text:
前排我分別見過兩位好耐冇見既好友C小姐和P小姐,今個月係C小姐生日,趁此我地3人又可以聚下,就約左今晚去銅鑼灣食晚飯,大家都係嗜辣之人,就揀食泰國餐.
尋日我將上次太creamy〝綠茶慕絲蛋糕〞,改良過,成為4吋〝香濃綠茶慕絲蛋糕〞就當係C小姐既生日禮物,因為太耐冇接觸唔知佢鍾意咩,話係改良,但個心好擔心怕唔好食.
我諗我可能太擔心,又或者太趕忙,攪到忘記左帶它出街,我晏晝3點幾跑完,回家洗白白,就立即去湊阿B放學,再與阿B玩一陣就出門口,落到樓下等車C小姐來電,這樣才記起個蛋糕,跟住就巴士去港鐵站,再搭一個站回家拎蛋糕,再坐港鐵去銅鑼灣,咁樣我就遲左15分鐘.
我地6點幾係Sogo集合,銅鑼灣P小姐最熟,就帶我地去食泰國野.我地坐低野都未叫,就開始影相,真係影得好開心,P小姐都有帶相機,佢專登charge足電,難得有人陪我影,除食物之外當然仲有大家既合照喇!我地由約7點又食又傾又影,直到9點先散.
我唔鍾意搭港鐵,所以要巴士轉巴士先回到家,我等第一程既士老公來電放工,佢話尾程巴士站搬左去好僻靜既地方,有時佢搭都係得佢一個人等,但我堅持要搭,我上第一程巴士冇耐,老公再來電話係尾程巴士站等我,老公有幾條回家路線,佢專登揀我呢條,咁即係佢擔心我喇!從來都未試過用行動或親口講擔心我,我心都甜.
今晚呢間泰國餐廳食物都係一般,但價錢唔算貴,叫左6樣野埋單都係二百幾蚊,呢餐當然係我與P小姐請壽星女喇!可能價錢唔算貴,所以有D份量細左D,其他份量都OK既.
冬陰公:睇落唔係好大碗,但可以分到右邊3碗份量的湯,可惜鹹,而且唔夠辣.
馬拉盞通菜:味道OK.
泰式蝦春卷:味道冇乜特別,但蝦肉好似唔多新鮮.
酸辣無骨鳳爪:唔夠酸和辣,份量少.
椰汁紅咖哩 (牛):又係冇乜特別.
薄餅:專登orde來點紅咖哩.
食飽飽就切蛋糕,大家都讚好味,而且添食,得到大家讚賞真係好開心,食唔晒C小姐帶回家添!
我見烘焙店冇4吋蛋糕盒,記得〝吉之島十蚊店〞有,所以去左買,雖然係貴D,但都幾好用,質地都夠硬.


c: text/html

text:
行程: 羽田機場 => 築地魚市場 => 池袋 => 新宿
終於都到出發日啦, 今次由於工作忙既關係, 所以趕唔切Plan哂個行程啦.都係用Excel整左個draft plan出黎, 到時隨機應變咋.
貫徹我地玩到盡既作風, 我同朋友仔二人又係搭凌晨機去東京羽田機場.夜晚放左工食埋dinner就即刻去機場, 1:30a.m.上機, 5:45a.m.到達.諗住都要成個鐘先出到境, 點知出奇地快, 半個鐘已經可以打埋手指模影埋相再拎埋行李去到國際機場門外既3號巴士站搭免費Shuttle去第二 Terminal啦.
通常香港 =>東京既飛機都會去成田空港,因為成田先係東京主要國際空港.羽田空港主要係內陸機場.只有JAL 同 ANA有凌晨機由香港去羽田吧.羽田空港有2個內陸Terminal和同一個國際Termina l. 如果由國際Terminal到市區, 最好既方法就係坐無料接駁巴士去番內陸Terminal先搭車.固度除左有機場巴士外, 仲有京急空港線去品川同東京Monorail去浜松町.然後可以係品川或浜松町轉山手線等去新宿池袋等地方. 車程大約一個小時,比成田空港快.
由於坐凌晨機關係,去到東京都係5:45a.m. 入埋境都係6:15a.m. 所以就決定去築地魚市場食個早餐先.我地係第二Terminal搭Monorail去浜松町站, 放好行李係車站locker, 行去大門站搭都營大江戶線去築地魚市場. 去到差唔多7:xxa.m. 我知道呢個時候去到都幾難食到壽司大架啦, 所以轉戰大江戶魚生飯.但係抵達後一睇.....嘩!!! 條龍咁誇張既.係每間店鋪前面有一條龍,係街頭又有一條中央人龍, 有個著和服既女人負責分派中央人龍去每間店鋪前面再排. 當中仲有好多鬼佬排隊.又話鬼佬就係食熟野既...
條龍太長啦,都知道冇乜希望試到場內既店舖, 於是就出番場外食喜代村.因為我幾年前試過覺得幾好食,質素比較平均,仲好過壽司大和. 同埋佢係連鎖店,又係24hrs, 所以應該有位.果然我地去到就有位啦.望一望餐牌, 原來佢地做緊春祭,鮪魚set特價. 正正正.佢既大toro平日賣要400 yen, 中toro都要300 yen啦.所以我地叫左個雜錦set同一個5件鮪魚set之後, 再忍唔住叫多個3件鮪魚set.食到好飽呀.Toro真係好肥美呀.
食飽飽搭番車去大門行番去浜松町拎行李, 跟住搭山手線去池袋Metropolitan Hotel.
由於去到都係10:xx a.m.唔可以Check in 住,就將行李寄存係酒店度. 跟住搭山
手線去新宿行街街. 我地今次日本行既目的都係買野, 所以第一日行程主要係
新宿行. 有01系百貨, 伊勢丹, Lumine, Comme Ca Store, 百果圜,etc.
午餐就係連鎖店つな八食天婦羅. 夜晚就係高島屋搵間唔使等位既蕎麦店攪掂.
食完8:xx p.m.就返酒店Check in休息,因為坐凌晨機已經好倦啦. 第一日就此完結.
Toro好平呀, 正正正
呢間食店好多人幫襯
01 Lolita館
天婦羅連鎖店
合鴨Soba
羽田交通
喜代村壽司 => 24 hrs, 多分店
Metropolitan Hotel => 池袋南口徒步2,3分鐘, 近JR池袋站

robotstxt: allowed

filter: keep


text:
OMG! 你地班香港人點攪㗎,你地完全唔記得咗我喺 6 年前响 Stanford U. 史丹佛大學畢業典禮嘅演講定啦!早排我死鬼咗之後,全世界 D 傳媒都重播又重播我嘅金句 Stay Hungry Stay Foolish,乜你地咁快就唔記得!我叫你地 Stay Hungry,唔係叫你地 iPhone 不離手,唔係叫你地不停啃(免費)資訊,不停上 FB ,不停打機喔!
嗰次我嚟香港揀舖開 Flagship Store,D 人喺 IFC 行行吓突然停低,唔知佢攪乜,原來佢 What’s App 緊!Shit! 差 D 撞親佢.喂大家知唔知呢個世界有咗 Email 之後,有 D 野叫做 Junk Mail,有咗手機之後就有 Junk Calls,有咗 Apps 之後就有 Junk Apps 啦,iPhone Apps 超過五十萬個,你 download 得幾多? 你地要識得有所選擇識得揀先至得㗎,唔好好似《千與千尋》裡面千尋阿爸阿媽咁,因為 hungry 就啃啊啃,食到變咗隻大肥豬就斃啦!
不過我返到 Cupertino,不斷思考香港所見所聞,唔通科技發展到今時今日,已經到咗科技係製造人類好似需要其實一 D 都唔需要嘅野,雖然咁樣可以令到我個蘋果變成市值世界第一,但係咁係咪我每朝起身照鏡果陣時問自己真正想做嘅野呢?咁樣發展落去係咪會令到 D 人真係變得 Foolish 而唔係 Stay Foolish 呢?
Anyway, 我已經真正咁 iCloud 咗,只可以心裡面希望大家 Stay Away From Smartphone.
Steve 上


text:
一隻無頭的曱甴起個湯底到浮下浮下咁,仲要係我要食左一半,我個FD 問我見唔見到曱甴,我先至發現有這小昆蟲的存在,好在我只係食辣個面,個心都好過D (其實可能辣個面都有曱甴,只係我地見唔到),如果唔係我唸我會即刻打去食環署投訴!
見到隻曱甴我即時同職員投訴,嘩個職員手腳幾快呀,即刻拎走我個湯底換左個新湯底比我地,沒有任何道歉.我叫佢換個一個全辣的湯底比我地 (因為我地都只係食辣),個職員竟然同我講話要加$10,真係估佢唔到囉!如果唔係我個FD 話由佢,我真係打電話去食環署,等佢地比人罰錢有個警剔都好嘛!
因為之前見到有曱甴,所以再換個個新湯底,我好小心咁研究仲有無曱甴,真係估佢唔到囉,個職員又猛話無曱甴叫我地放心食,真係點可以放心喎咁恐怖.
起我左搞右搞,點知又比我見到新個個湯底又係起清湯個面有昆蟲,今次似係一隻螞蟻.唉!我個FD 話算數叫我唔好再投訴,我堅持話要打去食環署,但佢又話算數,唉!真係好難頂...最後我要同佢一齊啞忍,真係激氣!
成餐飯勁嘔心囉!!!
反轉左隻曱甴來個大特寫,可以清楚見到曱甴腳
曱甴飄浮中
影左佢個LOGO 有相為證
第二個湯底中的小昆蟲~~疑似碼蟻但又唔係好似都唔知佢係乜
新個個湯底,起個底部搵到一團白色的物體


text:
1. 呢間公司有5個日本人, 其中3個(包括我之前提過mix果個老細)都識講廣東話, 仲要係異常流利果隻, 因為香港同事同佢地係用廣東話溝通. (我為佐要練好日文, 當然係用日文溝通啦~) 除佐廣東話之外, 佢地有D仲識講普通話, 法文, Spanish, 泰文等等... 好勁呀~~~
2. 我呢個低能婆第一次用打字機, 亦好坦白咁同老細講我唔識用打字機(咁我之前真係唔需要用到打字機麻...). 我主要係用打字機打報稅表.
3. 同事好好人, 返工第三日, lunchtime我仲坐係個位度(其實我有帶波仔飯, 但因為見好多人等緊叮飯, 所以咪諗住遲D先入去叮), 於是同事就走埋黎問我有無帶飯, 咁我就同佐3個男同事一齊落去食飯勒. 食完飯問番佢地幾多錢(因為其中一位同事負責埋佐單先), 佢地竟然話唔駛啦, 因為我係新同事, 好感動呀~~~ 相比起TDK, 我地個部門係無人會理新同事架囉, 上次個新同事第一日返工, 死肥豬腦細完全一D表示都無, 另一個教新同事野既同事就係lunchtime同佢講:「你可以自己落去食飯架」, 人情冷暖啦... 相比起之下, 呢度真係warm好多啦, 第一日老細請我食飯, 跟住同事又請我食飯.
4. 由於呢度係細公司, 唔同以前係TDK有admin dept專人負責聽電話, 坐reception, 分信等等. 呢度係實行新黎新豬肉, 新人有「更表」, 要輪流負責庶務工作, 所以我而家係新公司要聽電話, 分信, 寫courier地址, 去bank去郵局, 貼郵票等等既工作, 哈哈, 呢D野我真係出黎做野咁耐都從來未做過耶...


text:
乳壽司廣告
葉一知
最近板長壽司的兒童餐廣告,成為網絡討論的焦點,Facebook也成立了相關群組.
第一次看到這個廣告,覺得很白痴,賣兒童餐廣告,使唔使出到豪乳鬼妹?最搞鬼係,個細佬的反應好似麻甩佬見到個酥胸半露的鬼婆,肉緊得深呼吸,相腳緊張得猛貼椅腳,身子坐直,好似第一次叫雞不知所措咁.臨尾個鬼妹仲要來個日本式九十度彎腰,豪乳盡露,還以為係西方hardcore加日本AV混合版的開場.不過我為人正直,果時仲以為佢係賣「喂哺母乳,有益健康,西洋奶水,超級健康」的宣傳廣告.
有啲人話呢個廣告教壞細路.傻啦,細路睇完係唔會被人教壞,因為細路(八九歲以下果啲)對女性的胴體還未懂得反應,也未有邪念.正如靚女們肆無忌憚咁抱起啲男性小朋友,你會唔會變態得覺得自己在色誘啲細路?除非你天生變態有孌童癖,不然你也不會覺得有嘢,細路就更加唔會想起啲邪嘢.
呢個廣告的問題,反而係諗廣告和通過呢條橋嘅成人,佢哋個腦究竟裝咗啲乜?點解會覺得用豪乳來sell兒童餐,係work而且恰當?講到底,呢班人只係將自己代入落去過細路到,以為自己見到性感鬼妹會直吞口水,細路仔也會一樣?唔好侮辱咗細路嘅赤子之心好喎.我知道大人們好多都冇咗呢顆心,但你唔能夠剝奪細路嘅天真,將佢哋當成自己一樣咁鬼死鹹濕,將得不到的性幻想借廣告的細路表現出來.呢啲唔係叫廣告創意,叫幼稚兼低俗囉.
不過諗深一層,可能係佢哋聰明先啱.試諗吓,個細路唔會無厘頭走入去自己叫個兒童餐嘛,一定係大人帶埋入去,咁呢個廣告就滿足咗好多自卑的中國小男人啦,佢哋成日都想「征服鬼妹」,一雪八國聯軍之恥,偏偏有能力溝鬼妹嘅中國小男人,又少得可憐(嫖鬼妹始終未能完全洗脫自卑啊).呢個廣告,正好滿足佢哋潛藏嘅慾望,話唔定自己走落去板長叫個兒童餐,腦際一邊回味鬼妹那對豪乳.這樣看來,這又是一個成功的廣告啊.
其實呢個廣告同幾十年前的綠寶好似.孩子沒有變,變的只是大人.你認為這是創意嗎?


text:
過咗大半年都提唔起勁寫BLOG, 因為YAHOO個BLOG UPLOAD相真係好煩. 所以轉咗用BLOGGER.
今次墨西哥D相太多, 我都無心機執, 所以全部係直出的. 因為在LA出咗D小意外, 無咗本LONELY PLANET同NOTES, 所以好多建築物或地方名可能有出錯, 因為全個行程依
靠記憶完成.
8 June 2012
經過一輪風波後, 昨晚23:30終於由LA飛到MEXICO CITY. 今日一早就關始行程. 我哋先到Grutas de Cacahuamilpa之後再到TAXCO. 之前唔開心的嘢, 就忘記佢啦.
Grutas de Cacahuamilpa National Park - Guerrero Mexico
可以話係世界第二大的鐘乳石洞.
手工雪榚, 好想試但唔敢
之後, 我哋再到TEXCO.
TEXCO係出名銀器, 其實佢有好多好靚的銀飾物, 但佢的的設計比較誇張, 比較適合高大的外國人, 價錢都唔係貴.
TEXCO好歐洲FEEL. 我好鍾意呢個地方
我哋去咗呢間酒店的天台食LUNCH, 因為佢個VIEW係可以睇到全個TAXCO同對住個敎堂.
右手邊杯 ICED BLACK TEA好好飲, 我走時都有去WALMART買咗一盒.
好多時都响街邊見到小販賣自己做啲麵包, 食品之類. 响香港好耐無見過啦 :(
我試過, 係唔好食的, 如果我攞我做的菠蘿包去賣,一定大賣.


text: 出院回家後,第一時間就係打去健康院約時間幫阿髀做檢查,約咗今日(12/10)上午去瀝源健康院.第一次出街,當然要有備而戰啦!一早執好晒個湊仔袋,衫啦,乾濕紙巾,片片,換片墊,奶等用品,因為唔知阿髀到時開邊範嘛!婆婆將阿髀包到好似隻糭咁,戴埋帽仔,我哋就出發喇!最黑仔就係今日落大雨,落到樓下根本截唔到的士,我哋唯有坐馬鐵去沙田再行過去啦!好彩最後都安全到達,不過就晏咗少少.嘩!去到健康院發現真係好多BB呀!lift口條走廊泊滿晒各式各樣的戰車,BB的哭聲此起彼落,好彩阿髀都無你咁好氣,全程瞓覺.未見姑娘前,先要度頭圍和磅重,兩個月以下的BB磅重要除晒所有衫同片片,好彩俾BB除衫的位有暖爐,否則唔凍到病就奇,阿髀唔知係咪同呢間健康院唔夾,一放佢喺除衫區就嘔奶,好彩份量唔多,但都嘔到人哋張床污穢不堪,我哋唯有用紙巾抺一抺,蓋著污穢的地方繼續除啦!磅重時唔知係咪除晒D衫好無安全感,喊到拆天咁滯,好啦!磅完喇!正準備幫佢著番衫之際,條友竟然開大,仲要好似山洪暴發咁,攪到我同婆婆手忙腳亂,好彩唔係磅緊嗰時開大,否則D姑娘實鬧死.等咗一陣,叫名見姑娘喇!佢都係問吓我同阿髀的健康情況和阿髀的食奶情況,我話阿髀食人奶,佢就要我即席示範俾佢睇點餵,佢話阿髀都食得幾好,又指導一下餵奶時可以改善的地方,俾咗D小冊子我,就叫我哋出去等見醫生.出咗去又等一陣,到見醫生喇!醫生先同佢檢查同check黃胆,我同婆婆都好有信心阿髀check黃一定pass,因為阿髀真係一D黃都無,我見人哋其他B都好多好黃呢,所以真係感謝主賜俾阿髀有健康的身體,醫生話阿髀非常健康,只係比出院時輕咗,可能因為收水的關係,但醫生話都要monitor住,所以要我哋星期六再返去.阿髀全程瞓覺,準備定的奶都無食到,所以檢查完我哋便立刻坐的士回家,讓阿髀好好休息同食奶,加上我只係生咗幾日便要騰來騰去,真係好累呢!


text:
今早同屋企人去慈雲山中心飲茶, 叫左唔係太多食物, 因為實在太貴, 不過唔緊要啦, 只要可以聚下, 咁就心滿意足
好好味既馬拉千層榚, 好想食多幾件
呢個迷幻既流沙奶皇包, 個樣都幾靚咁
一見到都係流心, 真係超軟超好味, 奶皇唔係太甜, 味道岩岩好
呢個冬菇滑雞粥, 係粥求食到冬菇好似有點怪
仲有呢個蓮偶餅, 中間仲有魚肉
魚露雞肉炒烏冬, 味道真係麻麻, 烏冬有點酸酸地
仲有我唔食既粉果, 個樣都算幾好味
飲完茶之後再去買禮物, 因為菜菜話要交換禮物, 之前成日加班冇時間買, 所以先咁趕, 好在最後都買到, 買完禮物之後, 就去旺角搵菜菜及文迪
菜菜果然準時, 一早就到左旺角, 我因為架小巴係途中塞車, 所以遲左少少先到. 文迪未到, 我哋先去附近商場影下相先
菜菜幾靚女, 衣著都ok, 係棵靚靚既聖誕樹度影相先
等我都影返張相先, 感覺都ok, 好like呢棵聖誕樹
之後有個好靚既夢幻屋入口, 睇下有幾夢幻先
好靚既一間房及椅子~仲要係心心椅, 可以同joejoe影更好~
菜菜媽媽都影返張相先~
旁邊仲有個火爐, 同埋有隻....奇怪既BC公仔
旁邊既聖誕布置也好吸引, 影返張相先
之後仲未見到文迪, 只見到文迪係菜菜既sms內指示既餐廳, 但我哋兩個方向白痴(!?)都搵唔到, 最後都要等到同文迪會合先搵. 點知...間餐廳要預約先可以食飯, 最後去左朗豪坊附近既樓上cafe先得. 最後就搵到一間cafe休息下
間餐廳唔係太大, 但感覺幾舒服, 仲係鏡度見到我影相
餐廳既另一面, 到處都係白色既椅子及枱, 比人簡潔既感覺
我旁邊太多鏡, 全部都照住我, 等我都自拍返一張相先
同文迪及菜菜咁耐都冇見, 影返張合照先
菜菜買左盒好靚既淺藍色choco, 等我同佢影返張相先
相機教好時間制, 三個影返張合照先, 咁就唔使其他人幫我哋影啦~
我哋既茶餐一一送上, 首先係西多士珍寶腸, 同埋石班薯條, 仲有我哋三人既飲品
仲有芝士粉墨魚汁螺絲粉, 味道都算唔錯
仲有呢個釀雞翼餃子都唔錯, 個汁也好好味
之後到交換禮物既時間, 菜菜既係我送比佢既皮包及文迪送比佢既禮物, 仲要錫我果份>3<
文迪既三份禮物, 包括我送比佢既頸錬, 同埋菜菜送既兩份禮物
多謝文迪及菜菜送比我既兩份禮物, 等我都影返張相先~
文迪仲送左兩條褲仔比酷b及肚內既bb, 條褲個pet pet部分好得意, 想像佢地個pet郁郁下都幾得意
文迪送比菜菜全家既公仔, 感覺好得意, 聽講係手製, 係獨一無二, 只此一件
文迪先去個火爐度影返張相先
之後再同文迪黎返呢度影相, 睇下佢地影得幾開心^^....但影影下我部相機冇電啦..
我哋太耐冇見, 最後走左去影貼紙相, pose都諗左好耐, 影左出黎幾靚靚, 最鍾意菜菜大肚果張, 係期間限定版~
呢張相既星星及蝴蝶好靚啊, 唔使加字都靚
正正經經影返張相, 加埋個背景都唔錯啦^^
返到屋企拆開左禮物啦, 再一次多謝菜菜及文迪, 佢也好靚及好cute, like them~~
kumi's new life
2010年12月26日 星期日
見兩位靚女好友: 文迪及菜菜
今早同屋企人去慈雲山中心飲茶, 叫左唔係太多食物, 因為實在太貴, 不過唔緊要啦, 只要可以聚下, 咁就心滿意足
張貼者: 幸福之匙 於 下午7:45
2 意見:
- Candy 提到...
-
wa, 都係好快手, 我都未打....
多謝你同mandy賞面呀~~ 好難得我o地三個可以聚一聚, 下次都唔知幾時先可以再約咁齊人啦....
- 2010年12月27日 下午6:21
- 幸福之匙 提到...
-
haha~係啊, 快d打完之後再要補做返fashion illustration份功課
嗯, 冇錯, 有得聚下都好. 來日方長, 實有機會大家聚下既^^
- 2010年12月28日 上午2:08


text:
媽媽放暑假變成媽媽陪開學,雖然都咁sweet,
不過都想weekday帶小檬哋周圍玩吓!
知道頭幾日開學冇咩太多野做,
於是book咗玩個個都話難book嘅繩網
淨係估到唔好著裙啦..其他咩守則都冇睇到!
ready .........
真係未爬都興奮!!
妹妹豬初頭話唔玩,因為哥哥話佢知道入面有恐龍 =___=
gogogo~
原來搵窿捐上去都唔容易
呢個位上,算係最容易,最矮容易啲擒
越大隻越重嘅大人應該仲難.
妹妹豬係有啲位唔夠高,
未係好夠手力上,不過勝在輕巧,
托一托patpat就上到
小檬就最好,自己又夠手力爬,又輕巧!
喺網上行都又啲痛,不過可能小輕身就唔覺,
小朋友做咩要博命爬上去??
原來婆婆行咗上二樓睇我哋
hello ~
將近完我哋先落返去玩啲韆鞦波波.
瞓吓教先
真係好好玩
限時20分鐘係好正確,
一來可以比多啲人玩,二來太長時間真係唔掂!
好在姐姐都肯入去玩咋,
我哋三個大人睇兩個小朋友!
大家輪流休息,如果唔係真係累C
玩完之後,除咗我哋散哂之外,
另外就係小檬不停咁話玩多次...玩多次...玩多次
日以繼夜,夜以日繼咁講!
咁啱表舅母原來都好想玩,
不過又唔係意思淨係兩個大人去,見大家有藉口
於是再book,哈,又比我哋book到喎!(平日係容易啲嘅)
於是又嚟round 2
上次我哋book到兩個位,每個最多可以帶兩位.
今次只係book到一個(即 1+2)
所以只係小檬同舅父舅母入去.
好在到排隊入去時前面爸爸有友人遲到,
所以多咗張飛可以比我入!
今次有兩個玩精同小檬玩,
我就負責影吓相,
拍下片!享受吓~
建議著長褲,厚襪.
啲職員話有人帶爬山手套/電單車手套添~
因爬繩網時有啲人會覺得手會有啲啲痛.
我有試book weekend,
不過真係超難,唔用20秒填完已經唔夠人快!!
真係唔敢專業!
總括嚟講,呢個可以喺呢個藝術品到跳同玩係好難得嘅,
大家可以試吓運氣book!


text:
近排喺劇集《巨輪II》入面由吳岱融飾演嘅高天鷲非常搶眼,奸到出汗嘅演技引起一眾網民嘅關注,近日一場大鬧李佳芯飾演嘅鍾穎係臭雞一幕更加被廣傳.果然,老戲骨係有與眾不同嘅嘅吸引力,不如就睇下近年深入民心嘅有邊幾段戲:
1. 《巨輪II》-高天鷲大鬧臭雞一幕
吳岱融飾演嘅高天鷲一句「攞去洗啦,臭雞」,令呢場戲被網民熱烈討論.其實呢場戲,講緊李佳芯(Ali)飾演嘅鍾穎有咗高天鷲個仔高先柏(張致恆)嘅BB,但鍾穎同高天鷲有過一夜情,於是高天鷲就想用錢要佢離開佢個仔兼落仔啦.高天鷲由一開頭講要佢消失,再話Ali係雞,再一巴車埋佢度,然後霸氣咁拎成舊錢出嚟拋去Ali到,無論對白語氣,動作表情,吳岱融都做到完全貼合高天鷲呢個人物咁目空一切,手段狠辣嘅性格,老戲骨果然係老戲骨,氣場完全壓過Ali,唔怪得成為呢套劇嘅亮點啦.當然,如果大家有興趣,仲可以睇埋另一場強姦戲,吳岱融再次展現到高天鷲嘅佔有慾,當然仲有陳凱琳……
2.《造王者》-董昭先行告退一幕
鄭則士當年做弱智嘅肥貓非常出色,做到觀眾都忍唔住為肥貓流過唔少眼淚.老戲骨鄭則士不時會返TVB拍劇,而最令人印象深刻嘅莫過於佢喺《造王者》入面飾演董昭一角.當年除咗敖嘉年嘅「許許許許許」被人廣傳,其實仲有一場戲非常深入民心嘅,就係鄭則士受到苑瓊丹飾演嘅皇后猜疑而削減權力.於是鄭則士就由平靜咁講自己幾咁忠心為國,為自己辯護,但皇后依然無收回成命嘅意思並叫佢告退;之後鄭則士語速增加,並質問咁樣公平咩,不過就激到皇后再嚴厲叫佢退下.呢個時候,鄭則士為咗表達自己嘅不滿,於是提高八度大叫「微臣董昭先行告退」,真係當堂打個震,不忿之情完全表達到出嚟.
3. 《名媛望族》-鍾卓萬連摑13巴
當年睇《名媛望族》,大家最留意一定係啲重口味情慾場面啦係咪?好彩,王浩信硬食劉松仁13巴呢幕亦都引起唔少人留意,不過大家只係掛住講王浩信幾咁敬業,肯直接被人打.當然王浩信係一個前途無可限量嘅好演員,但係老戲骨劉松仁係呢場戲更加有不可或缺嘅作用.劉松仁由問係咪王浩信嘅平靜樣,到佢突然出手摑王浩信,仲要連摑13巴,並且越嚟越激,摑人都摑得有層次,睇得出佢作為一個父親,係幾咁嬲個仔做出咁嘅事.你咪以為摑人真係咁爽先得架,都要交足戲,令觀眾信服摑咁多下係有意思架,要做到個層次出嚟真係唔易架,私心都真係幾鍾意松哥做戲~
圖片來源:TVB.com, Youtube.com


text:
2014年6月24日 星期二
魚香茄子 + 蕃茄薯仔魚湯 ( 24-JUN-2014 )
( 24-JUN-2014 TUE )
今朝臨醒之前個夢好搞笑 夢境嘅日子仲好肯定係星期一 因為我 Green Monday 嘛 食哂 3 餐都係素 之後經過大排檔 見到好多枱都有一大碟炸魚皮同一大碗魚蛋湯 好似好好味 不過我話我今日 Green Monday 喎 之後都忍唔住拎塊炸魚皮咬咗小小 話都係唔 Green Monday 咯 再拎多塊黎食 嘩哈 又會咁唔夠定力嘅 ~
但我朝早又唔係餓架喎 所以都係食奶油脆豬 ~
菇場都幾 free 因為阿 head 同老闆都唔喺度 我連 System 同 Emai 都唔開添呀 因為里奧大人影 d 相 size 好大 1 張閒閒地 8 MB 好在我喺屋企 resize 咗 唔係喺菇場 resize 嘅話 一開即死機都似 不過都有睇漏囉 所以一開 blog 無啦啦好慢好慢 就知道一定有里奧大人 d 相喇 哈 ~
今日帶 lunch box 因為尋晚里奧大人食唔哂 d 叉燒炒麵囉 ~
放工去街市買餸 番到屋企都即預備晚餐喇 滾湯之後就拖地 雖然開咗冷氣 但我 d 汗不斷係咁流 額頭 d 汗直頭滴到落眼睫毛 條頸又係汗 真係徑步都無咁多汗出呀 ~
里奧大人 7 點半番到屋企喇 不過仲未食得呀 今晚煮飯時間失咗 d 預算 哈 ~
是日晚餐 - 魚香茄子 + 蕃茄薯仔魚湯
魚香茄子 - 買咗 3 條大茄子 但搵唔到大碟一次過蒸 所以要分開 2 次蒸 就係咁要用多 15 分鐘 同埋今次煮出黎好鬼大碟 里奧大人話係 6 個人份量 零舍誇張 最多咪 4 人份量 ~
蕃茄薯仔魚湯 - 好耐無湯水喇 係時候要滾啖湯比里奧大人飲下 ~
搞掂哂就再抹下柜 之後沖涼休息喇 腰骨痛 ~
里奧大人今晚 10 點半就瞓 我 11 點先瞓呀 但其實又唔眼瞓 不過唔理喇 照瞓 ~
2 則留言:
笠四笠..happy thursday good morning啦! 你旅行d po仲未寫晒呀?回覆刪除
快手d先得架..手腳咁鬼慢架! 哈哈!!
你真係誇張~2個人食3條大茄..份量超多~食完有無又驚左?
近排我反而瞓得超唔好~成日發夢都會喊..梗係平日實在太強
所以軟弱既一面~係夢境釋放! 嘩哈哈!! 係咁啦..88你條茄子尾回覆
四笠笠 好耐好耐無見妳喇 good 妳個四魔零啦 哈哈 ~刪除
旅行 po 仲有排呀 大佬 今時唔同往日嘛 妳唔係唔知嘛 衰 ~
下 2 人食 3 條大茄好誇 ?! 但我無其他餸喇喎
驚就無驚 不過要停一排先想再食囉 嘩哈 ~
妳仲係瞓得超唔好 ?! 算啦 C 朗係唔屬於妳架 諗再諗佢啦 嘩哈哈哈哈 ~
妳換咗枕頭未呀 ?! 再唔係就換床褥啦 真係有影響架 ~~
oh 妳居然自問自答 好驚囉 真係要 88 妳條顛馬尾喇 哈哈 ~


text:
(16-jul-2101 fri )
今朝好曬 所以我多數坐曬唔到嘅位 開車無耐就見到一個中年男人 無啦啦半開把遮黎遮太陽 真係 O 哂咀啦 女人都未咁做 同埋佢坐窗邊位 即係一早揀咗架啦 咁驚不如揀另一度坐 好過開遮咁肉酸丫 ~
講起開遮就諗番起之前坐 shuttle bus 有次坐車頭 ( 見有位就坐 ) 點知坐定定之後 見到塊玻璃反射咗個女人用把縮骨遮遮住塊面 我個心當堂好寒 驚以為見到鬼呀 再望下隔離個女人 佢真係舉高手拎住把遮喺右邊耳仔附近 但把遮無開嘅 隔咗排又見到佢 唔知因乜事佢無啦啦鬧人 但係講外星話架 好驚囉 肯定係唔正常呀 但打扮絕對正常喎 最驚就係咁 因為睇樣睇唔出係唔正常嘛 ~
其實里奧大人都比呢個遮人嚇過架 事緣佢有次喺車度傾電話 所以等到最後先落 點知正想落車嘅時候 佢 feel 到有人企喺佢隔離 佢諗住等佢行先 點知遮人仲唔郁 佢以為係佢 d 家姐整鬼佢 點知佢一望有個人舉起把遮唔開 嚇到佢即刻落車 之後遮人又落車 佢急急行左邊 遮人急急行右邊咁 嘩 比我見到真係腳仔軟行唔到呀 ~
早餐食 " 歐陸超值早餐 " 其實即係半件餐蛋治 不過我唔會食佢地 d 拌碟蕃茄同青瓜 好似擺咗好耐咁架 ~
成日覺得朝早嘅時間覺得過得快 d 咁架 所以一到 lunch time 就好開心 即係番多半日工就放工嘛 今日好想食炒米粉 加埋燒賣同牛肉真係好好味呀 估唔到辣椒油有指天椒喎 超正呀 ~
今晚唔駛買餸好他條 番到屋企仲熨咗 2 機衫 同埋里奧大人 7 點半先放工 我有好多時間預備呢 ~
是日晚餐 - 咖哩薯仔魚蛋配青瓜 + 薄撐
咖哩薯仔魚蛋配青瓜 - 咖哩尋晚整定架喇 仲加埋蟹籽丸同雞柳 今次又係非常之入味呀 不過食剩半盒 又要食多日 lu ~
薄撐 - 里奧大人喺大陸買架 好似 $4 / 一份 超抵又好味呀 ~


text:
等佐好耐好耐, 今日終於出晒summer term既成績:
Accounting for managerial decision making A+
Managing organizational behaviour A+
Overall GPA: 3.9
但唔知點解我無咩開心既感覺, 因為成績好又唔代表出到黎做野會搵到高薪厚職. 其實呢排係公事上有D唔開心(正確D講係度做咁耐根本都無開心過), 事緣係有一日我收到個同事既mail, 佢問我可唔可以share佢部份工作, 因為佢負責既野越黎越多, 其實我都知佢好忙, 晚晚都OT到八九點. 佢話好想同老細講, 但佢知佢地都無能為力(個日本人太忙, 而個PK死肥佬就無能), 所以想問佐我意見先, 因為佢知道如果佢同死肥佬講, 條PK就一定會搵我.
我唔開心既原因唔係因為我會多佐野做, 呢個同事同我都熟, 見佢日日咁忙我幫下手唔係問題. 問題係: 我係公司完全係一個打雜囉, 邊個有起咩事上黎都會關我事既? 大肚個同事請病假成個星期唔返又係我一個人自己死頂晒佢所有既jobs... 總之好似係其他同事有咩野要搵人幫手都係我去頂. 我係呢度比人既感覺真係咁清閒咁隨時stand-by咁既咩?? 我感覺到自己既地位好低微, 所以我好唔開心, 更加更加想快D離開呢度, 唔想再係度做埋晒D無需技能無需專長, 阿豬阿狗中五畢業既都識得做既job.
其次係上星期五無啦啦收到駐廠日本人既mail:
お世話様です.
事務所からメール流すだけでなく,少しは工場へ来て担当者と確認,調整,打ち合わせしたらいかがですか?
現場に来てコミニュケーションも必要です.あなたも以前はTMH採用であることを忘れないでください.
事緣係我一向都會於工場出貨前一日提醒佢地出貨當天應承過出乜野貨, 如果出唔到要預先通知我, 等我可以盡快通知個客. 點知今朝無啦啦收到一個咁既e-mail, 大致內容係話淨係send mail係唔足夠, 要我親自上工場開下會同負責人溝通下, 本來呢D內容都無乜野(雖然我知即使我日日上去開會都好, 大陸班PK出唔到貨就係出唔到貨, 開會黎都無用, 白痴!). 最谷氣係佢最後果句「唔好唔記得你以前都係TMH既僱員」, 呢句先令我眼火爆. 話說我公司係香港有兩間分公司, 一間叫TMH, 一間就係而家我係尖沙咀做緊呢間, 2年前TMH要搬上大陸, 所以TMH既員工有部份就跟埋間廠上佐大陸做野, 一部份就轉佐黎尖沙咀既公司, 但其實都係under同一間日本總公司. 佢果句什麼「唔好唔記得你以前都係TMH既僱員」話比我知原來呢個日本人都係痴痴地, 一來TMH已經執佐兩年啦, 二來我而家已經係尖沙咀既人啦, 三來佢地上面班PK加人工加咁多, 又唔見念下我係前TMH人都一樣加咁多比我?!! 四來佢地上面班人搞食飯從來有無叫過我去食呀(雖然佢地請到我都唔會到)?!! 有麻煩事果陣就話你係TMH人, 有著數果陣又唔見佢當我係TMH人?!!! 正一XYZ&^%$@##!!! 同埋唔駛問, 大陸班PK一定係日本人面前唔知篤我咩背脊啦, 將出唔切貨既責任推係我身上啦!! 否則個白痴日本人點會無啦啦出個咁既mail. 班白痴無腦架, 今日送貨落黎香港 成日要求今日飛, 係啦公司就黎買架專機隨時等你地幾時落貨黎香港就可以即刻飛啦, 低能!! 唔駛問 大陸班PK肯定賴我安排唔到飛機所以D貨遲佐比客啦!!! 成班正廢物黎架!! 出唔到貨又唔預先通知, 問佢地又推三推四, 問原因又餐餐都係品質問題, 覆完D納期又永遠跟唔到, 成班都係垃圾!!! 另外個個月都出錯貨, 唔係錯數量就係錯品名一係錯part#. 日日對住班淨係識卸膊, 自己做錯野就將責任推比人, 賴呢樣賴果樣, 做佐幾廿年都無進步, 日日返工遊雲等出糧, 放工就賴死呃OT又做唔到野出黎, 白痴無腦低能既PK, 我日日嘔幾桶血~~!
我之前辭職成日話想轉field, 唔想再做我而家呢類工作, 我果陣就唔知自己究竟想做咩. 而家我知道啦, 我想轉去做EC & FINANCE, 或者係ACCOUNTING, 我要成為專業人員呀~!! 可能我而家先起步實在遲佐D, 但我覺得總好過日日做埋晒D無聊野, 對住班低能既, 再係咁落去我既競爭力會越黎越低, 到時人工年年加越黎越高, 年紀越黎越大, 但所謂既工作經驗就根本唔值錢, 到時公司嫌你人工太高炒佐你, 我唔想到三, 四十歳先比人淘汰. 星期一上果堂financial systems, markets and instruments, 個阿sir係SHK做唔知乜野director, 佢有三個master係手, 但佢既1st degree係BU讀chemistry(唔知同民民係咪同學呢?), 然後做佐四年IT, 之後先轉做finance. 佢話佢見過好多三, 四十歳既男人, 只係搵緊萬二, 三蚊一個月, 但都比公司淘汰, 因為佢地本身個career唔好(其中一個例子話係道亨銀行做teller喎). 我唔想好似佢地咁, 過多十年八年後比人淘汰呀~~


text:
我17歲就嚟左澳洲讀書o勒~而家諗返起已經係N咁耐之前嘅事嚟.以前讀書無咁多錢,就算同小王子爸爸拍拖o個陣,都係AA制嘅多~erm.....其實就算拍拖,都5一定要男仔出哂錢嘅~小王子爸爸o個時嘅零用錢5係好多,所以我地o個時都好少話出去睇戲呀咁,總之高消費嘅o野我地都好少做.
2011年5月20日星期五
芝士脆方包(食譜eBook介紹)
我17歲就嚟左澳洲讀書o勒~而家諗返起已經係N咁耐之前嘅事嚟.以前讀書無咁多錢,就算同小王子爸爸拍拖o個陣,都係AA制嘅多~erm.....其實就算拍拖,都5一定要男仔出哂錢嘅~小王子爸爸o個時嘅零用錢5係好多,所以我地o個時都好少話出去睇戲呀咁,總之高消費嘅o野我地都好少做.
o個時o係Melb.有間餐廳,5係高級o個種,好似係家庭式餐廳,好多人一家大細去食ga!o個時我同小王子爸爸o係教會團契,有時會一大班人一齊去呢間餐廳度食o野嘅.點解?間餐廳係米好好食ga?
非也~非也~
o係呢間餐廳度食o野,無論你order咩食,佢都會送一塊外脆內軟嘅芝士包過你食,得一塊ga咋~無得order嘅.而呢間餐廳 最 最 最好食嘅o野﹣﹣>
就係呢塊芝士包o勒!
後來呢間餐廳連所店因為經營不善,全線執笠,而呢塊芝士包就從此消失於宇宙之中.幾年之後,我曾經見過Super有類似嘅芝士包賣,但係可能無市場,所以而家已經再買5到o勒~
因為我實在太~掛住呢塊外脆內軟嘅芝士包,所以o係好多年前,我憑記憶中o個個味道而研發出呢個"芝士脆方包".我5知道o個間餐廳嘅芝士包同Super賣o個塊芝士包係米好似我咁整法,但係我呢塊"芝士脆方包"無論係外形同味道,同當年o個間餐廳嘅芝士包係有99%相似ga.
小王子就無機會食到o個間餐廳嘅芝士包o勒,因為早o係小王子出世之前,佢地已經全線執哂笠.但係5緊要,因為小王子有個傻媽媽,所以佢一樣可以o係今日品賞到本來5屬於佢嘅味道.每次我煎牛排多數都5會煮飯,而係做呢個"芝士脆方包"配埋牛排一齊食嘅.小王子一見到塊"芝士脆方包"對眼真係發哂光ga!
訂閱: 發佈留言 (Atom)


text:
今次cicrle time 唱phonic songs 時走過去睇咗一陣又飛跑了......
2008.07.31 今次Ralph要家長坐開一邊,比啲小朋友自己獨立工作,大人不要干預,初時啲小朋友都有過來搵媽咪,搵多兩次嫌麻煩果然冇乜再番來.
恩祈呢排都愛自己搵書嚟睇,Uncle Ralph教佢讀書同執番啲工具,恩祈又聽佢點喎!(應該話係聽佢指導至啱)
上次玩倒水整污糟咗條裙,今次我醒啦,見到有小朋友圍裙即刻同佢著上,玩完後真係成條圍裙又濕晒.
恩祈係大姐姐而且係最安定和專注的一個,連Ralph都同佢影好多相,每次佢專心工作都有其他小bb來騷擾,不過佢最多話人兩句就會繼續,試過被小弟弟搶走一籃子玩具又倒瀉咗,佢話:倒瀉咗啦,執番啦!呢位22個月小妹妹桐桐就總是黏著姐姐一齊玩.
當circle time 開始叫clean up時,佢又當聽唔到繼續努力抹窗.
食完飯在太子個商場見到有間shop有好多日本出的木製玩具,有啲類似montessori的玩具(montessori係話兒童玩具最好是木製的,有質感,有重量,有香味),好精美又不太貴,最終買咗呢set切切玩具.
重有木做放大鏡,最近Yankie睇到Dora用放大鏡照毛毛蟲唔係幾明,買咗個實物佢就明啦,第時重可以用來去郊外照昆蟲同植物呢!又買咗副淺色的Ariel sunglasses,唔好再話帶咗sunglasses黑蚊蚊啦!
個商場重有巴士模型展覽,但係恩祈點都唔肯望住鏡頭.


text:
講朝中有人好辦事,邊及恆基? 你睇韓家輝先
雖然大家都喺橫洲件事度,領教過新世界同政府關係有幾好,連機密資料都可以分嚟用.只不過,對中環人嚟講,講同梁振英關係最密,幾乎都未到恆基.恆基嘅韓家輝 ,係關鍵人物.
新世界都未有過高層同梁振英一齊拍硬檔搵食,紀文鳳係「梁粉」,但唔係梁振英啲左右手.只不過,恆基營業(二)部總經理韓家輝,就完全唔同嘅class,韓家輝係梁振英離開仲量行,自己搞梁振英測量師行(亦即後嚟嘅戴德梁行)果陣,一齊打天下嘅創始董事,講革命聯繫,紀文鳳幾時到韓家輝果皮.
近排突然講洪水橋新發展區計劃,其中密度突然提升,最受一眾中環人關注,而據恆基嘅中期業績報告所講,恆基有成六百幾萬平方呎嘅地喺洪水橋,提升密度後,加上洪水橋一定喺珠三角一小時生活圈範圍,恆基呢鑊仲唔發過豬頭.如果唔係朝中有人好辦事,呢啲咁筍嘅嘢,又幾時到恆基?你諗吓,點解一小時生活圈嘅大贏家,唔係長江,唔係新地,新世界只不過有啲分頭,仲喺橫洲中咗伏.恆基有得食咁多至得架.
最奇怪係,洪水橋涉及咁多地產霸權利益,又明顯涉及中港「融合」,點解由熱血嘅鄭松泰,到同新世界硬碰嘅朱凱迪都唔講,我中環客真係有啲木宰羊.
當然,新世界啲古惑嘢都要講,啱啱好彤叔死咗,為死者諱,俾面天上嘅彤叔一日,明天先講.
中環客


text:
由上年(定上上年?)有人話要由大嶼山頂走到低,又傳說其實這路線已經有行山隊(火星人聚集的行山隊)行過,Ingress亦有mission由花坪頂開始走到分流,之前分開三日玩過
.近期又有人講起話再唔行就天氣開始熱返行唔到,可惜天氣係涼不過都係唔多好.
朝早八點起步,一行五人,想影相時發現張卡儲存唔到,好彩朋友有帶多張SD卡,我唔信邪用埋電話張SD卡,所以見到開頭有到拉直左但都係唔得,最後要借用朋友張卡先影到相.
朋友要去到大嶼最東南開始
上返花瓶石
開始簡單
之後好大霧,條路好滑
呢幾支標係過左高速公路橋低再上返去,陰澳支標
上緊老虎頭
我係花瓶石之後落山時跣左一次落地,之後由老虎頭落返望渡坳都好跣,直到大東落山後先改善.
望渡坳後上蓮花呢一段未行過
望渡坳上蓮花不用到白芒,路線短左直左,但時間可能仲用得多,因為條路好滑,尾尾要用手捉實兩邊既草先上到,同埋要過個沼澤位,濕左半隻鞋,兩邊草都好密,但已經比想像中好,最少唔使爆林,條路亦明顯.一路都有其他小路,加上大霧,帶路行過都要開GPS睇住行.
上到近鳯徑又清返
可以望返白茫一帶
行一陣近大東又霧過,又係行一陣要抺眼鏡.比上星期暖,可以短袖行唔使着風褸.
接返鳯徑後就簡單得多,大文大路,但係望渡坳上山十分消弭,係望渡坳已經休過一次,食飽先上山,上完山到大東已經肚餓返,落到伯公坳要再食過.我帶左5個飽出門,開始食兩個打低,望渡坳食一個,伯公坳一個,落昂平又一個,食曬.
上鳯凰繼續霧
近鳯頂時竟然清左見雲海
鳯頂大約係行程一半
到昂平已經近6點.
到伯公坳時已經知要放棄走全程,昂平之後仲有最少20km先到分流,再加5km出大澳,行下跑下正常最少要5個鐘.兩點前到昂平係最理想,但係要好早出發,仲要好好力上山,好快落山先得.


text:
龍BB 上個月11月1日剛過完2歲生日, 但由於最近有D忙攪到一拖再拖未出Blog, 我吾可以再拖咁耐, 要快D補返依個Blog 先得! 今年龍BB 終於識唱生日歌贈慶下喇, 佢重切左好多蛋糕, 一見到個蛋糕就會唱定生日歌先!
1Y11M25D (2014.10.25)
第一個蛋糕係由好錫龍BB 既契媽送, 唱完生日歌叫龍BB 吹蠟燭, 佢吹到好似伸鼻涕咁~
個日契媽同龍BB 玩左一日已經放晒電, 不過吾係龍BB 放電, 而係契媽比龍BB 玩到放晒電, 哈哈!
上年第一次同龍BB 慶祝1歲生日 2013 係會所攪, 今年就無同龍BB 大攪生日Party, 只係正日係屋企開左個小型生日會都一樣咁開心, 不過預備生日會之前有個小意外, 就係淘寶趕吾切到香港, 唯有去斗斗城入貨頂住先, 重要生日會當日有Interview, 不過都無影響當晚生日會順利完成! 重要多謝屋企人既利是同禮物!
自從龍BB 愛上車之後, 而家買親咩都幾乎同車有關!
2Y2D (2014.11.02)
同一班同年同月同日出世既BB 慶祝, 個日本來去油塘XXX(吾想出名), 但早兩星期有其他媽咪通知個度有好多BB 開完生日會感染手足口病, 所以臨急轉場去九龍灣, 好彩11am~1am重有位!
一去到先比龍BB 坐車車繞場一周Warm Up 下先, 好快佢已經Warm Up 好要自由活動!
龍BB一落車就飛奔跑去Lego 到, 佢一見到Lego 雙眼好似發晒光咁! 老公遂個Lego 比佢, 佢越切越高, 越高佢就越沾沾自喜!
跟住重無拿拿勁開心耍功夫, 有板有眼架!
龍BB: 各位觀察, 睇野喇...XD
耍完功夫意猶未盡, 走去跳彈床! Jump Jump......好High 呀!
Jump 完一輪再去必玩既波波池, 一跳落去成個浸晒落池吾願上返黎!
見玩得攰攰地, 訓陣先!
訓醒再黎過, 同Daddy 玩Sir 滑梯, 龍BB 超Happy~
老公Sir 完同我講, 話Sir 落黎個下有d 驚喎 (你咁樣點帶龍BB 去威呀=.=)
之後負責買衫既媽咪到左, 龍BB 即刻變身做2號仔!
到生日會正式開始各個家庭先黎張家庭照, 之後再黎張大合照!
再自己影張單人照, 可惜龍BB 好似滿懷心事咁吾笑!
難得朋友仔們肯坐定定影相!
食返自己個名 heeeee
大家慶祝完玩多陣就走喇, 龍BB 回家途中都訓著左, 中午比佢叉下電, 夜晚再去爺爺度食飯!


text:
跟住落哩既日子,有領過野既貓友應該相當理解有幾忙同要幾小心.
金錢癬 - 食藥水,擦藥膏加用去癬液沖涼!
感冒 - 早晚食朱古力
眼綠色分泌 - 早晚眼藥水
眼水 - 晚用綿花捧輕輕吸乾,有時乾硬左就用綿花捧沾食水放軟再吸乾,仲日日有鼻屎仔呀!(品種問題,要等絕育時一氣通淚線)
全家進入高度戒備中,紅色警號即時生效因為金錢癬同感冒都有高傳染性而且金錢癬會惹人...
1/ 豆豆當時已經自由行,所以將佢既舊居 ---> 廚房--->用哩裝孖仔用趟門全面隔絕唔準同吉豆有任何接觸!
2/ 每日限入去兩次!
3/ 朝早餵糧,執便便,食藥,滴眼同安撫(好Q早就要起身);
4/ 晚黑餵糧,執便便,食藥,滴眼,抺面,梳死毛,洗患處,擦葯膏!
5/ 每次出入都要換衫!
6/ 隔幾日用照銀紙機照下癬康復進度!
足足兩個月,終於都冇事啦!由紫外光下既聖誕樹變返冇哂熒光綠既BB啦!
從一月起豆豆走左之後,我唔知有冇人會理解到我地果種緊張,絕望,恐懼,意志消沈,無助同悲傷,真係超辛苦!!
吉爸比左兩條路我揀:一係送蛋蛋柚柚比人因為我唔想佢地一齊生活令任何一方有壓力跟住病又再黎過;一係間開個廳分開養直至佢地同吉吉差唔多大!
我冇諗過放棄養大佢地,間開養有咩問題? 我對佢地既承諾係一生一世,冇變過!
我地叫師傅喺廳度間左間玻璃牆加趟門,咁可以成日見佢地之餘唔使佢地喺廚房咁細空間,而且佢地一日大過一日大得好快,廚房亦將會唔夠住!
將佢地由廚房搬出廳之後,佢地都自得其樂有伴係好好多,真係!金錢癬同感冒都已經好番哂而且愈來愈肥^^
係咪間開真係做啱左? 唔知! 不過睇住佢地成長果種感動,冇野可以比! 錢同空間又算得係D咩野?
二月頭佢地好番哂之後開始有限度開門比大家交流認識!起初半個鐘慢慢每日加時間,而家朝早返工前我放九個字,放工之後放直至我地訓!我地都仲未放心我地唔喺屋企放三隻一齊,畢竟體型仲係有距離,陣間打架唔贏有壓力又病咪屎?咪攪!
(攝於1月15-22日, 當時3個半月大)上集請按此


text:
語言學
語言學,係一門研究人類語言嘅一門科學.語言學以前係人類學或者符號學其中一個分支,但係宜家已經成為咗一門獨立嘅科學.而研究呢門學問嘅,就叫做語言學家.
現代語言學嘅目的,係對人類嘅語言作出客觀嘅記述.所謂記述就係將現有語言嘅法則同埋性質,用語言資料做準嘅記錄.就好似物理學家會諗點解蘋果會噉樣跌落黎一樣,語言學家會諗點解某種語言會用某一個方法去講某一樣嘢或者某一件事.
另外,現代語言學嘅一項重要原則同埋大前提,就係唔可以先入為主咁認定某種語言係「上等語言」或者「劣等語言」.以前有人以為語言嘅進化同埋社會發展,文明程度有關係,但係後來因為理解到任何語言都有番咁上下嘅複雜性,所以現代語言學否定咗語言上有進化呢回事(但係語言演變就依然係不爭嘅事實).而家嘅語言學認為所有語言都唔單止可以滿足社會溝通嘅需要,重係文化嘅載體.
分類[編輯]
語言本身嘅結構,其實就係將聲同意思做嘅配對.但係由聲音去到意思,可以細分做幾個範疇.
- 語音學:對人所發出嘅聲音嘅研究
- 音韻學:對語音之間嘅規律嘅研究
- 構詞學:對詞嘅內部結構嘅研究
- 句法學:探討啱文法嘅句子點樣由字組成
- 語義學:對字嘅意思嘅研究,同時會探討埋點樣由字嘅意思夾埋變做成句句子嘅意思
- 語用學:探討喺唔同環境底下,人點樣表達同理解語言嘅字面同埋背後嘅意思
其他分類[編輯]
歷史語法學亦都從屬於歷史語言學,比較語法學亦從屬於比較語言學,描寫語法學亦從屬於共時語言學,歷史語法學,比較語法學,描寫語法學都係交叉學科
上面嘅分類並唔係所有語言學家都認同,而每一個細類之間亦都有相當多嘅重疊.
歷史[編輯]
語言學嘅歷史好耐.啲人初初嘅語言研究自從古代歷史已經開始咗,因為佢同古代哲學,歷史同埋文學有關.喺中國史上語言學出現喺訓詁學.喺古印度同埋古希臘公元前4世紀到3世紀已經有咗當地嘅文法學.


text:
測試頻率:144.640MHz
Mobile器材:Yaesu FTM-350AR / Diamond CR77 @ 5W
Test 1: 橫跨九龍
由於前幾日已試過在九龍西,旺角,黃埔,甚至大圍都hit得到VR2UNG-9,適逢星期四要攞我架環保之友去觀塘換偈油,於是下午就順道可以走一轉觀塘至九龍西,測試VR2UNG-9的覆蓋能否覆蓋九龍大部分地區.
今次測試係取道觀塘道>太子道,主要原因係呢條路最唔開揚(即係地勢最低),如果呢條路係完全冇問題的話,咁即係話其餘兩條橫跨九龍嘅主要幹道:觀塘繞道(最近海邊),以及龍翔道(最高地勢)應該都冇問題.
睇返上面VR2UGF-12嘅測試,去到荔枝角對上的呈祥道就沒有在aprs.fi上面顯示,但我當時在office station仍聽到有data聲,估計係VR2UGF-12繼續發beacon但hit唔中VR2UNG-9(只能估計,因為我都係只聞其聲,我個APRSIS32都解唔到呢串data).咁啱今日要入元朗食年夜飯,所以就由西九龍出發,途徑三號幹線直入元朗,再由元朗出返荃灣,睇睇VR2UNG-9喺呢邊嘅覆蓋係點樣.
不過今日有毛毛雨,可能對天線效能有點影響,我最後一次hit到VR2UNG-9嘅地點係南昌站對出嘅三號幹線,其後經昂船洲橋都hit唔中;出返嚟荃灣,由麗城至祈德尊一段嘅海邊都係hit唔到~不過途中遇到VR2UGF-7正在測試APRS,佢話喺青衣高樓上就可以hit得中VR2UNG-9.
有冇發覺上面張圖好亂,其實見到呢張圖真係好鬼開心,因為APRS咁繁忙嘅景象真係好少見,大家都著咗自己嘅RF或者app嘅APRS喺度測試,希望新一年會愈嚟愈多人玩APRS!


text:
2015年12月22日星期二
冬至出品
今日係冬至,我諗好多 blog 友都應該喺廚房忙足一日,準備做節嘅晚飯.我呢,因為得自己一個,所以唔使攪任何嘢,咁啱今日又無工開,但又唔想成日量地同拍烏蠅咁無聊,見呢兩日暖番啲,都係時候搵啲嘢攪吓!
因為聽日會去探媽咪,所以今日就整定啲發糕聽日帶過去,之後仲整咗泡菜㖭,其實啲泡菜都已經食哂好耐㗎喇,不過上次準備整時,發覺包辣椒粉全部變哂一嚿嚿,雖然只係用過好少部份,但都無辦法,變咗都迫住要掉啦!所以唯有等到早兩日出開去尖沙咀時就走去韓國街買過包新嘅,今日就可以整泡菜喇!
2015年12月21日星期一
意式三文治 Panini
記得好耐之前老表同我講過,話佢好鍾意食 panini,當時其實我係完全唔知道係乜,聽都未聽過個名,只係知道係一種麵包,於是就上網搵吓食譜,睇吓係點樣整,點知搵極都搵唔到食譜,心諗,老表妳啲口味都夠哂冷門喎!!
直到最近喺書局度俾我見到本關於 panini 同 open sandwich 嘅食譜書,先知道原來panini 唔係一種麵包,而係意大利一種烤三文治嘅做法,其實用任何款式麵包都可以做到,但意大利傳統係會用 ciabatta 嚟整,只要將麵包切開,放入餡料,之後再放入特整嘅 panini 烤焗機內焗到麵包香脆,外觀會見到烤焗後嘅坑紋,係意式三文治嘅特色.書內仲介紹到唔用 panini 烤焗機都一樣可以做到相同效果,就係利用一隻有坑紋嘅 grill pan,直接上火烤至香脆.睇完之後,我就即刻諗起老友 Louisa 送俾我嘅鑄鐵 grill pan,咁我又有機會玩吓喇,呵呵! :P
2015年12月16日星期三
橙皮紅莓乾 muffin
2015年12月15日星期二
茄醬蕎麥小米雜菜
Biga 麵種 Ciabatta
早前喺網上睇到關注意大利拖鞋包 ciabatta 嘅資料,原來傳統做法係會先整一個長時間發酵嘅麵種,叫做 biga,同上次跟「藍帶」個食譜整嘅 ciabatta 又有少少分別,所以又想試吓整,咁啱我手上又有一個教整 biga 嘅食譜喎,一於參考吓佢再自己改良材料同做法吧!
2015年11月23日星期一
咁都得!?!?
早排整過兩次發糕,兩次都爆唔開!!
第一次整完之後,以為係包泡打粉過咗期,無哂 "威力",所以發唔起,於是走去買過包新嘅返嚟再整過,點知結果都係一樣,真係抓爆頭!! ~X( 左諗右諗,都唔知發生咩事,明明不嬲都係咁整,又無量錯材料,又無做錯步驟,火力又校到最猛,喺無得再諗嘅情況之下,唯有係懷疑包低筋麵粉,印象中之前一直都係用日本粉整,自從買韓國粉之後好似都未整過發糕.好,又試吓買番包日本粉嚟整,睇吓又點!!!
2015年11月17日星期二
冬菇栗子燜麵筋
2015年11月15日星期日
味道‧懷念
唔想講咁多喇,睇咗我個 blog 耐嘅 blog 友就自然明白我點解想同大家分享呢個港台節目!
杏仁蛋糕 Almond Cake
買咗啲嘢收得好得滯,收埋收埋成日都唔記得咗,到發現時都已經過期甚至變壞,做成浪費!前排打開個櫃搵嘢時先同包 marzipan "重逢",真係完全無咗件事呢!!的起心肝,就試吓用佢嚟整蛋糕.
唔知大家有無睇鄭裕玲個節目,有集佢哋入咗間法國有名嘅糖果店買嘢,當中介紹咗一款糖果就係用 marzipan 整成,賣相非常之靚,色彩豐富,但我估食落口就肯定甜到漏!!
素雜菜湯 & 意粉
早前睇港視嘅飲食節目《食的秘密》,其中一集節目介紹到港式西餐,原來正宗嘅羅宋湯係用紅菜頭去煲,當由山東傳到嚟香港後,因當時紅菜頭唔係咁易買得到,所以廚師就改用茄膏去增加色澤.
今次我就紅菜頭同茄膏兩樣都用,所以味道特別濃,特別甜.當然,最重要嘅步驟係先將香料,茄膏,洋蔥等食材用油爆過先加水煲湯,否則煲出嚟嘅湯就唔夠香濃.
2015年11月13日星期五
松露醬 & 魚子醬
之前老表送咗樽魚子醬同松露醬俾我,都搭配過唔同類形嘅食材.
2015年11月10日星期二
橄欖油消化餅
前排世衛公佈,加工肉類食品屬於致癌物質,其毒性相當於石棉,香煙同酒精,初時聽到報導都唔覺得好意外,但跟住聽埋落去,話牛肉,豬肉等紅肉都屬於致癌食品,呢樣就真係有啲 shock,話因為多攝取紅肉脂肪就會致癌.雖然我自己一向都少食,但真係估都估唔到有咁大殺傷力!查實間唔中先食一次加工醃製食品都唔會食壞人嘅,又唔係叫你日日食,都唔使話驚到要謝絕所有加工食品,我成日都話,食煙嘅人未必係肺癌死,飲酒嘅人亦唔一定會死於肝癌,正所謂該死就唔使病,食幾多著幾多都真係整定嘅!!
識整西點的話就肯定知道一定會用到大量牛油,不單只口感鬆脆,仲會增加成品香味,但對我嚟講嗰種唔係香而係臊,所以我已經無用好耐,真係頂唔順佢嘅味道,而且都係屬於動物性脂肪,多食都無益.本來用 margarine 代替就最啱,臊味奶味都無,不過有反式脂肪就仲死得人多,都係盡量少用,所以我整西點盡可能都係用液體油,唔單只係麵包同 muffin,就連餅乾,批底同 scone 我都試過用液體油整,效果有時比起用牛油更加鬆脆,真係好奇怪!
肩頸按摩器
長期性頸膊痛真係好困擾,而且亦確確實實咁體會到以前成日聽到老人家所講嘅 "仲準過天文台",更重要係,頸膊痛亦係其中一個導致到我成日頭痛嘅原因!以前曾經有段時間跟媽咪一齊去做推拿,嗰段時間係成世人覺得最舒服,唔單只少好多頭痛同頸膊痛,成個人都超精神爽利,完全無任何倦意,不過可惜收費極貴,幾百蚊粒鐘,兩個人夾埋做一次就過千喇,所以後來老竇被公司裁員之後,我哋都無再去推拿,因為唔敢亂洗錢,玩唔起!!
老竇都知我長期性頭痛同頸膊痛,所以早前搭個朋友買咗部肩頸按摩器俾我,聽佢講國產貨好似平過韓國貨差唔多一半,超級抵用,但其實講真呀,依家幾多大牌子貨品咪又係 made in China,反而仲要俾好大部份廣告費㖭!!雖然機器始終唔敢人手咁好,但都仲好過無,按摩完之後真係舒服好多,頸膊肌肉都鬆好多.
2015年11月8日星期日
又做義工
老表話我呢排多咗出街 (其實佢意思係話我多咗出外活動),梗係啦,依家大把時間量地同拍烏蠅,吃喝玩樂同 shopping 又唔多啱我,咁做義工就最好不過啦,有意義之餘又可以打發時間,幫到人又幫埋自己,何樂而不為呢!俾著以前,請得郁我呢個宅男都真係唔易㗎!! :D
上次幫 Pinkdot 做義工時,周圍都係英文人,估唔到今次就全場都有好多 "煲冬瓜" 人,因為其實好多台灣同內地嘅 LGBT 團體飛過嚟參加遊行,加上本地好多專上學院都有收內地學生,所以國語人多都唔出奇嘅!反而值得欣賞嘅係見到都有啲父母帶埋自己仔女一齊嚟參加遊行,從小就教識佢哋社會上嘅多元性,對自己人多啲理解同明白,就可以減少誤解同恐懼,繼而減少歧視!
上次幫 Pinkdot 做義工時,周圍都係英文人,估唔到今次就全場都有好多 "煲冬瓜" 人,因為其實好多台灣同內地嘅 LGBT 團體飛過嚟參加遊行,加上本地好多專上學院都有收內地學生,所以國語人多都唔出奇嘅!反而值得欣賞嘅係見到都有啲父母帶埋自己仔女一齊嚟參加遊行,從小就教識佢哋社會上嘅多元性,對自己人多啲理解同明白,就可以減少誤解同恐懼,繼而減少歧視!
2015年10月25日星期日
與兩老短聚
見到寫住兩老,咪以為係講緊我媽咪同我老竇呀,我邊有咁好福氣呀!!係老友 Winnie 同老表 Lily 至真.
因為老表即將獻出佢嘅第一次,要公開演奏呀,所以咪特邀老友呢位老師過嚟聽吓佢彈成點囉,順便俾佢實習一下面對人彈琴的壓力.
2015年10月21日星期三
水瓜 & 浦瓜
今朝一早起身過去同 Ryan,Rylie 兩兄妹上堂,教完之後順便喺佢哋住個屋苑街市度買埋餸先返屋企.經過菜檔見到兩款好少見嘅瓜,印象中屋企附近個屋邨街市未重建之前都只係見過一,兩次有得賣,但我自己就真係完全未食過喇!我問菜檔阿姐呢兩款係咩瓜,原來一隻叫水瓜,另一隻就叫做浦瓜,阿姐話可以炒又可以滾湯,見價錢又唔係貴,兩款都係賣 $7 斤,所以各買一隻試試.
講開啲少見嘅瓜,我記得細個時媽咪間中都會買一隻叫白瓜嚟炒餸,好似依家唔見有得賣嘅!?
2015年10月13日星期二
泡菜熱狗 Kimchi Hot Dog
2015年10月11日星期日
老友烘焙學校新張之喜
2015年10月5日星期一
黃薑麵包
橙皮朱古力香蕉鬆餅 Candied Orange Peel & Chocolate Banana Muffin
2015年9月27日星期日
肉桂薑味猶太麵包 Cinnamaon & Ginger Bagel
齋人食齋醬
超級月光
2015年9月24日星期四
日,韓風料理
2015年9月23日星期三
純素蜂蜜抹茶鬆餅 Vegan Honey Maccha Muffin
其實我都跟過好幾個唔同食譜整 vegan muffin,但始終發覺無加雞蛋落去整的話,個 texture 入口係會比較黏口,中式發糕情況都一樣,但好多人又話唔覺,唔通係我要求太高!? :-w
呢個 muffin 都係參考自型仔廚師 Ryoya 嘅 Matcha & Adzuki beans Muffin (vegan) 食譜,算係我整過咁多 vegan muffin 之中 texture 最好,相對叫做無咁黏口,但我覺得始終都係唔及加咗雞蛋般清爽.
日式醬油燒飯糰
依家天氣熱,我好多時第二餐都會整壽司食,但係整壽司都幾麻煩,要預備好幾種材料,之後又要捲到唔散,都有一定功夫,如果時間唔夠的話都真係唔好攪喇!
呢次又試吓跟型仔廚師 Ryoya 整個功夫少得多嘅醬油燒飯糰,不過第一次整毫無經驗,真係有超大進步空間呢! :P
2015年9月22日星期二
義工禮品
Pinkdot 當日,有贊助商贈送禮品俾每一位義工.
其實整個活動能夠做到免費入場,免費任飲任食,又提供所有音響器材作音樂會用,都係多得各大商業機構支持及贊助,當然,大部份都係外資大行,投行,銀行等,華人企業就只係佔少數啦!
2015年9月21日星期一
繼續做義工
既然都已經提早開始咗做義工嘅計劃,咁就唔好俾佢停.
由於自己喺工作同生活上,某程度上有好幾方面都屬於少眾,所以好清楚當中被人誤解,甚至係歧視的感受,所以我一直以嚟都希望做義工嘅服務對象係一啲易被忽略及誤解嘅少眾.加入「WeWah 音樂家」係幫基層家庭嘅小朋友圓夢,打破只有相當經濟能力家庭嘅小朋友先至可以學鋼琴,而今次呢份義工嘅對象就係 LGBT community,所以噚日由朝企到晚,攰到爆之餘仲曬到變咗隻燒豬.
Pinkdot 原本係由新加坡發起嘅一個活動,提倡建構「平等互愛,多元共融」嘅社會,活動係一個大型戶外露天嘉年華會,LGBT community 邀請自己家人及朋友一齊出席,與一家大細及朋友一齊野餐,大家開開心心一齊玩.2014 年就引入到香港,所以今年已經係第二屆.
訂閱: 文章 (Atom)


text:
朱古仔
朱古仔[1]係香港一個已經冇咗嘅木屋區,位置相當於今日香港城市大學,又一城,又一居同又一村花園嘅範圍.
喺八十年代之前達之路只係去到海棠路為止,又一居嘅位置喺當時係一個山窩,山窩裏面同外面嘅山坡上面都搭咗唔少木屋,而喺九廣鐵路(港鐵東鐵綫)嗰一邊,即今日又一村花園嘅位有唔少菜田,山窩嘅出口喺馬利諾神父教會學校後面,因為喺大坑東第二號遊樂場中間曾經有一條明渠[2],由馬利諾神父教會學校同又一居第二十六之間流出,以前南山邨嘅居民要去又一村,就要喺呢條明渠則邊入去朱牯仔,去到海棠路嘅海棠苑後面,轉左就可以去到達之路,轉右就可以去到玫瑰路.
喺桃源街遊樂場以前係一片菜田,嗰道有一條明渠流入去信義會中英文幼稚園前面嘅馬路,之後就再流入喺大坑東第二號遊樂場嗰條明渠,而桃源街只係去到香島中學門口為止,菜田就係喺桃源街同明渠之間,喺信義會中英文幼稚園則邊有一條小路,沿住呢條明渠一直走,經過菜田後,明渠同小路就穿過一條又高又黑嘅峽谷,呢個峽谷就係喺依家達之路下面,走出峽谷後,再直行橫過鐵路,就可以去到九龍塘,而條明渠就係沿住鐵路,由筆架山流落嚟.
朱牯仔最先被清拆嘅部份係今日香港城市大學教學樓第一期嘅範圍,大概喺七十年代初期,因為嗰個範圍被用作興建地鐵觀塘線嘅工地,當觀塘線起好後就一直空置,嗰道曾經有一間大同中學.到咗七十年代尾,今日香港城市大學教學樓第二期,即教學樓紫區嘅範圍,又拆埋.無綫電視劇神劍魔刀(1986)部份外影喺呢道拍攝,不過套劇未拍完,香港城市大學就開始起.
到咗八十年代初,今日又一村花園同桃源街遊樂場嘅範圍就拆咗,大坑都唔見埋,達之路就伸延到今日生產力大樓嘅位置.
朱古仔喺1985年火燭過,災場範圍大概係馬利諾神父教會學校後面嘅山窩,場火大概喺入黑後起,火勢好猛,重係咁爆石油氣,最後摧毀咗成條木屋區,得番向住香島中學嗰邊山坡嘅幾間木屋.到咗九十年代初,成個山窩俾人剷平,起咗又一居.


text:
今晚在下同咗一位响02年相識,但係差唔多2年冇見o既舊同事食飯.雖然冇見好耐,但係大家都一如以往地嘻嘻哈哈.個樣都係一樣,一切都好似冇變過,只係响年齡呢個數字上有唔同.好開心可以見番一個有笑容掛响面上o既妳.
2.29.2008
2.28.2008
最佳男主角
今晚在下去咗睇勇奪奧斯卡最佳男主角Daniel Day-Lewis既There will be blood.睇完之後,覺得佢攞呢個獎真係應得既,好戲好戲.
2.23.2008
洗滌
今日在下應幻彩o既邀請去行一吓山.一行十幾人由土地灣出發行去大浪灣,全程連HEA都只係用咗3個鐘頭左右,相當輕鬆.開始o既時候雖然已經天陰陰,但係好清爽,未有雨落,所以沿途大家一路行一路影相.在下今日仲帶埋R君一齊去o忝,不過連一筒24都影唔晒返嚟之嘛.
起初只係落微微雨,行行吓啲雨就愈來愈大粒,但也不致於濕透.去到大浪灣,响士多食咗碗牛腩魚蛋米加一枝凍麥精,在下就係咁樣被佢哋KO咗,飽到夜晚飯都食唔到.
返到筲箕灣,大伙決定去其中一人家裡打麻雀.於是在下途經鰂魚涌就先行告退,一嚟打麻雀唔啱在下,二嚟在下都好眼瞓.返到屋企沖完涼又精神番晒,於是又決定睇卡通片.
多謝幻彩安排今次o既活動!
2.22.2008
思念
2.16.2008
鼠年優秀選
2008年o既農曆新年俾在下再次享受到中國人傳統節日o既歡樂,多謝各位响呢段時間帶俾在下o既興奮.今日瞓飽咗,食咗少少嘢,卒之有時間靜靜地去拆利是.每年拆利是其實都幾攰,今年因為响公司逗多咗好多封利是,所以拆完晒就好想再去瞓晏覺.不過,點算完啲收獲,又突然精神晒.因為今年利是錢有60%增長咁多喎,真係好勁!數完利是錢,又發現今年所收到o既利是封,無論係設計同用料都好落本.所以在下決定嚟個優秀選.
呢個封隨咗設計得意之外,製作上都幾花功夫(有die-cut架).最有心思係裡面仲有一張金色反光o既年曆咭,啲特別節日仲有cutie icon做記號,抵讚!多謝Keyman送呢封咁有趣o既利是俾在下.
最專貴獎─Polytrade Paper Corp. Ltd.
友邦洋紙有限公司
論設計,用料及finishing,都非佢哋莫屬.前者創意無限,吃喝玩樂盡在鼠年,潮極.後者有多種可愛肥鼠o既形態,靈巧活力,盡顯積極.呢兩個利是封都係用咗名貴o既珍珠紙嚟印製.肥鼠仲係熨有幻彩效果o既金响上面o忝.多謝印房o既同事們.
唔係要擦鞋,但係敝會creative同事的確抵讚.今年佢哋設計o既利是封其實唔止呢度幾款,淨係馬仔已經有成6款唔同o既設計.另外為咗奧運馬術,同事們亦不遺餘力咁做宣傳.呢個「馬運全城」用咗熨銀o既finishing,睇落幾矜貴.辛苦晒!
要選最可愛,當然係有在下份o既卡通人物系列啦.除咗有Keroro小隊之外,冇口貓hello kitty,twin stars,同埋winnie the pooh.呢幾封利是唔單止可愛之極,裡面仲係重量級.因為呢啲係屋企人派o既,份量當然唔輕啦.haha...多謝多謝!
在下都係第一次收到啲利是係有遊戲玩o既.呢封利是就包含咗百貨公司抽獎o既元素,要攞個銀仔去刮刮刮咁玩o既,真係好搞笑.至於呢封咁搞嘢o既利是係邊個派o既呢?在下就真係唔知道,但就肯定係啲第一日嚟在下屋企o既親戚.
2.10.2008
Long Vacation
前幾年o既農曆新年在下都走咗去潛水,所以已經有好幾年冇留响香港過.今年就卒之停一停,抖一抖喇.呢幾日紅假係用嚟叉電o既好時機,唔單止physically,銀包都可以,嘻嘻... ...
通常响呢日啲親戚都會全部聚集在下屋企,在下就做門口狗等佢哋.不過今年就打破慣例,竟然約埋大少走咗去元朗阿南同阿cat屋企逗利事,阿南仲突然變身做居士幫我哋預測鼠年o既運程喎.經梁居士介紹,鼠年o既第一日就有桃花喇.在下同大少就認識咗來自台灣o既城祖大哥.大哥好有氣勢,叫佢個名佢係完全唔應你o既,一定要叫佢大哥佢先至會哼一聲:「嗯!」果然好英!大哥亦好闊佬將自己衫袋裡面o既利是派俾我哋.佢話紅色係佢o既,金色,綠色同黃色佢就攞出嚟俾在下同大少.呢種豪氣好值得學習,我哋多謝咗大哥之後就請佢全部收埋返落佢衫袋.哈哈... ...
返屋企途經apm,在下就順道帶埋Mr. T走.呢張係在下呢個月裡面買o既第2張soundtrack(另一張係Darjeeling Limited嚟),呢2張都物超所值,在下果然好有眼光呀!hehheeeeeeeee...
而在下就幾鍾意成日載住Kuromi四圍去o既Baku,因為佢有被虐傾向.明明成日俾Kuromi拳打腳踢,但係繼續要服侍佢,好犯賤呀!kekekekeeeeeeeeee...
2.06.2008
驚心動魄
今日公司放半日,在下响噚日就約定大少同咩sir去睇Sweeney Todd.而今朝同Irene&Henry msn嗰時,佢哋都話去.於是我哋就5個一齊走咗去淘大o既百老匯喇.
到咗淘大,見到大少同埋兩個少年人一齊食嘢,仲問佢哋係咪一齊去睇.點知大少話:「吓!三級片嚟喎!佢哋邊度入得場呀?」噢!真係瘀,在下只係知道呢套戲有Johnny Depp份,但係就完全冇留意原來係三級片嚟.
死喇!又係响不知情之下去睇三級片,結果同上次隊長邀請去睇o既Eastern Promises一樣──驚驚.成日都手起刀落,清脆俐落,被割o既喉嚨,血濺o既方式雖然略有分別,但係全部都好血腥.
雖然係好驚,不過,呢套戲嗰張soundtrack應該唔錯,得閒走去買佢返屋企至得.另外啲化粧好勁.
好彩在下响今日去睇唧,如果唔係新年流流睇埋啲咁堅o既驚嚇電影,真係唔係好利是.


text:
今朝返嚟,就跟咗兩點水小姐去學 bounce audio 同 upload個節目上網.
嗯...唔係好難,不過有D煩.(押韻了!kekee~) 不過,我相信practice makes perfect!!
琴日同阿絹一齊聽DJ班參加者寄嚟嘅demo,當然有好有唔好啦~(車..講咗等於冇講....)
你仲未開始錄音? 唔知講咩好?! 等我做補習天后,比少少tips煩惱緊錄音嘅你啦 !XD
tips must read:
tips 1. 創意+誠意
你想令我o地記得你,當然要喺你嘅demo花D心思啦! 喺內容, 演繹, 後期製作方面落d功夫,咁先可以俾我o地feel到你誠意o架嘛!
tips 2. 準備功課不可少
你有冇做足做準備功夫,其實我地又點會聽唔出呢? 大家不妨用下mind map組織吓自己想講D咩先,否則個內容就會好鬆散o架喇 !
tips 3. 寫埋稿就最好
組織好之後,最好就寫/打埋個稿出嚟,一來方便自己隨時修改,二來make sure到錄嘅時候唔會有甩漏嘛!
tips 4. practice makes perfect
份稿執好之後,你可以讀幾次,記住要讀出聲,讀到順,咁就可以開始錄音喇!
好! tips就講完喇! 能唔能夠參透當中嘅意思就睇你喇!哈哈!
p.s. 提提準備寄信嚟報名嘅朋友,我o地係唔接受用轉帳繳費o架!
如果冇支票戶口,你可以親身嚟突破交錢,又或者嘗試搵銀行櫃檯姐姐幫你開支票都得o架!
有咩問題就打嚟 2632 0137 搵我梁小姐啦!
Angel =]


text:
星期三 lu 時間真係過得好快 眨下眼已經星期中 眨多兩眨就過新曆年 好開心呀 ~
早餐食沙爹牛肉 + 榨菜肉絲米粉 加咗胡椒粉又幾好味噃 依家好想唔食咁多辣嘢呀 不過都應該幾難 因為我真係好鍾意食辣嘢囉 ~
菇場好靜呀 人地唔知真係以為我地係啞架 ~
尋晚去媽咪屋企食飯 所以我都唔客氣要帶埋 lunch box 喇 今日食都覺得好好味 但唔知點解 食自己整嘅 lunch box 又會覺得悶喎 ~
唉 之前 "唱" 咗 d 新銀紙 admin 話會今日派 等到 5 點 45 分先有 所以 6 點先走得 撞正今晚要番學 我又訂咗飯 食飯時間係 6:00 - 6:45 pm 好趕呀 ~
坐的士又塞車 個司機又去錯地方 已經無乜時間架啦 我當時好火架 好想開口鬧佢唔識路出聲嘛 不過見佢係應該 6x 嘅伯 我忍唔住 " jep " 咗一聲就算 但其實我都仲係好激氣囉 ~
去到 6 點 25 分喇 個個人都食完 大食表妹又食完 得我一個食飯咋 好彩牧師都未食 咁多一個人食 我無咁尷尬嘛 ~
9 點 35 分放學 有 d 餓呀 真係勁想去 m 記買朱古力新地 不過又唔係咁想食凍嘢 咁啱見到有炒栗子 所以買 $10 買番屋企慢慢嘆 ~


text:
我地都番酒店沖個涼 休息下先 今晚冰姑約埋朋友 Carmen 一齊同我地食呀 ~~
見到 UFO 哈哈
睇見都熱 哈
因為我着背心裙 所以我實會着中袖外套 里奧大人問我係咪唔舒服 冰姑見到我又問我係咪唔舒服 哈哈 咁又係喎 咁鬼熱仲着外套 ~
冰姑帶我地去食嘢 不過我唔知食咩架 行行行 上上落落兜下圈咁 行咗都有半個鐘呀 勁熱勁攰呀 不過冰姑又無咩嘢喎 無計啦 我 d 肥人最驚行家嘛 哈哈 ~
原來去 Peperoni Pizza 冰姑話呢間唔比 book 位 所以我地要 walk in 等咗好似半個鐘 之後 Carmen 都黎埋喇 ~
之前同 Carmen WeChat 過一次 衰冰啦 話我整爆泥硬崩崩 咁 Carmen 係整餅師傅 所以佢教我點焗 Brownies 非常感激佢呀 等我搵日再焗下先 希望成功啦 哈 ~
一路食一路傾 好開心呀 初初里奧大人好驚全女班架 不過 Carmen 又係爽朗型 所以都無悶場 佢又係 TVB 迷 但我都係果句啦 香港真係無咩好玩囉 ~
真係比個冰姑嚇暈 叫咗 1 Jar Hoegaarden 同埋特登叫 1 杯大啤酒比里奧大人飲 因為之前成日同佢講 話黎新加坡要佢帶我飲德啤嘛 但佢太睇得起我地啦 ~
冰姑叫我揀 pizza 我同里奧大人講話 menu 都無 pizza 原來呢個就係 pizza menu 大鄉里 哈哈
Hoegaarden ( 50cl SGD 15 ) - 冰姑特登 order 比里奧大人架 因為佢話用呢隻杯飲先夠豪 哈哈 之後佢就斟杯細嘅比我
我同里奧大人唔飲得咁多架 咁 last order 佢再想 order 2 jar 好在 Carmen stop 佢 改為 1 jar 咋 大佬 我飲 1 杯已經係 1 年嘅份量 里奧大人又已經飲咗 2 大杯 佢都覺得係極限架喇
老實講 Hoegarrden 真係好好飲 入口唔苦 我平時飲啤酒 真係幾啖就唔飲架 但今次勁啦 飲咗 1 杯 冰姑話係橙皮汽水喎 唔會飲醉人 但話時話 真係飲完都唔覺眼瞓喎
Aglio Olio e Peperoncino ( SGD 18 ) - 我想食好耐架喇 估唔到冰姑會叫呢個意粉 聽到勁開心 哈哈 真係好香蒜味 雖然油咗 d 都好好食
我真係好小咁樣同朋友飲酒傾計 我驚飲完好眼瞓 但 "豪花園" 又 ok 喎 唔會飲到眼瞓同埋要去廁所 hey 冰姑飲大咗啦 嘩哈 講咗好多嘢 不過我同里奧大人都好開心 可以同佢一齊分憂 呻出黎真係舒服好多架 ~
對腳斷咁滯 所以我叫里奧大人同冰姑講 話佢想打的番酒店 嘩哈哈 不過里奧大人好老實講話我唔掂 要打的番酒店 Carmen 同埋我地一齊去 Bugis 仲以為佢兜我地番酒店 原來佢之後同冰姑飲花酒 呵呵 咁我地都唔阻佢地傾心事喇 今次打的 SDG 8.95 其實真係同香港差唔多價錢 不過冰姑話的士分好多型號嘅車 收費都唔同架 有 Benz 有 Hydan 有 Toyota 咁坐 Benz 都知道實貴啦 哈哈 好在佢講一講 唔係我地咩車都會上囉 ~
番到酒店又係即沖涼 間酒店真係好細 開咗兩個喼都無地方行 其實咁又好喎 一定唔會拎哂 d 嘢出黎 仍都一定唔會買完 d 嘢周圍放 哈哈 ~
今晚 12 點幾先瞓呀 唔知係咪飲咗啤酒 個肚脹脹咁 ~
呢日行程完畢 ^^


text:
( 22-APR-2015 WED )
今朝又涼涼地 睇天氣台又話呢幾日落雨 等我唔敢用新背囊 我唔想第一日用就整濕嘛 點知里奧大人話我買咗又唔用 嗚嗚 ~
早餐食奶醬多 真係唔好成日笑人 其實自己都係來來去去食果 d 哈哈 ~
菇場唔忙 呵呵 又可以整 blog 太多相真係搞到自己都亂哂 暈 ~
今日有 Lunch box 食完又出去行陣 ~
丫 西瓜同老闆無啦啦喺我隔離房開會 揀相正進行得如火如荼嘛 最後要緊急煞停 哈哈 咁好啦 等放工 ~
放工即番屋企喇 今晚浸完菜就即煮嘢喇 7 點自己食先 ~
是日懶餐 - 肉丸椰菜炒油麵
肉丸椰菜炒油麵 - 媽咪之前比咗 d 肉丸同埋唔知係咪魚肉角 咁就食埋去啦 尋晚又買咗半個椰菜 買埋 1 斤油麵 估唔到炒起上黎變咗一大鑊 好驚囉 好在里奧大人話好食 如果唔係又比埋我 大佬 我個 lunch box 已經爆哂 我唔想又要再食多一次 好悶囉咁樣 ~
里奧大人 8 點放工 其實我想去徑步 不過呢幾日其實膝頭有 d 痛 所以里奧大人叫我唔好徑步 抖下先 咁好啦 沖涼休息喇 ~
洗埋碗 今日嘅工作完成喇 諗住 11 點瞓 但又係睇電視睇到 11 點半 本來仲想睇 不過真係要瞓 唔想咁夜 里奧大人就繼續睇埋先瞓 ~


text:
終於黎到旅程最後一日,因為坐黃昏機,所以都仲有大半日時間可以出去行下.朝早起左梳洗完先執埋行李check-out先,然後將行李寄存係酒店,再請酒店同我地接收李儀餅家會係中午時送到嘅手信. 一切安排好之後出發去忠孝敦化嘅度小月食嘢.
» 閱讀全文
雖然係基隆夜市食左唔少嘢,不過坐左成個鐘火車返到台北之後,開始有D肚餓,所以都係要食返D正式嘅晚餐.於是決定照旅遊書介紹,去左捷運中山站附近嘅肥前屋食鰻魚飯. 我地由台北車站直接坐的士去,好快就到.肥前屋係橫街入面,架的士直接車我地到門口,所以唔洗搵,不過黎到已經見到好多人排緊隊.
» 閱讀全文
遊覽完九份之後我地下一個目的地係去基隆廟口夜市.係李儀餅店隔離巴士站等車,寫住基隆方向嘅巴士就啱架啦.由九份去基隆大約要40分鐘車程,今次個司機一樣係咁狼死,落山時係咁衝,幾驚佢會衝落山崖.
» 閱讀全文
今日嘅行程主要係去九份同埋基隆夜市,九份上次有去過,不過基隆夜市就係未去過嘅新景點.朝早起身之後先去西門町嘅鴨肉扁食早餐. 食完早餐先去台北車站買去瑞芳嘅火車飛,因為中午12點先有自強號列車去瑞芳,所以仲有時間係台北車站上面新開嘅微風台北車站(商場)行下.
» 閱讀全文
係陽明山睇完櫻花之後,又坐公車去返捷運劍潭站,然後坐捷運去下一個目的地:淡水.淡水上次都有去過,今次又係重遊.
» 閱讀全文
台灣由1月尾至3月係櫻花季節,雖然冇日本咁多咁靚,但一場黎到都想去睇下,所以今日行程主要係上陽明山賞花. 之前做左功課,以遊客黎講上陽明山最方便係先坐捷運到劍潭站,再坐紅5或260號公車上山,公車站就係面向士林夜市果邊嘅捷運站旁邊.
» 閱讀全文
試過永康牛肉麵之後,我地去左忠孝新生站一帶行下,因為係星期日,所以亦去左附近嘅希望廣場,睇下台灣農產品,主要都係一D米同生果之類,冇咩特別,而且攤位亦唔多. 跟住去左食東區粉圓. 之後返西門町行下,買左少少手信返酒店.
» 閱讀全文
第2日上午去又係一輪食食食,未食之前先去左位於中正紀念堂與永康街之間嘅東門外市場,不過冇咩睇.
» 閱讀全文
繼2007年之後,2009年三月又去左第二次台灣,今次只係去台北hea五日,基本上都係去返上次去過嘅地方.其實呢次行程應該係北海道之旅之前寫完post出黎,不過因為工作關係未有時間,而之後又提唔起勁寫,所以一拖再拖.而家趁住剛剛寫晒首爾聖誕之旅嘅餘興,順便補返呢次台北之旅嘅網誌.
» 閱讀全文


text:
Check-out之後就行返去溫泉街附近轉另一間旅館, 方便o的! 放底行李之後就行去火車站附近o既中山路搵食! 去左一間小店食我最愛o既炸醬麵做早餐.
食完早餐之後就去左85C買左杯海岩同埋捧子咖啡.
嘆左一陣就搭巴士去南方澳! 沿路發覺越來越大雨, 點知去到南方澳就冇停過雨, 行左個廟同埋以前o既造鐵廠.
食完lunch之後我o地決定唔行去造船廠, 豆腐岬公園同埋內碑情人海灣, 只係上左的士係呢o的景點繞左個圈就直接去蘇澳冷泉, 蘇澳有全台灣唯一o既冷泉, 浸落去真係好凍, 不過好得意, 有好多泡泡會係o的毛孔度, 同埋浸左一陣就開始發覺自己o的關節位置有o的刺痛, 原來冷泉對治療關節痛好有幫助, 所以先會有反應!
浸完冷泉之後就去蘇澳火車站搭車返去礁溪. 返到礁溪就去左車站前又浸下腳, 之後就行去買諾貝爾奶凍, 中途見到有三星葱餡餅, 即時買o黎食, 三星盛產葱, 而家唔辣又香又甜…食落仲好爽….真係一流…從來都未如此鍾意食葱o架!!!
行左一段路就買左奶凍, 其實佢係好有名o既奶凍瑞士卷…. 特別之處係佢係瑞士卷中間有一條奶凍…真係好好食呀!!! 試左幾隻味之後決定買草莓奶凍..yummy!!
買完o野就好輕鬆咁行返去溫泉街, 中途諗緊食乜o野晚餐好時見到有一間小店有紅糟肉同埋宜蘭好出名o既糕渣…..咁就要入去試下啦! 叫左紅糟肉, 糕渣, 蕃薯苗…紅糟肉真係超好食呀, o的肉都係紅紅地....而家我都好懷念呀! 而糕渣就好似蘿蔔糕咁, 不過冇咁硬同埋, 軟軟地滑滑地咁, 入口好熱o架...不過真係好得意呀!
(備註: 糕渣是以雞肉,豬肉和蝦仁剁成泥後,加入熬煮5~6小時的高湯拌煮成漿,倒 入盤中冷卻,凝固成形,再切塊,裹粉油炸而成)
食完之後再打包左鴨就返去溫泉街買手信…老金桔….真係好正o架!! 當地人用o黎泡茶用...就咁食都得...對喉嚨好好呢!
買完o野就返去旅館飲下啤酒食下鴨賞再浸過..
(備註: 鴨賞採用是以淘汰的產蛋鴨製成, 肉質比肥鴨更適合後製, 食起上o黎有咬口唔肥膩. 製作過程是將鴨去毛,除內臟後,以竹片撐開,塗上香料舖曬,再放入設有甘蔗渣和木炭的烤箱燻烤而成)
是日行程完畢.


text:
2016年1月13日 星期三
譚仔雲南米線 @ 牛頭角 ( 13-JAN-2016 )
( 13-JAN-2016 WED )
今朝都凍凍地 但又唔係好凍果隻 咁又唔錯喎 呵 ~
早餐食熱狗餐 諗住聽下歌 點知 8 卦又黎咗一齊食 ~
菇場忙下呀 之後停下又再忙 ~
今日有 lunch box 食完就出去行下 之後去惠康 因為今日有 93 折呀 所以買利口樂糖比家姐同自己 再買多排朱古力比工人就番菇場喇 ~
原價 $15.9/罐 折咗係 $14.8/罐 原來平一蚊都唔夠 哈哈 不過好過無啦
仍然忙爆 好在放工前都做得哂 ~~~~
家姐話想去 Panash 杏仁條同藍莓酥 咁我話放工買比佢 但我完全唔記得今晚要去拎中藥 好在手機有落 reminder 咋 唔係就慘 ~
買完杏仁條即坐巴士去拎藥 之後打的去醫院 去到啱啱 6 點 ~
見到媽咪有 d 攰 咁我都預咗佢攰 成日唔鬼郁 唔攰先奇 同埋又見到盒燒排骨 我忍住唔話佢住 ~
之後同我講話唔駛覆診 我話咩唔駛覆診係內科定腎科先得架 ?! 其實又覺得佢係會記住我講嘅嘢 因為我成日要佢記得問姑娘 d 覆診時間 佢係有問 但唔清唔楚 我話唔該妳人地講咩 妳都要思考下人地講咩 唔係人講完 妳又講番比我聽先得架 ~~~~
好感恩又見到姑娘 佢話今日媽咪照咗肺片 仍然有 d 花 始終抗生素唔會咁快殺死哂 d 菌 咁今日諗住除貓鬚 但一除就有 d 喘 所以可能會調去靈實 咁我話無問題 最緊要安全就得架喇 哈 ~
我同媽咪講話遲 d 調去靈實 佢話唔制 我話妳咪咁麻煩 一陣出院兩日又入番院 妳係搞到我地咋 到時咪駛旨意黎睇妳呀 真係火都黎 ~
之後同佢講好心咪成燒排骨啦 咁鬼鹹 佢話食一嚿 咁咪嘥囉 好在家姐黎啫 唔係邊個食呀 ?! 工人唔食豬 係咪又要拎番盒燒排骨番屋企 聽日又再拎番比妳食呀 ?!
佢之後都全程 me 埋眼唔理我 我都費 Q 事理佢 唔係家姐今晚黎 我 7 點即走 反正我坐喺度都無用 ~~~~
心情唔好 無聽婆婆電話 佢都連打 3 次黎 咁我聽啦 又係果 5 句說話 又要 repeat 兩次 媽咪好 d 未 ?! 未 唔駛擔心 ~~ 媽咪未出院架可 ?! 未 ~~ 家姐有無黎 ?! 有 ~~ 家姐唔舒服呀可 ?! 係 ~~ 媽咪無嘢呀可 ?! 無 唔駛擔心 ~~ 媽咪未出得院架可 ?! 未 ~~~~
問完又問 講完又講 之後佢又會打比家姐問同一樣嘢 只不過將問佢嘅嘢 變咗係問我有無探媽咪咁囉 @@
咁家姐食利口樂糖 媽咪又話食 咁無問題 其實我都預咗比佢食 但我特登話唔好食咁多 佢仍都特登話食 2 粒 咁我都 ok 嘅 知佢衰嘛 估唔到真係咁衰格 ~
8 點唔夠我話走 家姐個樣呆一呆 因為我好小主動話未夠鐘就走 媽咪臨走叫工人聽日整洋蔥炒蛋 又要再買淨魚蛋 家姐都話妳係咪以為自己住酒店 好心妳咪食咁多出邊嘢啦 喺醫院住到塊臉都圓埋 又唔郁 起碼肥 5 磅 家姐話要買嘢食 妳自己比錢工人先得架 媽咪好得閒咁叫家姐比 我咪慶囉 話好心妳個人啦 出黎做嘢好辛苦 家姐唔舒服都番工啦 妳個人真係好唔掂 ~~~~
咁里奧大人已經喺屋企等我 我想食麻辣豬耳 所以要去譚仔呀 ~
同里奧大人講番頭先 d 嘢 越講越激氣 我話比雷劈都要鬧媽咪呀 佢話唔好激氣 反正佢做嘅嘢唔會理人 只顧自己 嬲黎做咩 我話 up to now 仲未做到唔上心 但次次見到佢 我嘅包容度會由 100% 變咗 - 240 % 我會即時死哂 d 細胞 尋晚知道媽咪肺花咗 我瞓得勁差 家姐問我點解成日瞓得差 我都唔想講咁多 ~
之後我同里奧大人講話好感恩 呢兩晚約咗朋友食飯 唔駛探媽咪 平時如果媽咪入院 我唔會約朋友食飯架 但今次整定要我冷靜下 希望媽咪以為我嬲 所以唔探佢 因為我只係就咁講話之後兩晚唔探佢呢 真係唔想同佢講多句嘢 ~
食完行陣商場就番屋企喇 食埋個橙就沖涼 之後睇多陣電視 11 點唔夠就瞓 lu ~
2 則留言:


text:
我諗對於大部份男人嚟講, 一粒鑽石同一舊炭真係冇乜分別. 弊在係女人眼中, 鑽石係有一種無可替代嘅地位.
雖然我冇睇過里安納度套"血鑽", 亦都冇深究過套戲入面所講嘅故仔有冇作大, 不過我就好認同每一粒鑽石背後都係有血有淚. 無論粒鑽石係老公/男朋友買比老婆/女朋友, 抑或係D女人買比自己, 諗起比咁多錢買粒丁屎咁細嘅石頭, 個心點都會有D嗱住嗱住.
係我未買隻介指向我老婆求婚之前, 我都花左D時間去研究鑽石依樣嘢. 乜嘢係4C呀, Girdle呀, GIA呀, 上網睇左一輪, 又去D鋪頭混下吉, 好似識好多咁. 求婚喎, 要買就梗係買最好嘅, D Color, VVS1, 56% table唔少得啦. 點知去到間鋪頭一問, 嘩!真係要發左達先比得起, 仲要訂貨添呀. 冇計啦, 唯有退而求其次, 細粒D, 色低D嫁啦.
我果晚坐左係間金行成晚, 由六點幾坐到十點幾成四粒鐘, 初初粒粒石都睇唔上眼. 個sales一時叫人幫我係旺角攞D石過嚟, 一時又係尖沙咀攞D石過嚟, 成個大客咁, 最後揀到粒滿意嘅, 又要講一輪價. 講真其實我都幾唔好意思, 又唔係買粒幾卡嘅巨鑽. 隔離D自由行買十幾廿萬嘢, 唔駛三個字就搞掂, 我依D細客仔, 買果少少嘢, 阻左人地成晚, 真係冇陰公.
最後當我比左錢, 攞住隻介指走嘅時候, 個心就只係希望我果半年人工唔會就咁白費啦.


text:
尼兩日都係講佢弟弟,今次講埋佢女朋友佢地拍左9年拖啦
之前我講過Pong嘅弟弟會買同區嘅屋,咁搬左入黎之後佢弟弟一直都有個經紀跟嘅,大大話話都睇左好幾間,佢弟弟好得意架,人地開價幾多,佢又唔會返屋企諗下鐘唔鐘意,計下條數先,就即刻同人地還價,仲要還到好低,但到最尾都係唔鐘意嘅,係次次都係咁,好似玩咁,我係咁經紀都唔想再理佢
我不嬲對數字都無咩觸覺,就連邊一年同Pony一齊我都唔記得,只係知大約
星期日個日去完游水佢爸爸無去,落左街買餸,買左蛽其實我都幾鐘意食嘅,沖完涼無野做坐係個廚房出面睇世伯伯母煮飯,佢地兩公婆好好笑,成日為少少野就噪,可能尼D就係情趣啦
剛剛過左個禮拜日同Pong屋企人落左樓下沙灘度游水,由1點幾玩到4點返屋企,我無用浮板都可以游到兩三步啦,其實個沙灘都幾多垃圾,之後5點幾Pong嘅阿叔打黎話黎食飯,佢堂妹5年級仲有留宿幾日添
近排日日都係返工放工就返屋企,無咩好做,唯一好似星期三同左Pong嘅同事係稻香打邊爐,以家個景真係麻麻地,以前9點後就人山人海,以家都有兩,三枱係吉左架...
尼幾日一去便便就有血,唔係一條條血絲,而係廁所裡面D水都係血,其實7-8年前都係咁,之後就無事,不過一路間唔中都有,但係睇醫生我又驚喎...
星期二Pong要考無返工, 而我又請左假, 8點幾起身落街食早餐, 食飽Pong就去溫書, 我就去打機, 4點幾佢要返學溫書, 咁我就返左媽媽度
星期六有位朋友仔係吧度開左個birthday party, 壽星女係Pong舊同事嘅女朋友, 而且又係一齊玩online嘅, 佢只得19歲, 尼個數字離我太遠啦


text:
Saturday, September 19, 2009
無心插柳 - 第一次食米糊
Friday, September 18, 2009
我的泵奶工具 - Ameda 雙泵
由於我用medela swing, 曾經考慮過買個二手既medela swing, 等我可以當佢做雙pump, 不過我覺得有個medela swing喇, 想買個另外一隻牌子試下, 最後買左ameda 既dual pump.
ameda purly yours 雙pump 係好多媽媽讚好既pump, 我對佢既評價都好高:
1) 快, 唔止因為佢係雙pump, 而係因為佢本身個speed 係可以較, 唔似medela swing 咁, 所以我用佢時可以10mins 之內已經pump到4安, 當然, 如果奶量仲多d 既媽媽10mins 應該仲會pump到更多
2) ok 靜, 比起medela swing, 我覺得佢都係有小小嘈, 不過聽講佢已經係叫雙pump之中既靜model
3) 唔係太大舊, 但唔叫handy, 所以我唔會帶佢出街, 因為比起medela swing, 佢真係大舊左小小
4) pump 唔清, 呢個可能係我問題, 好多babykingdom既媽媽都話pump得清, 不過我唔得, 不過唔緊要, 我先用佢快快手幫我pump 哂d 奶出來, 之後我用medela swing 去清d 奶
5) TBC
五個月的Midby
四個多月的Midby
Wednesday, September 16, 2009
Sunday, September 13, 2009
PS, 亞mui, 風先生, 加油呀!!!
o係舊年我同Midby爸開始"做"Midby時, Kate 有一日同我講佢發夢到我有左bb, 佢話夢中既我都見肚架喇, 成3個幾月先同佢講我有左, Kate打電話比我話覺得呢個夢有d 暗示比佢既...我聽到之後都心諗: ha? 唔係呀?? 我先剛剛開始做人計劃, 我都唔知成唔成功, 呢個夢係唔係有d 咩意思呢?
感謝主既係...我真係有左BB, 而o係Midby o係我肚內around 4-5個月左右開始, 我就主動同d 朋友講我有左bb. 其中一個就係好友PS, 講起真係好奇妙, 有bb o個時, 有一陣子成日諗起佢 (雖然佢o係我msn contact list 上好一段時間了, 但係冇咩contact), 突然間有一日我msn佢, 同佢傾開, 講比佢知道我有左midby, 當時既佢都仲未make up 好個mind 要唔要bb, 但係感謝主既, 好快之後, 佢地都決定左加入有bb行列. 好開心既係...我應該係among 最初o個幾個人知道左佢有bb既!!!!!
好喇, 到左亞mui喇...Midby o係我肚內8個月左右我見過亞mui, 我都知佢同andrew好想要bb, 當時佢地planning中, 我on and off 都有同佢傾下電話, 到我生左bb之後我SMS佢, 不過佢應該out town, 我見佢冇reply 我, 我亦冇刻意去搵佢, 因為產假時實在太忙亦無心情. 點知...有幾日又諗起佢, 打比佢, 睇下佢點, 點知...亦係同一日, 佢知道左有左小andrew, 而我竟然又係第一個知道呢個news 既人!!!
我呢個亞mui呢...同我一樣都係緊張大師, 我細個時同佢好好好好好close, 到左大個喇, 各自有各自既生活, 對上一次同佢close d 既就係我wedding, 相距而家都幾年喇, 但係有左bb既佢, 又好自自然然同番我呢個家姐close番, 多d 聯絡, 一切都來得很自然.
我好感覺主, 我覺得人生上最重要既時候都有我既好朋友同我一齊渡過, 因為有左Midby, 佢將我, PS, 同埋亞MUI 再一次拉近.
講起都奇, 我既網路好友風先生(化名)既太太亦都有左BB.呢位風先生係好好先生來, 雖然佢係男士, 但同我呢個女士都好好傾, 我諗我都同佢傾左斷斷續續年幾兩年喇, 真係估唔到佢將太太有左bb呢個消息好快同左我講, 到而家來講, 佢身邊既朋友同埋屋企人都仲未知住架!
風先生, PS, 亞mui, 多謝你地對我既信任! 我好期待你地bb既來臨, 加油呀!!!!
Friday, September 11, 2009
請唔請工人好呢?
我同Midby爸一直都只係請鐘點同我地打掃下, 一星期一次已經好足夠, 因為煮飯洗衫呢d routine 工作我地都仲有時間去handle, 至於洗地, 洗kitchen同埋bathroom呢d 工作, 我地就由鐘點一星期一次同我地搞掂.
不過到BB出左世之後, 我同佢都番工, 又唔想雙方家長咁早去我地屋企睇住BB, 所以決定搵個工人幫輕下.
我地係比較幸運既一對, 搵到個好好既工人, 以下係我小小既分享:
搵工人前既憂慮
1) 唔習慣屋企多個人
- 我同Midby爸幾年都係兩個人住, 我地以為有左工人好唔慣, 其實我地只係頭兩日有d唔慣, 好快就已經適應.因為佢地好多時都係做野, 唔係既就係休息時間, 唔會理你點樣攤大個人o係sofar度睇電視呀, 點樣冇儀態去食野呀等等.
Midby爸成日夜番, 等我同工人o係度, 佢就變左係我個listener, 我唔開心會同佢講, 我地兩個成日都講bb 野, 我都當左佢做我既家庭成員, 所以已經對佢既存在, 已經完成冇任何唔習慣喇.
2) 唔知個工人掂唔掂
- 好似agent 所講, 如果d工人咁差, HK唔會仲咁多人請工人.我覺得搵個信得過既agent 好重要.好彩細佬個friend o係度做, 起碼有自己人單聲.
其實只要agent 係信得過既, 你同佢地講你既要求, 佢地同你搵合乎要求既工人, 機本上個工人都唔會太差.好似我既case, 我想搵個冇HK 做野experience既姐姐, 因為唔想佢已經熟哂HK所有野, 驚佢太叻, 叻過我地, 所以我要求佢
a) 有overseas work experience, 最好係星加坡 (咁佢已經學左英文喇)
b) 一定係結左婚, 咁就唔洗驚佢會出去識男仔c) 一定係生左bb, 個bb都有得幾歲 (咁佢地就會放心去做野, 亦為左個bb, 會努力搵錢)
3) 驚個工人對bb唔好
- 以我觀察, 印印姐姐多數都鐘意bb既.我家既姐姐成日都話, 佢有錢會生4個bb.我放假時陪bb去playground 玩, 見到d工人帶住bb去, 好多都好照顧bb, 不過菲律賓工人就多d 同佢地同胞chit-chat囉
我地o係bb出世前1個月已經叫左姐姐番工, 我地裝左個camera o係屋企, 講到明係睇bb, 唔係去monitor 佢 (當然緊係monitor 埋個工人啦).如果屋企有老人家既, 咁就最perfect! day time時, 老人家就去同bb玩, 洗衫做飯呢d 就由工人幫手, 同埋屋企人又可以train下個工人, 我so far 都係用呢個方法, 我覺得幾好喇!
4) 洗費會唔會好多?
- 一個月工人既人工係$3580 +佢既伙食費.佢平時用既牙膏呀, 毛巾既佢地會自己買.我o係佢一來到時都準備左比佢 (其實呢d 野都唔洗刻意去買, 一個家庭一定有呢d 野多左出來).
真真正正要用錢既係同佢出街既車費, 同埋佢既伙食費.
好多印尼工人lunch都會食印尼公仔面.我就會o係之前o個晚keep起d "食送" 比佢, 等佢唔洗剩係食公仔面.另外都會買定d雞蛋, 等佢冇"食送"時都可以搵隻雞蛋抄下飯.我都會買定d 餅比佢食...講真, 呢d 都係有限既數目來, 真係洗得多既就係mon-fri dinner.因為多左個姐姐工人, 食得proper左, 有3 "食送" 一湯, 但冇左姐姐, 咁未必有時間整咁多野食, 所以可以話, 有左姐姐, 食方面會洗多左錢, 但係都係d錢都係值既, 起碼每晚我都可以同Midby爸兩個人安安定定食餐豐富既飯.我估o係食方面應該會比平時多左幾百蚊既開支啦!
5) 工人會唔會偷野?
- bb未出世之前, 得我同老公兩個人, 我地會番工之前lock起我地既房門, 咁樣比較貴重既野就放o係房.另外都會有d 櫃lock起佢, 好似媽咪咁講, 小心之心不可無, 不過...屋企除左現金, credit card, bank statements 呢d野之外, 我都諗唔到工人會偷d 咩野! 最重要係佢知道我地有裝camera o係屋企,呢樣野都會有d作用.
平時我地放工番屋企時, 銀包都係o係放o係我地房既.到bb出左世喇, 我地就冇再lock 房門, 因為有時工人都會入我地房拾下野, 我媽咪同奶奶又會同bb o係我床度玩, 只要將d 貴重野放好, lock起佢, 應該問題不大.如果真係擔心既, 就買個夾萬, 不過...我地始終都冇咁做, 因為貴重既野都放o係櫃內or保險箱度.
6) 工人冇地方訓
- 我屋企得1間房, 另1間係開放式既書房.agent 話工人應該要有佢自己既1間房, 不過香港地, 有幾多人可以afford到比1個獨立房個工人呢? 我既工人就訓書房地下, 我地買左d 可收藏既床墊, o係佢訓時就law出來, 醒就收番佢.BB 就o係大廳訓, 咁樣佢一喊時, 姐姐就會聽到 (因為工人姐姐訓開放式既書房).
我地為左比番d privacy 個工人, 都整左條簾比佢, 等佢訓時拉埋, 不過佢為左半夜時bb一喊方便佢走出走入, 佢就唔拉簾訓既.
我都識好多人住公屋請工人, 佢地都係訓廳.其實最重要係同左agent講左先, 佢地會同工人講.如果個工人係mind既, 佢就唔會黎架喇!
總結來講, 有左個工人, 我同Midby爸覺得有以下好處:
1) 媽咪同埋奶奶唔洗咁辛苦
- 最衫奶奶打算唔請工人, 由佢全情照顧Midby, 即係我地一出門口, 佢就來到我地番屋企.而家有左工人就唔洗了, 佢地可以唔洗成日急急腳, 有時唔舒服, 唔得閒都唔去我屋企, 等姐姐照顧Midby就可以.
好似我媽咪咁講, 佢唔係湊Midby, 係同Midby玩, 心情相差好遠架!
2) 分擔好多既家務
- 呢樣好好好好重要.我同Midby爸晚晚有3"食送"1湯, 洗衫, 掃地拖地 (好重要架, bb成日跌野落地下, 地下要好乾淨), 拾屋, 洗奶樽, 洗奶pump, 蒸奶樽, 蒸奶pump, 洗bb 衫 (勁多呀!! 吐奶之後bb又要換衫), 洗玩具, etc
3) 同midby相處既都係d quality time
- 如果我full time 放工之後, 仲要做咁多家務, 我好肯定我唔會有精神同心情去陪Midby.我好開心既係...我同midby一齊既都係quality time, 大家都係好enjoy既!
4) 餵人奶得以繼續
- 我之前1日pump6-8次, 而家bb5個月都仲pump 4-5次, 如果冇左姐姐, 我次次pump完奶已經好累, 又肚餓, 又要去洗pump, steam pump...我估我會好快放棄.好在, 呢d 野有人幫我做, 我要pump時, 就去law個pump, 唔洗我洗, 我pump 完就去食野, 姐姐又整好比我食, Midby仔有咁耐全人奶食, 姐姐工人都有好大功勞架!
5) 有好多相同video
- 姐姐每日都會同Midby影下相同video, 呢d 都係好形貴既野來, 我間唔中law番出來睇, 都好感謝姐姐幫我地拍下呢d 珍貴片段架!
6) 教識Midby好多野
- 姐姐有照顧newborn bb 既經驗, 有好多我take it for granted 既野, 好似bb 用手去捉d 玩具, 我以為個個bb都識, 但係原來唔係既...好多呢d 咁微細既野好在有姐姐講比我知, 好似呢幾日, 佢同我講Midby 開始試下由一隻手交d 玩具比另外一隻手, 我成日都講, 如果得我一個去湊Midby, 佢一定變成slow learner 呀!
儘管有工人姐姐我地既life 係a lot easier, 我地都明白呢d 都唔係take it for granted, 姐姐都會有走既一日, 我地都唔可以太依賴姐姐, 所以我同Midby一齊時, 我做到既, 都會去儘量做, 唔會成個大少咁.
希望以上既分享對有意請工人既朋友有d 幫助啦!
Midby 5個月前既發展
2. 雙手去捉野
3. 手仔會捉住腳仔, 不過唔見佢食腳指
4. 少左講野, 只係o係想訓覺時, 揹住佢, 佢就ummmm..ummmm...ummm....um 成10分鐘
5. 牙痕, 食食下奶之後就唔食, law奶咀去"了"佢既牙, 我估佢唔係貪玩, 而係牙痕
6. 下面門牙有小小白色, 應該過多一陣會生出來
7. 認得奶樽, 見到我地同佢圍條紗巾, 會好肉緊雙手捉住支奶, 不過之後好懶...唔hold個bottle, 會用對手去推我地既手
8. 雙腳一齊跳起, 彈下彈下 (o係5個月前既一日識)
9. 未眼訓時如果我地將佢揹起, 佢會好不滿, 會嘈
10. 揹起佢時佢會用對手去搞面前既揹帶或我地既衫
11. 食完早餐o個餐奶同埋訓前o個餐奶自己會訓, 唔洗食手指訓, 佢好似大人咁, 轉下轉下個身就訓著
12. day time訓覺時間好少, 以前會飲完奶1個鐘後要訓, 而家可以2個鐘都唔洗訓, 不過夜晚就一次過由11點左右訓到第2日既6點幾先醒飲奶, 之後再訓多個幾鐘.
13. 多左帶佢出街, 所以佢而家見人多左, 冇咁驚
14. 開始比左小小米水佢飲, 佢都肯飲, 仲未食奶之外既野
Midby 今日5個月大喇!
尋晚睇電視聽到吳彥祖話他日佢有bb時, 佢一定會用好多時間去陪bb, 特別係頭半年! 我聽到後就即刻諗: 半年? Midby都5個月啦! 死啦...我有冇miss到Midby d 咩野呢?
其實番full time 工既媽媽, 真係冇咩時間去陪個小朋友.我有時諗, 如果我冇工人姐姐幫手, 我一番到屋企就接手去睇住bb, 係就係多時間同bb相處, 但d 相處時間係唔係quality time呢?
o係放產假時, 陪月兒姐同我講過, 如果照顧bb搞到自己太辛苦, 咩個人自由都冇哂, 會好易討厭bb, 咁樣會對bb好唔公平, 所以佢叫我得閒落街行下, 離開下bb.
當時聽唔入腦, 因為產假時o係屋企只係識得pump奶, 餵奶, 食, 訓, 抱bb, 咩野都係同佢有關.Midby頭兩個月又比較喊得多, 我又抱佢唔掂, 心情真係唔多好, 根本唔會有時間去諗下點樣令到自己心情好d.
好在之後番番工喇, 被迫有幾個鐘唔洗睇住Midby, 反而會好掛住佢, 而家我o係office 成日都會on 住個camera, 等我一掛住佢時, 可以睇下佢做緊咩野.一放工, 對腳就好似上左
個"look"咁, 急急腳帶埋d 奶番去見Midby.好在我有個好既工人姐姐幫我手, 如果唔係, 以我既性格同精力, 我未必有耐性番完full time工之後仲番到屋企full time 照顧Midby.
媽咪同奶奶都講, 以前佢地湊我同Midby爸時, 點會有心情去睇下我地既發展, 佢地但求餵飽肯訓, 唔喊就得, 邊似得而家咁, 咁有心情去睇住Midby大.
可能我同Midby爸都有姐姐幫手, 所以我地同Midby一齊既都係一d quality time.好似姐姐會report 比我地知Midby呢一日學左d 咩野, 我地之後就會去用camera 影低d video, 呢d 一點一滴對我同Midby爸來講都係好珍貴, 將來我要比番Midby仔同埋等我同Midby爸老左時播番出來睇架!


text:
Day 2
上高地~遠足行
第二朝一早起身,6:30要出發,
所以6:00就要食早餐,芙芙同大姊唔放過浸溫泉嘅機會,
一早5點幾已經起身浸溫泉啦,睇下出面嘅景色幾靚.
睇下個山仲有雪架,可想而知我哋距離雪山唔遠.
食飽飽早餐,又要係咁搭車啦,
呢個團係好多搭車時間,但每到一站都係非常之靚,
可以話搭咁耐都抵呀,一見到景色咩都唔記得啦.
到達上高地,大家齊齊遠足行.
睇下大和嘅人幾寫意,喺度對住雪山寫生,
芙芙真係好羨慕,呢種生活好舒適.
睇下佢哋畫啲咩,在水中央嘅小船呀.
再行入啲,就見到一個大石灘.
真係俾群山圍繞,感覺好正呀!
上高地簡介,不過唔識睇日文.
睇下啲河水幾清澈,芙媽同芙芙都係咁話,
好想裝啖嚟飲,應該好冰涼.
一邊行一邊望住啲雪山,好似三角朱古力.
芙芙好喜歡呢兩張相,條河有三種顏色,
親眼望到時,真係眼前一亮,
不禁讚嘆造物主嘅大能,何其偉大!
芙芙同家人沿路仲坐下抖下,見到啲日本人食便當,
其實芙芙都開始肚餓,都好想一試郊外食便當嘅感覺.
好快芙芙一家已經到達河童橋,河童就唔見,
人就有好多,成條橋企滿哂人,
想影張靚相都難,收住貨先啦.
行咗兩個幾鐘(印象中好似係),可以食飯啦.
炸豬排飯,好好味,
豬排好厚又juicy,好抵食呀.
芙爸話想試下呢條魚,感覺好似食沙甸魚,
唔知係咪真係沙甸呢?芙芙唔識分.
呢個炸雞排真係不得了,大家一人一件,
真係唔夠喉,因為實在好味.
芙芙好欣賞呢個雞排後面嘅沙津,好似係牛蒡,
食咁多炸嘢好油膩,沙津中和哂.
食飽lunch就起程返起點啦,跟住又係搭幾個鐘車到day2嘅溫泉酒店啦.
呢一晚食晚餐就唔駛急啦,不過溫泉唔係24小時,
所以都係要食快啲,再浸個夠.
呢個三文魚都不及下圖嘅魷魚,唔係唔好味唔新鮮,
而係啲魷魚太甜太有鮮味啦,芙芙勁食呀!
呢晚晚餐唔係太多嘢食揀,食個烏冬頂頂肚.
接住就係day3,即係呢個旅程嘅重點,
雪山,立山黑部.


text:
大劉坐住輪椅,由保鏢推住離開.
同你吟一吟
大劉唔掂得 甘比例外
贊助商連結
因為糖尿病影響,大劉劉鑾雄唔單止成個人縮晒水,仲要輪椅出輪椅入.出入唔方便,但佢依然堅持住自己一套生活習慣;好似飯堂福臨門個廚去咗半島酒店嘉麟樓,大劉二仔底,照跟.
為糖尿病影響,大劉劉鑾雄唔單止成個人縮晒水,仲要輪椅出輪椅入.出入唔方便,但佢依然堅持住自己一套生活習慣;好似飯堂福臨門個廚去咗半島酒店嘉麟樓,大劉二仔底,照跟.
食餐晏要吓吓過海去尖沙咀,日日咁都唔對路,惟有改變策略,除咗嘉麟樓,間或去試吓中環其他富豪飯堂.
早個禮拜六,大劉一家操落中環置地文華食晏,食完差不多兩點,甘比媽先帶住小大劉落樓上七人車,過咗陣,坐住輪椅嘅大劉,由甘比同三個保鏢陪住走.
平時唔俾人扶,掂都唔掂得嘅大劉,呢日就由得甘比伸隻手出嚟,俾佢捉住借力上車.見到咁,邊個人邊個鬼,睇晒啦!都唔明呂麗君點解仲要發晒聲明,澄清大劉冇同佢分手.真係搵鬼信!
食完飯,甘比媽先帶小朋友落樓上車,見到鏡頭,小大劉手指指,好有氣勢.
閒人免拖嘅大劉,一手篤住枴杖,一手捉住甘比隻手,慢慢坐上車.
撰文︰八珍
mailto:nextplus.nextmedia.com


text:
第二日: 神戶- Instant Ramen 發明紀念館, Fruit and Flower Park
梅田: Osaka Station City
訓返一晚好o既, 齊齊都精神返d喇, 不過我知都係都未夠訓咖喇, 果然o係第一個行程都未到達之際, 佢又訓著左喇.
第一站係去池田o既即食麵發明紀念館, 我地用左kaisai thru pass 搭去池田站, 行左10分鐘左右就到達喇, 期間團友們仲o係一間100yen店沉左一輪.
其實我o係今年一月時已經去埋橫濱果間同系列o既紀念館喇, 今次黎睇埋池田呢間有咩分別.
唔少得將即食麵發揚光大o既安藤百福~
兩個museum都有杯麵晒冷o既spot, 個人喜歡橫濱果個多d (即係左圖), 不過留意, 橫濱果個係要比entrance fee , 池田呢個就唔駛.
兩個museum同樣都可以比錢整DIY 杯麵, 由於時間同埋行李吉位有限, 我兩次都冇整到, 但我見到人地o既"製成品"好多都畫得好靚, 自己畫o野咁核突, 都係唔好獻醜, 玩下draw something算喇.
內裡都係講返拉麵o既歷史, 或者賣下廣告, 同埋有d "限定" 商品販賣, 但我不嬲都唔係太好杯麵, 所以乜野都冇買到, 只係到此一遊,
時間充裕又好想試下整杯麵o既朋友應該都可以一遊.
CUP NOODLE MUSEUM 之後我地去左另一個唔係好HIT o既景點, 神戶市立FRUIT & FLOWER PARK
呢個公園係我無意中上網搵到o既, 睇相覺得都幾靚, 就spare 半日時間去逛逛啦, o係JR三田站會有SHUTTLE BUS, 一個鐘有一架咁大把, 而且個站唔係咁顯眼, 我都搵左10分鐘先搵到, 因為時間唔啱又等左成半個鐘先有車, 去到都差唔多2點幾, 而4:15PM已經係LAST一班回程O既SHUTTLE, 所以我地得2個鐘時間咋 (但後尾發現其實都夠晒, 我地大多數時間都只係o係度買手信
, 天氣太凍都唔係好想周圍行)
你話睇相係咪都好似幾靚, 點知去到莫講話花, 連人都冇乜, 成個公園得我地幾丁友仔咁滯, 可能係季節唔啱, 花都未開, 得溫室有少許.
我地去果日都幾凍, o係戶外時d 風都吹到呼呼聲, 真係唔想o係戶外留太耐, 而且周圍又冇乜人, 寒寒地~~
係咁依影左幾張相就算, 心諗: 呢個公園如果係私人搞就一定連管理費都蝕埋!
同婆婆一齊影相得戚到你
同媽媽又影
同花花又影
媽媽影緊花花時, 齊齊又走埋黎搶鏡
o係公園隔離有一個兒童樂園, 不過當日一樣係人流疏落, 真係鬼影都唔多隻
圖中唯一o既人都係我地自己人黎o!!!
由於係for 兒童o既關係, 裡面o係機動遊戲真係"小兒科"級, 天氣又凍, 我地幾個大人都冇乜興趣試玩.
小齊就更加唔會話要玩啦, 所以我地都係影左幾張相就算喇.
搭上4:15 p.m. (真係準時準到呢) o既shuttle 返三田站, 我地返返梅田食dinner, 是夜我地搵左間buffet restaurant, 順便行埋新開o既osaka station city
一放低隻碟齊齊就話"蝦蝦"呀, ,即刻拎左隻 .嘩, 快手到你呀
齊齊好like d 食物, 食左好多野, 不過每樣都係食少少.
我地去左o既呢間叫 platinum buffet 係梅田o既分店, 原來o係新宿都有喎, 其實食物都係一般, 不過價錢叫抵食, 冇乜留下咩印象.
o係呢度幫個姐妹買左FRED PERRY衫
之後行去YODOBASHI 想買另一個姐妹推介o既hitachi hada crie 美容機,
個counter好易搵, 賣12xxx yen, 就算日yen 成10算都平過香港旦百老x 賣$1,990
正打算大手購入之際發現 ------ 冇貨!!!! oh no~
真係愁絮, 我唔知邊度仲有呢d大型電器舖有得賣喎!
唯有之後果幾日睇下點, 後尾發現簡直係"好彩" 之前買唔到...哈哈
未完 --- 待續part iii
是日靚衫: Microbe, Monnalisa


text:
又大一歲喔, 從前都會同謝菲食個二人世界慶生飯, 今年都係第一次帶埋陶寶B在正日食生日飯呢. 以前如果二人世界揀選既餐廳主要都係想浪漫一些, 但係2+1既組合都係搵一啲適合小朋友既餐廳會好一些啦. 今年就揀咗係尖沙咀既The Captain’s House, 主打美式New Orleans style海鮮煮法. 餐廳用咗大大隻龍蝦公仔做Logo真係夠晒搶眼.
呢間餐廳都係Family friendly, 因為有crayon預備俾小朋友kill time.
餐廳最出名就係Captain’s Hot Seafood Bag, 分別可以揀選3款, 5款或8款海鮮, 我地得3丁人就揀咗3款海鮮(小龍蝦, 帶子及長腳蟹)配檸檬牛油汁.
另外就再點了個crab cake(蟹餅)及龍蝦汁大蝦意大利飯. 點完菜侍應就送上圍裙3件, 一人一件著定先, 免得一震食到整污漕件衫.
平時係屋企, 陶寶B已經唔肯穿飯衣食飯架啦, 不過今日因為見到大人都著圍裙所以佢先跟埋一份呀.
好肚餓呀, 先嚟個頭盤 crab cake先. 好多一絲絲既蟹肉喔, 整個crab cake真係啖啖都係蟹肉, 呢個頭盤share嚟食真係好正.
好啦, 今既既重點主菜嚟啦, 侍應遞上一個好似吹脹既大波波上嚟, 嘩真係好大個.
影完相後, 侍應就好小心咁打開個袋, 一開之後就真係香噴噴呀, 內裡除咗有先前所揀選既海鮮之外, 仲有腸仔, 薯仔及粟米添呀, 所以其實淨食呢個seafood platter都已經夠飽呀.
3款海鮮都好好味, 起碼食得出係新鮮既, 加埋個汁真係perfect match, 大人就食海鮮食到lam lam脷, 而陶寶B食佢既腸仔薯仔粟米, 一樣係lam脷之作呀.
其實食完個seafood platter後都已經飽到8成了, 不過龍蝦汁大蝦意大利飯真係好抵食, 平時出去食Risotto都係得少少, 而呢個真大大碟.
唔好以為大碟就唔好食呀, 個Risotto用龍蝦汁煮所以好好味道(重點係食完後唔會口乾)個埋隻Jumbo size既大蝦真係好回味呢.
最後就係謝菲為莎拉準備既甜品了, 陶寶B見到甜品就立時精神晒.
話晒生日點都要許願吹蠟燭架, 點知就係我合埋眼許緊願時, 陶寶B就吹咗我支蠟燭呀. Oh No, 要嚟個take 2先, 而呢一次陶寶b就係莎拉許願之時就做出一連串攪笑表情呀, 真係笑c我地呀. 不過就係佢呢啲笑料先可以令到莎拉每一天都咁開心呢.


text:
5-6隻花膠, 剪碎, 有人話剪得越碎, 花膠融入湯會更易吸收, 但我鍾意食花膠, 所以剪大少少
一磅豬展咁上下(太約廿零蚊, 有時無豬展, 百佳會有一PACK PACK豬展骨, 如果想食肉, 除咗豬展, 我都會揀西施骨, 勁好味), 總之無論如何, 買乜豬都好, 要先煲滾水出水, 咁啲湯先唔會帶咁多豬血
急凍螺頭大約4至5個 (視乎大小), 惠康有售嘅御品皇, 一包大約可以分兩至三次用, 一樣, 要用薑同酒出水, 辟腥, 但因為唔係乾貨, 唔使好似花膠咁要發, 即時喺冰格攞出嚟就用得, 不過如果記得嘅話, 提前一日融雪會好啲
海參就隨意, 我大約都係隨意落三四條, 百佳惠康都有南美海參, 兩隻肥手指大小, 出水方法同螺頭一樣, 陣間再講
冬菇, 我用SOGO COUNTER買嘅小花菇, 太約一五蚊銀大小, 一次大約十五粒, 視乎有幾鍾意食同幾豪
先煲一大壼滾水, 因為電壼一定快過煤氣, 我個壼兩公升, 勁好用
先用凍水洗洗冬菇, 沖走表面塵同雜質
然後用滾水浸冬菇, 咁樣會比較快 (但聽講只係細菇可以, 起碼我果包個包裝上係講明可用滾水, 大隻厚身嘅, 都係用返傳統方法用水喉水浸啦), 我會用多少少水浸, 因為冬菇水最後我會倒返菭去一齊煲湯, 勁香
浸冬菇嘅同時, 將啲材料出水, 以前我會分開, 呢兩次一煲熟, 快同埋唔使洗幾廿個煲
將所有材料(豬, 螺同海參)先沖沖水, 然後一嘢放晒入加咗薑片嘅滾水入面, 再加少少酒, 然後煲到滾, 會見到成個煲面都係豬血嘅凝結
豬肉, 視乎想唔想食同埋多唔多骨, 我平時會將佢切細先放入去出水, 方便食用
出完水之後, 滾水倒咗去, 用水喉沖沖啲料, 沖走啲豬血雜質
我會先鋪豬內喺煲底(煲湯煲, 方便出味), 再將螺頭用廚房剪剪開, 搣走橙色一PAT嘅內臟物體(唔係好大舊, 但一剪開就應該明我講乜), 然後將螺頭剪粒(容易食)
海參輕輕洗走中間啲核突嘢(因為出咗水, 一大力就爛), 又係剪細佢
呢個時候可以落埋花膠(剪細),
同埋將冬菇水倒入去, 將剪冬菇椗, 冬菇視乎大小, 可以剪細容易食; 冬菇椗剪去頂端污糟部位後, 可以放埋入去煲, 據聞有助降血壓
之後加入你想要嘅份量嘅滾水
總之所有材料入晒煲後, 我會再加一兩片金華火腿當調味, 咁就唔使煲完落鹽(百佳凍櫃有得賣, 或可以去南貨舖買啲勁啲), 重點係唔好貪多, 先落少少唔夠味下次再加.
所有材料連水一定要大火煲到滾, 再繼續煲多一兩分鐘, 咁先會出味
然後GUM低個火, 按你個真空煲指示, 煲夠時間就放入去
我個煲話煲15分鐘就可以放入去
留意, 1) 小心太大火走水(越煲越少), 2) 我會冚蓋煲, 所以唔好太滿, 免得滾瀉
.


text:
2014-06-27 33WK
懷胎十月實質只有九個月零一星期,一生只有一兩次機會(以前閒閒地生十個八個嗰D就唔同啦!),所以大肚嘅日子真係好珍貴,好值得留念!我咁大個女都未見過自己咁肥美,咁大個肚,梗係要影返輯靚靚大肚相留念啦!仲要咁啱同埋兩個BEST FRIENDS差唔多時間生,真係約定都冇咁橋呀!!
STORY WORKSHOP係其他GROUP嘅媽媽推介嘅,口碑幾好,我睇咗佢地PROFILE又幾LIKE!SHORTLIST咗四間最後都係揀咗佢地!一來價錢實惠,二來佢地SETTING比較多,三來我好LIKE佢地件白色LACE斗蓬同SIMPLE ELEGANT嘅STYLE!本來諗住JOIN佢地$1788嘅PKG,包55張相,點知打去BOOK嗰時佢地話有另一個PKG,$500包25張相!OMG...抵到吖!雖然唔包化妝,不過冇問題吖,我自己化都得啦!咁又慳咗千幾蚊!!
佢地個STUDIO喺CWB,好方便!環境唔算好大但都幾舒服!入面有兩間房,左邊嗰間係佢地執相做嘢嘅~
右邊呢間係FOR影相用~
出面近門口係揀相區,其實只係個CORNER位有一部電腦兩張櫈~
廳有兩張SOFA,側邊係化妝間同換衫區~
我地三PAIR人由七點影到十一點幾,得一個攝影師同一個助手,本來話會安排多個攝影師嘅,但最後唔知點解都係得一個,可能太多JOB出晒去做嘢掛!不過佢地兩個都好PRO好NICE,攝影師好識教擺POST就角度,助手係咁幫我整D頭髮,佢氹小朋友仲好叻添!!成個過程都好愉快好輕鬆,雖然要兩星期先有相睇,不過我諗效果應該唔錯嘅!!
地址:銅鑼灣糖街15-23號銅鑼灣中心1503室(榮記樓上,CEO斜對面)
TEL:3460 3103
Other recommendations:


text:
半年一度的 sogo sales 已經開始咗一半啦, 今次我sogo sales 又大出血啦, 由宜家開始真係要慳 d 洗
Shu uemura 的 foundation 真係好抵丫, 我都幫小歌買咗一set, foundation + base + cleaning + lip gloss 都係 $280. 雖然得 foundation 係 original size, 其他都係細細支, 不過都好抵.
最近天氣好乾, 聽人講 LANEIGE 呢支water sleeping pack 幾好用, 見平又有discount 所以買來用下, 用咗幾日無乜特別 ($160)
唔知係咪睇得日劇同日本magazine 多, 越來越鐘意呢d 有pattern 的絲襪, 平時都幾貴架, 但係宜家做緊8折. 所以買咗2對
仲有仲有, 買咗幾件衫, 本來想响AR / October 22 到買件褸架, 但睇唔合心.
除咗以上之外, 我仲買咗個電飯煲比kitty 佢新居入伙, 平時都無咁多discount, 佢入伙真係合時, 我又慳番d
今個月抵一田仲有大減價, 到時我會為新居買番d 床單. 到時再報告啦!!


text:
500円抽獎禮品~ 一張唔知用黎做咩好既墊
500円抽獎禮品~ 臭襪一對
315円 整KIITY餅用既
濕紙巾連盒
綠茶
KITTY 印花機
好靚呀
呢幅砌圖勁靚
glica x hellokitty 吊飾&pin
雜誌&gift
sticker @210円
每次經過郵局我都會入去碰下運氣問下有無kitty 郵票, 今次好好彩呀
ONE PIECE X HELLO KITTY 墊板
限定FILES @367円
367円, 呢款FILE又係勁靚
MINI MEMO 420円
福貓一隻399円
是日運勢~ 大吉
京都版吊飾真係靚到不得了
書籤
KITTY好鬼美艷動人呀
基本上D限定筆我已經買到唔知邊支未買 最後都係買左先算啦
大愛八爪魚丸KITTY呀
這隻彊屍版KITTY好正呀
加濕器 6XXX円
呢款加濕器係今期500円抽獎既頭獎, 我抽左好幾次之後...就發現原來有現貨賣呀 不過就貴好多要成六千幾円, 係HK基本上一年365日都用唔到兩日, 所以想好耐都未捨得買, 花先生見我想咁耐即係好想買啦, 咁佢就叫我唔好想喇~ 快D買左佢, 費事一陣錯過左又唔開心
門簾
POST CARD
X'MAS版 STICKER


text:
岩岩小明 d 咳先好番又輪到小慈成晚咳, 話凍就凍真係令人措手不及, 真係好怕佢地咳, 弟弟試過一咳就咳左 2 個半月仲俾醫生恐嚇會變哮喘, 所以佢地一起咳就會即刻睇醫生以免夜長夢多!
吩咐工人姐姐放學直接帶小慈去睇醫生, 都未等到放學郭老師就打電話俾我話小慈係學校肚瀉左 2 次, 唔係咁大滯呀? 難度感冒菌入腸??!! 話埋俾醫生聽先~~
另外, 郭老師話學校進行 "愛運動獎勵計劃", 每日都要小朋友係學校進行 5-10 分鐘帶氧運動, 今日就係學校跑圈, 記得小慈舊年係學校玩競技比賽, 只係將豆袋由一邊放去另一邊來回跑左幾次, 當晚小慈返屋企不停話自己對腳好痛, 訓訓下仲喊醒, 同老師了解之後估計小慈平時少運動所以一跑起上黎就容易肌肉酸痛
細心既郭老師咁都記得!!! 所以今日小慈係學校跑圈就即刻匯報我知, 郭老師真係好錫學生, 小慈真係有福氣 ^^ 不過我同郭老師講今時唔同往日, 小慈參加左體操班, 每個星期六導師都會要小朋友跑 10 個圈做熱身, 有鍛鍊而家冇咁水皮架喇
小慈好番未?
未呀.... 而家又惹番弟弟 兩姐弟唱雙簧咁一齊咳, 真係
希望小慈快D好番啦!朗朗都有兩聲咳!轉天氣真係煩!
唉~~ 咳係最長手尾既, 怕且聽日都要再覆診呢! 有兩聲咳就要留意喇, 煲 d 雪梨水鎮壓下啦
囡囡點呀,好番未呀,黑糖在九龍城 "好東西" 買,佢地有五款 油切果 (山楂) ; 玫瑰四物;老薑;牛旁;桂花 地址: 九龍城衙前圍道 18 號 電話: 2382 82327 花
小慈仲係咳呀, 怕且都要覆診! 真係太好喇~~ 九龍城我個個星期都會去架, 非常方便!! 唔該晒你呀~~ 非常好介紹


text:
只係維持左 1 日, 今朝小慈返學又扭計, 又黐身, 同我講: "媽媽 come here!" 又話一陣先返學, 一陣先食藥, 一陣先換片... 咩都一陣先咁駛出拖字訣, 我先唔會俾機會佢呀, 衰妹!
放工返屋企見到小慈個額頭 "雲精" 位又紅又損!! 大驚失色問工人姐姐發生咩事?! 姐姐話小慈入廚房玩櫃門, 咁岩佢拉左個煮飯寶出黎裝完飯冇推番晒入去個爐頭入面, 小慈就撞左埋去, 因為個煮飯寶好熱就係咁樣燙損左, 已經用水同佢敷左, 頭先冇咁腫既!!
我真係嬲呀!!! 出事又唔即刻打電話俾我同我講, 要我問起時仲講到咁輕描淡寫!! 雲精位, 差少少就落眼呀, 盲架大姐! 點可以俾小慈入廚房架, 仲要咁冇手尾?!! 我都未得閒鬧佢, 即刻叫秋秋落街買燙火膏, 我就 dick 左小慈入廁所再同佢沖水洗傷口. 小慈又好勇敢呀, 佢同我講頭先喊左少少而家唔痛
工人姐姐係好乖好聽我話, 但佢真係唔醒目, 唔識分事情既輕重, 怕麻煩我就好多野都唔會主動同我講! 黎左半年都仲係驚驚青青, 唔計呢單意外, 上星期五原來佢俾小慈激, 嬲到打左佢手仔一下跟住呢左入廚房喊! 事緣係小慈食粥曳曳, 含住成個鐘都唔吞真係餵到人都癲!! 連小慈都識講: "小慈曳曳食粥粥喊喊, 姐姐唔開心!" 之後都有乖番, 自己主動走去廚房同姐姐 say sorry, 又攬番姐姐咁..... 事發時我唔係屋企因為我要過海上 First Aid, 大住個肚都要續番個急救牌, 過左 3 年期唔補考番我要由頭讀過 30 小時, 秋秋都冇我咁好氣 :p
於是, 我今晚同工人姐姐好好地溝通溝通! 我一直視工人係我屋企既一份子, 我絕對尊重佢亦都教小慈尊重同埋錫工人姐姐既, 小慈曳一定要同我講, 我會諗方法去解決, 去教好小慈, 但你唔講我聽我一定唔會知你既困難, 我唔會覺得你冇用, 反而 d 野要由我去發現我會仲嬲! 冇人想發生意外既, 不過有事就一定要即刻講俾我知! 工人姐姐聽到喊晒啦....
凌晨 1:00 呀! 我將小慈學校既餐單翻譯左做英文俾工人姐姐參考翻譯到凌晨 1:00 呀!! 希望姐姐有 d 新意煮野俾小慈食, 唔好為左餐 dinner 整到小慈喊晒口, 成個鐘頭都未食完凍晒都冇益啦! 寧願小慈小食多餐又整多 d 花款希望佢開胃 d, 聽日開始唔再食粥!!
俾心機呀姐姐, 我仲有個初生 BB 要靠你架


text:
停電前
停電後
有無發覺對面嗰間大樓仲有電力,因為嗰楝係警察總部o黎,所以佢哋會有後備電,同埋啲警車發出o既燈光,所以係屋企都唔算太過黑
係屋企要佈滿爉燭,感覺都幾浪漫
第二日,已經無雨,但仲有啲風,仔仔爸落街睇吓,前面就係東河
屋企停車塲因為近東河邊,河水灌入成個停車塲,連車都沖起,所以會發現啲車移晒位
啲車全部撻唔著,好彩仔仔爸醒,無將架車泊係停車塲,情願去唐人街搵車位,最醒佢星期一已經入满電油,唔駛受無汽油之苦
星期三仲未有交通工具開放,屋企已經無電,無水,留係屋企都無咩用,所以我就跟仔仔爸車返工去
朝早返工,成個屋村漆黑一片
星期四,五開始有局部o既交通工具行駛,仲免費兩日,呢兩日我收工就搭巴士轉地鐵去我叔仔屋企沖涼,等仔仔爸收工o黎接我
有時攞定奶奶煮好o既飯餸返屋企食
因為無水o既關係,每晚我哋都要攞晒屋企o既瓶瓶樽樽落街攞水
屋村準備咗啲供水設施俾人去攞水
都好彩o既係我住五樓(其實都係行四層,因為地下叫做一樓),每晚攞水都要走兩轉,唔係都幾係嘢
停電時,最興奮都係天師仔,佢好鍾意出走廊行,每次一開門就衝出去,係走廊度行來行去,都唔願返屋企
停電呢幾晚都發生咗啲小意外,有貓因為八卦,俾爉燭啲火燒燶咗啲鬚
直至星期五晚9:43分至有番電力,其實中午時分,唐人街陸續開始有番電力,只係我哋屋村九點幾至有番電,仲有其他地方都仲未有電呢
今次呢個颶風係New Jersey登陸,睇新聞報導災情真係好慘重,記得之前我介紹過大西洋城賭塲外Broadwalk啲貓嗎
如果啲貓無人疏散o既話,佢哋一定已經俾海水捲走
睇報導話全球暖化,令到氣候變遷,未來每次o既颶風都會一次比一次強,所以希望每個人都要重視環保,唔好令地球病得越來越嚴重
唔好俾再多o既天災肆虐


text:
因為要帶一個未去過程班長嘅人,我地決定去多一次
上次食完之後,見到好多人有冰食.靚女店長話『有號碼牌就有』原來呢個就係俾D無位坐,要等,味道唔算太特別,都係紅豆味.不過就睇得出台灣店鋪對客人友善.
都係先用蠟筆畫過膠餐牌,然後俾錢,最後會有人俾野你食
今次有呢D飲品
之前程班長話要俾一個老員工休息下,話要請人幫手,有幾個新店員未見過.不過因為舖頭嘅特色就係台灣味,所以佢地仍然講國語.不過有一個人自己員工之間講左句你睇路,就出賣你身份啦XD!國語竟然好到咁……
唔知關唔關J2台《揾食飯團》介紹事,今次都係星期六,但1:15PM已經咁多人
山粉圓
原來就係加左明列子(蘭香子)嘅黑糖水,呢D感覺比平時林
滷味
(左上)百葉豆腐-好似蒟蒻咁爽口
(右上)甜不辣—一般嘅魚餅,林嘅
(左中)牛肚
(右中)牛筋
(下)黑輪,關東煮來講就係獅子狗,不過呢個唔係,呢個係一卷用魚漿製造,而實心嘅物體,都係林嘅
雞排便當,雞扒脆,但太乾
飯都係有滷肉
配菜有椰菜同唔辣嘅菜莆
牛肉捲餅
蔥油餅包住生蔥同牛腱,唔膩又有肉味
清燉牛肉麵
真係好清,唔會有好多香料味道
都係鍾意紅燒
紅燒半筋半肉麵
都係加返香料同辣油好!
黑糖芋圓 $25 之後叫嘅
黑糖水幾清甜,本來已經唔算太甜,配落本來無味道嘅芋圓,當然恰到好處!(今次好樣左WO!竟然係半粒有芋頭,半粒有番薯)
+
隔離烘培蛋糕材料店嘅奇異果雪葩
$15
雖然幾細個,不過真係奇異果,有微酸,而且果肉刮得好乾淨


text:
扶旺不扶衰
2014年06月11日
個市好似智利嘅電梯離奇意外,無端端向上抽高,結果搞到乘客重傷.港股就上演大戶砌散戶,一砌就唔肯停手,美股創新高,港股借勢又夾高百幾點,仲衝破1月以來的頂部高點.上個月做咗淡倉唔肯投降,大戶就係咁托住唔畀你走,夾到你有氣無碇唞.
6月大市成交疏落,無論美股港股都一樣.最近美國出啲數據,經濟表現唔係咁差,但同樣債息又係咁跌,所以啲人一邊話位高勢危,一邊佢就迭創新高.其實經歷過牛市嘅人都知,呢啲係股市常規,大跌市通常唔會喺人人都有警覺性下發生,當大家都擔心個市好高會調整,往往會掉頭再上.
港股跟升格炒唔起
外圍有利下,港股有啲係跟升,跟升嘅意思係香港自己上升動力唔係咁夠,不過咁啱美國造好,內地出嚟嘅消息又唔差,於是就人升佢又升.點解陸羽仁話係跟升呢?舉個例美國納斯達克指數呢排升咗唔少,納指組成主要係科技股同生化股,概括講係新經濟股,香港相對照嘅影子板塊,可以當係騰訊(700) 呢類網股同濠賭股.美國科網同生化股係增長型公司,成為吸引股民的熱炒股;香港網企同濠賭股同屬增長股,大家都成為熱炒類別.相比之下,呢輪香港網企好似騰訊雖然有升,但炒得顯然唔夠美國科網股咁夠色,香,味啦,咁即係話香港個市,炒嘢資金力度唔及美國,所以只係跟升.
好似睇番昨日個市,借住上月內地PPI跌幅收窄,顯示工業品需求回暖,加上人民銀行昨日收市後宣佈定向放水,同埋美股新高,港股午後抽高,收市飆近200點,創今年1月初以來新高,尾市先略見回順,恒指收報23315點,升198點,成交上番602億元.
大市升近200點,但無乜邊個板塊炒到㷫合合,升幅平均分佈喺幾隻藍籌股.
喺港股離奇衝頂之下,散戶應該點回應呢?陸羽仁建議係五個字︰扶旺不扶衰,意思係乜呢?即係要炒嘅話,都揀啲旺少少嘅落手,好似騰訊,又或者國壽(2628) 呢類可能受國策的股票,唔好貪平揀轉咗勢嘅炒股,譬如濠賭股.
短炒買弱股好易被綁
作出呢個建議,前提係港股家造好有夾倉味道,而且仲係人升佢先升,暫時睇唔到有大旺市,喺呢個分析下,究竟呢個時候仲應唔應該入市,係應該先要諗的問題.
如果投資者睇過自己啲貨唔係咁多,又手痕痕想玩吓,決定咗要短炒吓,咁陸羽仁都建議你唔好走去買啲弱股,主要原因係如果個市未必會大旺,你買吓國壽博炒吓國策消息,或者仲可以搶吓雞胡;如果買弱股擔心未必等到熱錢炒佢,萬一未炒到佢,佢就調整,咁呢啲股可能人升佢跌,人跌佢又跌,買佢咪好唔抵?
好似濠賭股咁,近日好多壞消息,外電又話澳門金管局計劃進一步限制銀聯卡在賭場使用,並已經要求賭場內的珠寶店和典當行,在7月1日前撤掉銀聯卡終端機,以阻塞資金流入澳門,受負面消息影響,濠賭股沽壓重,咁如果你貪平走去買佢短炒,萬一市升佢跌,咁你話點算好呢?
陸羽仁
金融High Tea 舊文


text:
其鮮大閘蟹專門店
餐廳地圖
餐廳描述
自設太湖養殖場 其鮮大閘蟹
中秋過後,又到咗一年一度食大閘蟹嘅季節,所謂秋高氣爽,約埋一大班朋友,一齊開個大閘蟹聚餐就一定唔少得啦~不過食開大閘蟹嘅朋友都知道,大閘蟹好多地方都有賣,不過質素呢,就真係好參差,想搵間供應穩定,又有質素保證嘅大閘蟹專門店,唔係冇嘅,只係難啫……
好好彩,小編冇嘢多,就係飯腳多,有友人知道小編愛吃大閘蟹,就專登向小編介紹咗呢間「其鮮」大閘蟹專門店.既然朋友介紹到,小編就一於一試啦,搵齊幾個飯腳,一齊吃蟹~望到其鮮嘅大閘下,一看之下,外觀已經相當唔錯,蟹身飽滿漲卜卜,隻隻蟹都好有精神.雖然舖頭有得堂食,但小編都係慣咗買返屋企自己蒸.蒸熟嘅大閘蟹上枱,已經令到我哋一班人食指大動,分開蟹鉗,蟹腳同蟹身,揭開蟹蓋,黃黃橙橙嘅蟹羔就呈現眼前,一食之下,果然甘香,蟹肉結實清甜,小編話咁快就消滅一隻,眨眼之下,成枱都係蟹殼嚕.
點解其鮮嘅大閘蟹咁高質呢,小編真係好好奇老闆係邊到攞貨,一問之下先知,蟹,原來唔係問人攞,係自己養㗎.
其鮮老闆劉小姐,係太湖有屬於自己嘅養殖場,其鮮所有供應嘅大閘蟹都係自家出品,唔止貨量穩定,質素亦都相當有保證,唔靚,唔健康嘅蟹,就絕對唔會係其鮮出現.大閘蟹當造期係每年中秋過後至十二月初,但養殖期就長達八至九個月,劉小姐更話,係養殖期間,對大閘蟹嘅關注真係一刻不能少,因為一時疏忽,就可能令到大閘蟹質量受影響.
「養大閘蟹最緊要就係心機.」劉小姐嘅養殖場最着緊就係大閘蟹生長嘅環境.水底一定要保持有大量嘅水草,因為大閘蟹居住於水底,以水草為家,水草嘅質量直接影響大閘蟹嘅生長.養殖場嘅大閘蟹主要食糧係新鮮河蟹,河魚,經過八至九個月時間自然生長,絕對冇藥水,冇激素,大家進食嘅時候,就絕對可以放一萬個心啦~
重慶辣汁串燒
其鮮除咗大閘蟹之外,仲有好多唔同嘅小食供應,全部都有返咁上下水準㗎.好似佢哋嘅串燒咁,全部都係即叫即燒,包保串串都熱辣辣.
咖喱魚蛋
其鮮嘅小食其實都可以自由選配汁料,不論係重慶辣汁,自家製辣汁,定係呢款咖喱汁,都任君選擇,任配唔嬲~


text:
第2朝係酒店食完個簡單既自助早餐之後,我地就去市中心搭巴士去聖島最著名既Paradise Beach天體沙灘,可能我地太早出發啦,架巴士都唔係好滿,去到沙灘既時候,我地似乎係最早個批遊客,所以我地仲未睇到一個壯觀既天體情況,我同老公都有d失望
不過放眼望個沙灘,成個沙灘都擺滿晒呢幅相中既太陽傘同床,密麻麻咁架...其實呢d用具係d餐廳擺出黎既,用既話要俾$租架,不過成個沙灘都無咩地方可以俾人自己放野,雖然最後我地都用左d太陽傘同床,不過都無人黎搵我地收$
同HK既沙灘好唔同,搵均成個沙灘都無更衣室,搞到我想游水都唔得,因為我無將件泳衣打底呀!咁唯有坐係度睇住老公游啦...因為老公可以就咁係沙灘換泳褲,佢都有小小時間係全裸架其間發生左段小插曲,我地附近有個男人係度裸晒,咁其實好平常,因為呢個係天體沙灘,不過佢竟然係度眼金金望我老公喎,其實係我老公feel到話我知既,唔知係佢敏感淨係我老公真係吸引到呢位外國男士呢?
老公游得好開心,佢話d水好清,而且好多魚仔圍住佢一齊游,都唔知幾得意
我地係沙灘逗留左大約1個鐘就走勒,可惜既係我地走既時候都仲係未見好多泳客係度,不過老公都總算見到一兩個裸女係度晒太陽...當然仲有d火辣辣既熱吻鏡頭啦,唔知點解係外國見到就覺得無咩問題,如果係HK就覺得好唔知點咁,係咪身在外地,感覺都會寬容d既呢?


text:
利是
利是,有時讀做「勵事」,又寫做利市,利事,勵事,中國北方叫做紅包,紅封包,即係紅色封包住嘅錢,係種禮物,紅色響中國文化代表喜慶.響過年,結婚同生日等喜慶場合送錢做禮物都會用到,而喺呢啲場合送利是畀人係中國傳統嘅習俗.利是入面通常會擺入有吉祥數字嘅錢,好似有8字,或以雙數結尾嘅數目.
傳統嘅利是係用一張紅紙包住啲錢.但近年有好多地方都改用機器印製嘅小信封.每年臨近農曆新年,各大商業機構都有整利是派畀顧客.
新年[編輯]
- 中國傳統文化習慣響利是入幾多錢經常同雙方交情成比例.
- 響除夕由家長派畀細路嘅利是叫做壓歲錢,係表示將祝福同好運帶畀佢哋.
- 每年農曆新年期間有派利是嘅習俗:
- 部份地區(如廣東,香港和澳門)係已婚人士發畀未結婚嘅親友,叫「逗利是」,不過,而家響香港同澳門有啲同居多年嘅情侶,未婚媽媽或爸爸,同埋一啲未婚嘅中老年人亦會派利是.
- 響中國大陸,派利是嘅習慣通常只響比較親近嘅親戚朋友之間.
- 台灣就係由已經出社會嘅人派畀未出社會嘅後輩.
- 響部分地區,新年發利是嘅範圍比較廣泛,例如鄰居屋企嘅細路,普通交情嘅同事之間都有可能派利是,但呢種利是內嘅金額往往比較細,有啲人甚至會響利是入啲5蚊,10蚊嘅紙幣.
- 另外,亦有啲人會因唔同理由,送利是畀大廈管理員,助手,或者酒樓侍應等.
- 響部分地區,農曆新年時各機構通常都會向所有員工派一封「開工利是」.而公司內結咗婚嘅員工或者上司,通常亦會向同事或下屬派利是.
- 今時今日,好多人已習慣用啲新印製嘅銀紙來做利是,有人認為除咗比較雅觀外亦寓意去舊迎新,因為咁每年農曆新年前好多銀行嘅現鈔提取量就會急劇增加.印鈔廠亦會有印新銀紙嘅壓力.部分環保主義者認為呢個習慣唔環保.所以,2006年港澳政府都叫啲市民響農曆新年期間用舊鈔來包利是,而銀行亦都會準備迎新鈔(大概八成新)畀市民封利是[1].
利是封[編輯]
- 內文: 利是封
相傳送利是嘅習俗,響好耐以前就流行,但嗰時啲人不過係以寓意吉祥嘅鮮紅色紙,包住一張寫滿祝福字句嘅字條,送畀親朋好友,以表心意.到咗大概300年前,啲人就改用一張形狀同正方形相若嘅紅紙,包住啲銅錢,封作「利是」.而第一代嘅利是封,大概響1900年印刷術開始多人用時,先至出現.當時嘅所謂利是封,做法超簡單,只係紅紙印上黃油,再喺未乾嘅黃油上曬上金粉,效果就好似而家燙咗金字嘅利是封咁,而圖案就多以簡單爲主,再配吉利嘅字句.
賀禮[編輯]
除咗農曆新年之外,響其他喜慶場合,好似婚禮,新店開張咁亦有送利是嘅習慣.因為賀禮利是嘅金額通常唔少,所以好多人響收到婚禮請柬嘅時候,會講笑叫佢做「紅色炸彈」,意味住又要拎一筆賀禮出嚟做利是.香港同埋澳門就叫佢做「做人情」.
其他民族相似嘅習俗[編輯]
- 越南:派「利市」(Lì xì).
- 日本:家長會派「お年玉」(羅馬拼音:otoshidama)畀細路,類似華人社會嘅壓歲錢,不過係用白色封套包裝,而且封套上會寫上接受人嘅名.
- 馬來西亞:傳統馬來人會派一種入面有錢嘅綠色封套,附有一啲伊斯蘭嘅圖案,咁係受咗華人響節慶時派利是嘅影響.
同利是相關嘅犯罪[編輯]
- 送利是以前亦係華人慣常用嘅貪污手法.行賄嘅一方畀對方利是,以作為某種服務嘅報酬.喺香港,向政府人員送利是曾經係日常生活嘅一部份,但響廉政公署成立咗之後,送利是已差唔多無晒.根據而家嘅法例,公務員只有收受親屬嘅利是唔受限制;私交好友嘅利是唔能夠超過 2000港元;其他人唔可以過1000蚊;同時唔准收受有公事來往同下屬嘅利是.如果送利是係用作行賄,就無論邊個人,乜數量嘅利是都屬違法.一啲地方,仍然保留呢個制度.
- 喺香港同埋澳門嘅農曆新年期間,亦曾經有一啲不法之徒(通常係三合會成員)假意送財神,送年桔,送揮春,舞獅賀年等手法,迫一啲商戶同市民派利是以作回謝,以圖或企圖勒索.
- 東亞國家嘅人民有響手術前後送禮畀執刀醫生利是嘅陋習,呢種利是嘅目的係拜託醫生特別照顧同表達酬謝嘅意思,原本係東亞文化嘅一種禮數同敬意嘅表現,但係就變咗質變為醫生向病人亂咁攞利是,甚至利是成為醫生嘅主要收入來源,嚴重傷害醫生同病人嘅關係同善良風俗,因為咁利是幾乎已被各國政府立法禁止,但到今日仍無辦法完全杜絕.


text:
早前曾參與過報紙讀者嘅試食活動而嚟到麺屋武蔵,上次就品嚐過店方多款小食及特色沾汁麵,餐廳環境及食物味道都印象極佳,最近睇雜誌知道佢哋又出咗款新拉麵,所以,又趁個悠閒星期六,拉埋老婆出嚟一齊試,有好嘢更喺益佢先啦.雖然全線麺屋武蔵都有供應,但首選當然揀尖沙咀海運店,因為上次嚟已睇中佢一排落地窗口位,入座時希望安排窗口位,故此都要稍等才可入座.
餐廳入門口位喺半開放式廚房加吧位,內裡仲有多排梳化卡位,而我哋揀嘅落地大玻璃窗口位,可飽覽維港景,冬日陽光照入嚟,既開揚,又舒適 .只喺我望個方向,被隻郵輪雙魚星號「得住」,老婆個位就對住天星碼頭,中環一帶,景觀正得多.
未講碗新拉麵,先講少少小食,因為上次所試嘅沙律,小食都好味有特色,所以,今次都想試試其他款式,老婆揀咗蕃茄水牛芝士米紙卷,而小弟都算喺食肉獸,所以點咗牛肉年糕卷,兩款小食都甚覺特別.
蕃茄水牛芝士米紙卷 $53
依個新登場嘅米紙卷,顧名思義就喺西菜蕃茄水牛芝士嘅米紙卷版本,一客切成6件,賣相感覺鮮明爽朗,配合外間暖暖陽光,有種清爽怡人嘅感覺.其實個米紙卷配搭極西化,米紙卷內有蕃茄,水牛芝士,羅馬生菜,配以油醋汁,入口清新;水牛芝士亦放得唔手緊,軟綿綿嘅水牛芝士晌油醋酸香中滲出淡淡芝士香,而羅馬生菜及米紙卷令整個小食嘅口感富層次,軟綿中,又有爽脆同柔韌嘅感覺,真喺值得推介.
牛肉年糕卷 $36
金菇肥牛食得多,依個牛肉年糕卷第一次試,一客6件嘅牛肉年糕卷,總評就喺好食又抵食,6件年糕卷疊起成金字塔形,賣相精緻得比餐牌中嘅參考圖片更好睇.牛肉唔喺常見肥膏多多嗰啲肥牛,牛肉薄身軟腍,汁濃入味;內裡捲住日本年糕,軟糯煙韌有咬口,估唔到幾夾;再者,伴碟嘅鮮露筍仔,爽甜多汁,為道小食再加分,所以,又點可以唔再次推介吖.
講開露筍,題外話有個爛笑話想跟大家分享,知唔知「露筍」英文喺乜?講得喺爛笑話,答案當然唔喺asparagus啦,而喺lotion,咁「露筍仔」英文又喺乜?俾少少時間你諗,答案晌下面開估.
至於今次嚟麺屋武蔵嘅重點,就喺為個新拉麵「二刀流拉麵」,之前睇雜誌嘅介紹「獨門劍道之勢.二刀流拉麵」真喺幾吸引,兩條烤豚肋排喻意為宮本武蔵嘅著名刀法「二天一流」雙刀作戰,肋排以低溫70℃慢煮長達18小時,上枱前會再搽上一層秘製醬汁後炭燒,更採用日本店最著名嘅特製雙重湯底「濃厚豚骨湯加海鮮湯」,仲要期間限定,每日50食,所以睇完都心郁郁.
二刀流拉麵 $80
先講主角「烤豚肋排」,真喺好正,兩大條肋排甚有氣候,既慢煮,又炭燒,肋排外層焦脆有炭火香,而肉質非常鬆化入味富肉汁;麵條直身耐浸,食到尾都保持一定韌性,再者,湯底單睇已知足料,入口濃香鮮甜,隨著麵條滑入喉嚨都未夠,真喺邊食麵,邊呷幾口湯先夠喉;配料仲有溏心蛋,紫菜,筍乾及蔥花,溏心蛋不俗,蛋黃半凝,濃香柔綿,而筍乾爽脆,蔥花夠多啱晒我.烤豚肋排同特製雙重湯底,果然喺一流配搭!
凍抹茶咖啡 $22
老婆飲咗一啖,呻搵笨都無咖啡味,佢啱一半又唔啱一半喎.睇中文真喺有啲錯覺以為喺抹茶溝咖啡嘅「日式鴛鴦」,不過睇番佢英文Green Tea Latte,唔知會唔會俾到啲端倪.如果譯中文可能凍鮮奶抹茶合宜啲,將鮮奶打成奶泡再撞入綠茶中,綠茶味幾幽香,飲落感覺挺幼滑,將杯面嘅忌廉溝埋入去啲抹茶度,就更加綿滑.
兩公婆一至五日日做不停,偶爾晌星期六出街悠悠閒嘆個午餐,雖然唔喺上咩高級館子嚐一流食材,但絕對稱心唔「二流」.
「露筍仔」英文又喺Baby Lotion囉!
個人評分
味道:9/10
環境:9/10
服務:8/10
抵食:8/10
平均每人消費:HK$150
餐廳資料:
麵屋武藏 虎洞 Menya Musashi Kodou
尖沙咀廣東道17號海港城海運大廈 LCX 3樓31號店
2735 8711


text:
Friday, February 19, 2016
環遊世界(8) - 日本 - 大阪(1)
對香港人黎講,日本關西最出名嘅城巿一定係大阪.第一次去日本,點可以唔去大阪呢,而我今日就黎到呢個香港人必去嘅大城巿.
其實我一向都唔太鐘意去大城巿,因為香港本身都已經係一個大城巿,咩都有,去另外一個大城巿其實真係同留喺香港冇乜分別.所以我去大阪,主要都係純粹到此一遊,又或者當係陪下老婆.
其實大阪最驚喜嘅係黑門巿場,相比京都嘅錦巿場,黑門巿場比較多賣魚同賣水果嘅舖頭,不過就少D手信店.而最令我印象深刻嘅係D好好味嘅拖羅,淨係睇魚生本身嘅顏色同肉片嘅紋理都已經睇到個分別.不過講真,要食D好貴嘅拖羅先會覺得同香港嗰D有分別.如果只係食平價或中價拖羅,其實香港都食到.我地食嘅貴價拖羅,如果冇記錯係要1800日元,得5片.而平價拖羅我地食左600日元,但有十幾二十塊.
除左魚生,其實仲有士多啤梨,柑同埋密瓜都應該要試下.D士多啤梨真係可以大到好似個蘋果咁架.
黑門巿場入面亦都有好多熟食,我地就第一次喺大阪食大阪燒.同香港嘅所謂燒餅比較,呢度真係好味好多,最大分別嘅係,香港嘅燒餅係好粉,食半塊已經好人飽,而呢度係完全唔會有呢種感覺,塊餅入面完全係真材實料,唔需要加粉去填充.所以個感覺係,係越食越想食,而唔係越食越飽.
我地當然亦都有去心齋橋同埋道頓堀呢D出名嘅街度,講真,呢度真係好行過旺角好多,條街闊好多,又乾淨好多,不過同旺角一樣,都係咁多強國人.
另外,我地仲試左好多香港人食完再encore嘅磯丸水產,不過其實都幾雞肋.我地叫左一個set,包左四樣野,其中海螺同白蛤都令人失望,而扇貝同北寄貝就比想像更鮮味.海螺味道偏苦,而白蛤就太韌,好難咬.
我地夜晚食左一間好多人推介嘅燒肉放題,叫做「国産牛焼肉食べ放題 あぶりや」,每位3480日元 + 8%稅.呢間野真係好多人黎食,我地等位等左超過一個鐘,如果想黎呢度食,最好預先book位.不過呢度嘅牛肉多款唔在講,仲要真係好食,完全唔係放題嘅質素.不過,同之前喺京都祗園食嘅天壇相比,我覺得肉質都係天壇好好多,但味道方面其實不相伯仲,如果要挑剔,只能話国產牛肉放題比較咸,食到最後真係會好厭.
總括而言,食物質素比香港真係高出好多班,加上日元跌到咁低,所以都幾平靚正.黎大阪,我又唔shopping, 所以我最大目的都只係食.
Subscribe to: Post Comments (Atom)


text:
2015年4月9日 星期四
稻香 @ 九龍灣 ( 9-APR-2015 )
"一蚊雞" 半隻就 $0.5 我見隔離 2 個女人食咗 2 隻雞 + 2 碗粥 + 1 碟菜 + 1 碟豆腐 勁
d 豉油好味呀
拍薑蔥桶蠔煲 有 6 隻 其中 2 隻好大隻 我食咗 1 隻都滯咗
溫公南乳齋煲
脆皮咕嚕肉
媽咪話再叫多碟 share 食 諗住比工人食半隻 點知叫咗之後佢話唔食 飽到我地呢 之後唔叫啦
鱻 我仲以為讀 "魚" 原來係讀 "鮮" 好在上網查 哈哈
( 9-APR-2015 THU )
又係好凍喎 今晚會 16 度添呀 不過最緊要唔好落雨就得架喇 ~
呢排朝早都飽飽滯滯咁 咁都好 早餐唔駛食咁多嘢 哈哈 ~
今朝開始要打卡喇 最煩係銀包有住客証 八達通同信用卡 唔可以就咁嘟 要拎出黎嘟 所以我遲 d 都買番個証件套 唔係整壞哂 d 卡嘅磁帶仲煩 ~
但最頂癮阿 4 仲係番 9:20am 其實所有人都知佢成日遲到 日日番 9:20am 所以先累到我地要拍卡 之前已經出過 email 話要準時 9 點番 佢頭果 2 個星期咪番 9 點囉 之後又唔當一回事 繼續遲到 咁其實根本佢可以 9 點番工啦 依家仲咁樣 遲早收 warning letter 真係唔抵可憐囉 ~
忙到 11 點幾終於可以抖下 之後膊頭痛呀 慘 ~
今日有 lunch box 食完又出去行下 難得涼涼地 ~
又係忙下停下 8 卦又同我講渠上次問佢 " 無線 mouse " 中文點寫 問 8 卦係咪寫 " 無線老鼠 " 我真係笑到震哂 嘩哈哈 ~
woo 時間過得好快 眨下眼又放工 lu ~
今晚同媽咪 家姐去稻香食飯 我 6 點左右到稻香 好奇怪點解咁多人 得 1/3 位咋 上次呢個時間 得我地同隔離 2 位枱 之後睇餐牌 原來有 "一蚊雞" 唔怪得咁多人啦 ~
家姐 7 點到 食下傾下都 8 點幾 送埋媽咪搭車 我再送埋家姐搭車 咁打比里奧大人 原來佢已經放咗工 咁我之前打比佢 佢話會去叙苑食粉 之後打比佢幾次 佢又聽唔到電話 咁我喺附近行幾行啦 唔見佢就走人架喇 點知比我一望就望到佢 佢話我扮嘢等佢 但其實我真係等佢架喎 咁同佢講証明我同佢係好有緣 哈哈 ~
番到屋企都 9 點半 咁即沖涼睇 "導火新聞線" 喇 ~
里奧大人就做公司嘢 做到 10 點幾就沖涼 之後睇陣電視 11 點幾就瞓喇 ~
2 則留言:


text:
2016年4月19日 星期二
咖哩魚蛋魷魚 ( 19-APR-2016 )
( 19-APR-2016 TUE )
尋晚瞓覺 成日覺得有人摸我 所以今朝問里奧大人係咪佢成日摸我啦 佢話因為驚我凍喎 我話下次摸人細力 d 啦 摸到人醒哂 哈哈 ~
早餐無咩胃口 食奶醬多算喇 ~
菇場又係忙下停下 咁都好 坐喺度真你好悶 哈 ~
Lunch time 出去行陣 條街凍到呢 所以都唔行咁耐喇 買完嘢食就即番菇場 ~
好快又放工 今晚直接番屋企 爽 ~
今晚真係凍呀 又勁大風 好似打風咁 咁啱我預咗今晚拖地 拖完都唔出汗呀 但就好攰囉 哈 ~
執埋 d 嘢就抖陣 里奧大人 8 點先放工呀 餓到我呢 好在之前煲定水 居然番到九龍灣先記得打比我 好在都淥得切意粉 佢番到黎就有得食 ~
是日懶餐 - 咖哩魚蛋魷魚
咖哩魚蛋魷魚 - 想食好耐喇 同埋之前又買咗幾包田師傅咖哩醬 唔想又擺到過期 但我就勁懶囉 就咁煮魚蛋 魚片頭 魷魚同薯仔咋 下次都係煮雞肶好 d ~
搞掂哂都 9 點幾 即沖涼喇 之後睇電視 依家睇 viu 99 估唔到都幾好睇 呵 ~
其實攰 但又唔眼瞓囉 唔知係咪飽得滯 所以又 11 點半先瞓 ~
標籤: 肥在家煮食篇
訂閱: 張貼留言 (Atom)


text:
今年既書展,可算是大豐收.
上面最埋邊一棟係潼潼爸買俾自己既書,另外潼潼媽只買左100蚊4本既育兒書,不過而家最主要想講下買俾潼潼既書/教具.
今年潼潼爸去左兩次書展,星期三果次同朋友去,星期五晚就再同潼潼媽去.其實星期三果晚爸爸已經滿載而歸.
呢個畫冊一套三本,每本10蚊,係創意畫冊,有好大既空間俾小朋友發揮.
呢個唐詩咭10蚊一盒,每盒有35首唐詩,分開初中高級.潼潼而家都會拎住初級果盒要我逐張逐張讀俾佢聽.
下面呢個故事繪本潼潼媽真係覺得超抵,每本10蚊,潼潼爸第一日買左三本番黎,星期五我地再去時又掃多三本.呢幾本書本來係一套八冊,我地只搵番其中六本,而且相信已經所餘無幾,遲一日去都搵唔到喇!
故事書係硬皮書面,而且仲大大本,每本故事都有一個學習主題.好似下面呢本就係講數字既.
後面仲有導讀.
同埋「給家長的話」
仲替姨甥買左一套12本既「十萬個為甚麼」,都只係$110.
到星期五果日潼潼媽請左半日假去幫潼潼掃貨.
呢個係一套12本既經典童話故事書,每本入面有二至三個經典童畫故事,都只係100蚊咋.
呢個係晶晶出版社既習作紙.係比較喜歡右手邊關於「上學」既習作,希望可以令潼潼更投入8月份時入讀N班幼稚園生活.
呢個穿線遊戲,可以訓練小肌肉發展﹑手眼協調,同埋空間感.
呢個聽聲音遊戲都好好,已經同潼潼玩過好幾次喇!最初係一組一組咁俾潼潼玩,之後一次已經係放哂42張咭片出黎,再隨機播放聲音,然後我地同佢一齊鬥快搵番D咭片.當然,我地都要扮下野等潼潼可以有機會快過我地搵到D咭片啦!玩完之後,仲可以由潼潼根據顏色幫我地張D咭片分番好一組組添.
仲有其它散裝既書仔唔講喇!真係估唔到,果晚我同潼潼爸由下午四點行到午夜十二點人地收檔先走,連飯都無食!走果陣真係想死咁濟,成8個鐘頭,真係連訓覺時間都未必有咁長呀!阿囡~ 你真係要生生性性呀!


text:
1. 香港真係好多人
2. 做慣左英國肥婆同骨感形香港女仔比起上黎好大落差出街唔開胃, i mean 對自己一身肉騰騰睇唔過眼
哈,出街離不開吃
吃我至愛既甜品
無見半年佐敦開左間(Openrice)好多好評既甜品
-- 宏 --
心諗咁勁食下睇下咩料子,同埋主打綠茶真係好吸引 !!
Lunchtime + weekday 人唔多
Lunch set menu $99 麵 + 甜品 + 果茶
我無order lunch set 因為想試個綠茶芭菲 因為D相望落好靚 xD
$78
真
係
好
貴
如果$58 我覺得呢個綠茶芭菲好好好好食
如果$68 我覺得呢個綠茶芭菲幾好食
呢個價我覺得呢個綠茶芭菲OK 啦
不過唔怕貴呢個綠茶芭菲可以成日番去食
唔係唔好食,最高個層D綠茶雪糕D綠茶味好濃嫁,同Häagen-Dazs 個 D有得flight !可能再濃D tim!同埋個雞蛋餅味既cookies (我唔知佢地叫乜) 點住食好好味;仲有D麻糬alike 既 粒粒 一齊食都好好食~
至於友人食既$99 set, 雖然個拉麵 好 普 通,但甜品包左價值$30既大size雪芳蛋糕同一杯好香 但 無 乜 味 既 蘋 果 茶,某 程 度 上算係抵既~
個綠茶雪芳蛋糕都幾好味嫁,唔會太甜,D cream 好smooth 好香,蛋糕好鬆好soft唔怕乾
無見半年D人浮誇左, 咁既價我覺得試1次就夠lu ~
About 宏:
佐敦白加士街15號


text:
今朝4點半先訓,然後朝早7點半就起身,因為要整昨日未做的包,唔早D就唔夠時間,因為老公和肥仔都要返工,所以約左肥阿哥到.
記得我尋日自己唔小心整到隻腳嘛?睇下今日隻腳仲疼過尋日,與我尋日整既
〝藍蜂慕絲蛋糕〞D色幾襯~真係絕配.
今日疼傷了既隻腳唔知幾開始腳眼前的肌肉痛,到左夜晚回去發現腫左少少添!而家感覺就好似扭親咁!行或唔行都痛痛地.
老公話可能傷疼傷影響到,唔會掛?有可能架!因為踢波D球員傷左〝十字靭帶〞都會影響到果到,你疼傷既地方前少少就係〝十字靭帶〞,你仲要企左2日大坐喎!不過,老公話應該好快冇事,但明天去街你得唔得丫?
今日9點幾肥仔來電冇返工,佢想去我樓下的牙醫到睇!因為佢隻牙崩左.十點幾就帶埋阿B去老公家放低阿B,再自己去睇牙醫.我打去牙醫到落booking,但full左要晏晝4點幾~咁真係運吉勒!原本轉去睇阿媽果個,但阿B要跟肥仔出門口,所以要改期~唔知改到幾時,但肥仔係到又要黏住我唔跟肥仔,佢想出街,所以我有時單手抱住阿B又單手整野,複習既緊係放低阿B先整喇!
尋日整既〝雞批〞我又係用錫紙包住佢,因為都唔知用咩裝.
今日整既〝雞磨腿粒粒白汁包〞有3個我加左芝士,因我又見雪櫃得返塊,我仲請瘧一個比對面既〝C9〞食添!
睇下能見度幾低,空氣好混濁.
我入到肥阿哥書房霎時,下眼以為呢個櫃仔用嚟放紅酒,望真D原來係用嚟放相機架!仲有埋溫度幾〝Pro〞.
好耐都冇影魚喇!第一行第二幅相條魚叫〝寶石〞,佢成日都好似死左咁唔郁佛留係呢到.
肥阿哥影架!睇下~下面2幅相與上面的質素相比差幾遠.


text:
响過去個星期日, 我去咗My Dream Wedding 到試衫, 你地可能會覺得點解要咁早去試衫呢, 我11月6號先去影, 但係我驚唔早d 去試想要的衫會比人hold 咗, 其實我知有d 都比人hold 咗架啦, 因為佢地比我試之前會睇清楚有無人hold 咗先
講番個interview 先, 佢地首先會比d 相簿我地睇, 我地本身想去迪欣湖, 鐵路火車站, 大潭水塘, 赤柱影日落.. 但只可以影3個地方...
我地睇睇下d 相簿, 發現有一到地方好有feel 丫, 好多大樹, um.. 有點似去咗台灣d 森林到影咁, 唔講知, 原來係北潭涌郊野公園, 真係估佢唔到
再睇我地又發現一個幾好的地方... 就係濕地公園啦, 雖然要比入場費, 但係影出來的感覺比迪欣湖靚好多, 我地個consultant -- Kathy 話呢到係靚過迪欣湖, 因為欣湖靚中間個水池後面有3支煙囪, 唔靚. 仲有濕地公園d 樹比起迪欣湖靚好多, 仲有佢有室內景, 影出來有夜晚feel, 唯一美中不足係佢無迪欣湖咁多花
企起呢條橋到影會好靚架, 仲有係一入門口的樹牆
點解我地想去赤柱, 最主要原因係想影日落, Kathy 話赤柱的日落唔靚, 佢介紹咗白泥比我地, 佢話你地去到其實覺得一d 都唔靚, 仲有牛屎味tim, d 沙又dirty, 不過個日落影出來係最靚的
就係咁, 我地就最後選擇咗大埔鐵路博物館, 濕地公園, 白泥
跟住Kathy 就問我地想要d 乜, 要唔要有effect, 好似落雪丫, 有泡泡丫.. 但呢2樣野我地都唔想要, 至於轉colour我地就想要, anyway, 佢都會比2 張唔同effect 我地睇, 仲有沙灘會唔會畫心丫.. 會唔會落水丫 (不過佢話唔建議我地落水, 因為白泥都唔係太乾淨)
傾完一論之後我地就去咗試衫了....
~~To be continued~~


text:
我年紀唔大,今年二十歲.
十幾歲情竇初開,大家都會暗戀下班入面嘅男仔,我都唔例外.
直到中三戈年,我發現我愛上嘅,唔係同學,而係我老師.當時佢應該廿尾,唔算靚仔,但好幽默好charm.
當然,個個都會當係豆芽夢.
其實我自己都以為係.
戈種一見到佢心跳加速,每分每秒都掛住佢嘅感覺,我仍然歷歷在目,衰又衰在佢同學生好FD,我同佢都算叫比較熟,得閒無事會吹下水,係Facebook吹下水咁,見面又互疾下,搞下爛gag.
我成績唔好,係100-120名咁上下.就係咁,我為左佢,好努力讀書,終於比我揀到佢戈科,理科,我唔係咁中意同擅長嘅科.
同時,我唔識得點樣handle呢份感情所以比佢發現左.
佢疏遠左我一段時間,然後又變到好似從前咁有講有笑.
其實我一路都唔知佢感情狀況,我淨係知未結婚.我一廂情願咁覺得只要我一grad,我就會有機會可以成為佢嘅女人.完全無考量過自己靚唔靚,襯唔襯得起佢.可能咁多位sis會批鬥我,師生戀係不道德,係unacceptable,blablabla...但係,中意一個人,點諗得咁多?
中四中五,我就不斷重覆咁經歷佢對我嘅忽冷忽熱.一時同我好好傾,一時當我透明人,走廊見到我要調頭走戈隻.我就不斷沈浸係有希望and無希望之間.可能旁觀者清,一望就知師生戀無可能.但係我呢個當局者,因為摸唔透佢心思所以一直沈醉係自己世界入面.為左多啲見佢,我專登放hea黎讀,希望有機會親近佢多啲.殊不知,係呢個game入面,我單止佢戈科讀唔好,其他科都差左.
終於到左中六.我明確咁知道左佢有女朋友,同時,佢都好明確咁同我劃清界線.呢個時候,見到我就避,無再chitchat.
然後,我就係迷戀佢嘅時光中grad左.
我以為,grad左之後,佢會放低我中意佢呢件事.
但係,一年後我翻去探老師,佢仍然係閃閃縮縮連望住我同我打個招呼嘅動作都做唔到.乜我真係咁黑你憎咩?點解連一個招呼都唔打得?
我完全失落到冰點.一來,佢避我,二來,原來我所謂嘅忘記根本係得個講字.
但係呢個男人,霸佔左我個心六年.雖然我唔係咩極品,但我不乏追求者,但係我無辦法抽身去愛其他任何一個....到左今時今日,由十四到二十歲,呢一分呢一秒,我仍然愛佢.我經常夢見佢,對住佢嘅相發呆,然後默默流眼淚.
我恨我自己,點解解脫唔到.
如果我地唔係老師與學生,結局會晤會唔一樣?
我相信,我對你嘅感覺唔係你所諗嘅豆芽夢.
我會永遠記住你對我講嘅戈句"相逢恨晚".
希望我可以快啲搵到下一個你,去填補我心中嘅創傷.
佢依家結左婚,希望佢幸福.
希望來生,我可以做你嘅女人,你可以愛我一萬年.


text:
令狐沖潮文
「令狐沖潮文」於2012年開始流傳,源頭不明,流傳甚廣.
內容
講真金庸14本天書之中,令狐沖一定最屈 依家美國國防部都係參考令狐沖招破箭式製造愛國者導彈防禦系統 講降龍18掌佢又話有破掌式 講玄鐵劍佢又話有破劍式 講內力佢又話有破氣式 講鷹眼佢又話有破箭式 講ironman佢又話有吸星吸哂佢D能源
講x博士佢又話令狐沖冇招冇式X博士都讀唔到佢心
如果你以為磁力王應該贏既話,SORRY,你應該重睇一次笑傲江湖 根本冇得贏,你搵金屬掉令狐沖佢有破箭式 你開槍射佢佢都有破箭式 核彈佢都有破箭式 近戰佢有吸星, 一掂到你就玩完 仲有你冇以為生化武器可以搞掂佢,佢有易筋徑backup,一轉身咩毒都排哂出黎.
咁你話襯令狐沖沖緊涼冇劍個時偷襲佢就OK,錯!!!! 令狐沖既外掛易根經練到登峰造極,應該有模枋掃地憎既身法同氣場等等 古時都係靠佢既氣場保護大家免受台風襲擊 李氏力場都係佢既弱化版
令狐沖係唯一一個可以係20世紀生存既劍客,神盾局都發明緊時光機,番去古代搵令狐沖加入avengers 超級撒亞人孫悟空都要行埋一邊
以後講邊個最好打post除左行運超人,叮噹,孫悟空,仲可以加埋令狐沖


text:
拯救昆流悶和新特蘭 列納出山騷攞1分還神
周中英超快車頭兩站分別由新特蘭對昆士柏流浪,同埋阿士東維拉對雷丁擔當,點知4隊波唔計後備加埋成44個職業球員都只係產生出1個入球,捱凍捱眼瞓嘅球迷真係呻笨,唯一亮點只係哈利列納首度領軍,幫昆士柏作客打和新特蘭0:0,終止3連敗執番1分.
哈利列納喺英格蘭聲望唔錯,佢好醒目咁避開喺曼聯嗰場擔正,改喺周中作客光明球場先履新,總算令到自己嘅「出山秀」唔使輸波收場,而悶和0:0嘅賽果某程度上亦衰唔晒,畢竟昆士柏對上一次贏新特蘭已經係1991年,呢段時間11次對戰黑貓只係取得4和7負劣績,所以執番1分兼終止英超3連敗走勢都可以還神,問題係昆士柏打咗14輪仲未開齋啫,不過英超仲有24輪,慢慢追啦!
近況一樣咁頹嘅新特蘭攻勢少之又少,最有威脅已經係史提芬費查喺下半場中段一次近頂,但就俾後備上陣嘅門將羅拔格連救出,而昆士柏嘅施斯開波12分鐘內已經頭頂腳踢,胡禮菲臘斯完場前亦有一次射門,可惜全部被黑貓嘅米洛列特瓦解,0:0算係合理,值得一提係前曼聯球員朴智星終於復出,佢肯定係昆士柏護級嘅重要棋子.
哈利列納話作客光明球場搶到1分好抵讚,又強調呢個只係昆士柏復甦嘅起點,不過呢場文藝復興嘅大革命可能要借助外力幫幫手,英傳媒指出哈利叔又想將愛將迪科爾帶去昆士柏,仲想順手挖埋舊球會嘅戴臣,只係現任熱刺領隊波亞斯聽到後耍手擰頭,並且稱讚迪科爾同埋法卡奧係屬於同一級數,打死都唔會放,讚到咁好誇張咗啲喎!
阿士東維拉對雷丁一仗雖然冇咁具備話題性,但就成為英超其中一個里程碑,因為維拉公園喺呢晚有28,692位觀眾,幫英超突破咗2.5億入場人次大關嘅里程碑,由1992年平均入座率21,131人,上升到而家35,767人,真係唔講得笑.
咁有紀念性嘅日子,維拉當然要把握機會喺主場揚威啦,雖然佢哋同雷丁嘅埋門質素都麻麻,不過賓迪基仍然一箭定江山,協助維拉小勝1:0全取3分.


text:
2006年4月10日 星期一
一些柬埔寨資料 (二) - 飲食篇
都唔經唔覺,如來自己都好耐無更新呢到.今次都講返一些柬埔寨既一啲資料.其實當我地係嗰到既時候,我地都唔想成日食遊客去既餐廳,一來因為食本土人食既正宗好多,二來平好多,三來可以感受下當地人既生活.
不過就算係遊客區餐廳,6,7蚊已經可以食得好好.
係old market 附近既pub street除咗好多bar之外就有好多餐廳.咁多間餐廳之中我就會首推Soup Dragon.Soup Dragon主要賣越南同柬埔寨啲菜色,不過係我來講兩樣菜色其實都幾似.呢間餐廳分上下兩層,樓下食比較平既牛肉粉,而樓上就係貴少少既叫餸食飯.我地兩層都食過,各有各特色,不過下層就啱食晏來食.雖然話係賣牛肉粉,不過係好似火鍋咁,可以自己加野再煮,以我呢個火鍋精緊係話正啦.樓上既菜都好正,春卷都要試吓,另外仲叫咗個又好似火鍋既野,不過係醋加香芧既湯,再自己整熟啲牛肉,唔好以為會酸,係一啲都唔酸而且仲好香添.
呢個網址都介紹好多Siem Reap既餐廳,可以望望.
另外下午既時間可以行下old market嗰邊,除咗有野買之外仲要好多俾遊客既大排檔,唔係貴,一餐都係兩蚊美金咁上下,每間都會有個大menu有埋相同明碼實價,所以都幾放心.(因為去柬埔寨同去其他比較落後既地方一樣,好多地方都係分遊客價同本地人價,當你見到隔離個人同你食既一樣,但係佢俾5毫你俾兩蚊,真係覺得自己係隻大水魚,一啲都唔好受.)
訂閱: 文章 (Atom)


text:
諗番起聖誔時抽到頭獎
以為好運真係會出現自己身上
以為之前的08 及09年的惡運
會除2010年消失
2010年將會是我的好開始
以為又抽到間公屋
各種的嘢, 以為自己真係行緊好運
以為你(天)真係見到好人
朋友一個二個都不忙為我高興
爭住要同我夾份買六合彩
又話要摸吓我, 攞番啲運
哈哈哈哈...真係太諷 刺.....太諷刺
原來係個天玩我咋
咁開心.....見你咁開心...比啲甜頭你囉
轉個屈尾十
由天堂去到地獄
由興奮去到低落
個天好似玩得我好個隠
唔好再同我講咩人生道理
唔好再同我講話, 要比啲事你經歷,
等你從中會學習到當中的道理....等等...呢啲廢話啦
咁成個地球咁多, 有咁多壞人, 咁多唔識珍惜的人, 咁多自私的人
咁多不生性的人, 咁多廢人,
你又唔將呢啲唔好的嘢, 發生係佢哋身上
等佢哋去學, 去感受呢啲人生道理.
我知道我而家巳經去到一個唔可以咁冷靜的地步
我唔可以再好似之前咁, 咩都求你(天)
咩都話由你(天)安排
你係有眼的, 就唔會將呢啲的不幸發生係我身上
咩道理呀...我唔識咩, 駛咩你(天)教我, 駛咩你(天) 引導我呀
我 呸
而家你(天)真係想玩到我幾時
幾時你(天)先可以收手
老豆同媽咪分開
阿哥阿嫂又唔q生性, 爭人周身債
呢個係佢哋的問題, 我知唔關你(天)事
跟住要我媽咪有癌症, 比咗呢個咁大的傷口佢受
而我...由細到大, 要負起全家人的生活費, 有苦自己知,
跟住小產, 無咗bb, 到而家我成日都諗住無咗的bb,
無同朋友講, 無同家人講, 係唔想佢哋擔心
跟住而家又要我子宮有事, 都未出報告, 都唔知好定壞
而家仲要攪到阿哥阿嫂的債,
啲追數佬追到去我媽咪屋企, 攪到佢倆婆孫日日都無攪好瞓
攪到我媽咪日日都提心吊膽
點解....點解我會有啲咁的阿哥, 咁不負責任
點解...要攪到我媽臨老都唔好過
點解...要攪到我媽有家歸不得
佢老人家有高血壓, 有癌症, 係唔可以受刺激
再咁落去, 我好驚媽咪會復發, 會出事
到時又係一個循環, 家無靈日
我喊....喊到我都唔知想點
想死...我唔會, 因為我死咗我媽咪點先
我老公點算
要做的, 我做哂
要講的, 都講哂
前路汒汒, 真係有路好走嗎
我真係睇唔到了
真係有解決的方法咩
如果有錢就可以解決
起碼我可以即刻買間屋
收埋我媽咪
再買間屋比我侄仔
唔會比我阿哥阿嫂搵到
我由細到大都最憎人哋欠債
超級超級憎
但係偏偏你最憎的
個天就要你遇到
呢啲咪就係個(天)玩哂囉
或者身為朋友的你
你睇到我呢篇blog
會覺得某程度上我過份了, 過火了, 太過不冷靜等等
但係我好想講, 針吉唔到肉, 係唔知痛
我明白你哋的用心, 你哋的問候, 你哋的支持
但係....你哋一世都唔會明白
我亦都唔想唔希望你哋會明白
因為我想你哋幸福快樂, 因為我愛你哋, 我愛我的好朋友
我所經歷的一切, 都唔想我身邊人經歷


text:
2015年2月26日星期四
冬巡Linz(下)
百多年前好多鑽都仲係用腳踏,冇電鑽. 好似腳踏衣車原理咁.
進化史...
其實百幾年前有啲診所已有電鑽.
X光機
消毒
唔知係咪真嘅呢?
下面呢幾個係模擬牙齒動作用.
製假牙
40 則留言:
好驚去睇牙醫!回覆刪除
哎呀 .... 睇見咁多工具好怕怕 .回覆刪除
以前嘅老人家好鍾意鑲金牙,好鬼搶眼!回覆刪除回覆
駛唔駛睇得咁詳細呀?你想做牙醫咩!回覆刪除
最怕聽見鑽針聲回覆刪除
牙醫收費好厲害,又麻醉又檢查又X光,幾分鐘就要咗普通打算工仔成兩日嘅人工!回覆刪除回覆
好彩我呢邊醫保係包.刪除
我最怕見牙醫, 這個不啱我看...回覆刪除
那些牙齒,係咪動物架,咁奇怪!回覆刪除
每年都要見佢一次.回覆刪除回覆
我都有幾年冇去見佢.刪除
你無陰影咩?唔驚?回覆刪除
第18張咩嚟㗎?同Nivea(護膚品牌子)有關?回覆
唔驚喎.刪除
o個d係牙粉,擦牙用
似睇恐怖片><回覆刪除
=____= 好難想像無電鑽個陣整一整牙要幾耐...回覆刪除
不過睇住D儀器都好心寒
好似大家都好驚呢篇, 王子使唔使出番個warning sign?
珮夫人回覆
真係要考慮要加警告字眼.刪除
見到d鑽就驚呀....回覆刪除
牙醫都有博物館? 我都唔怕牙醫架~回覆刪除回覆
乜都可以有博物館.刪除
我都唔怕.


text:
阿佘企花旦中間靚位,隔籬係《老表,你好 hea》嘅郭晉安,就快完約嘅胡杏兒,企位靚過馬國明同徐子珊,大台果然出盡誠意留人.
同你吟一吟
節目巡禮 大台放生胡杏兒
Ads by Google
就算大台小生花旦一再流失,一年一度嘅節目巡禮,無綫點都會 call齊全台藝人返公司,招呼客戶老細,幫手拉客.
邊個可以企第一行中間位,往往代表佢响大台嘅地位.當日能夠霸到好位,有陳豪同佘詩曼,而盛傳明年初滿約,就會同無綫分手嘅胡杏兒,繼續有份企第一行,阿佘隔籬再隔籬,只係隔咗個郭晉安,算係靚位;反而响台慶劇《名門暗戰》孭重飛嘅胡定欣,係就係第一行,不過大斜角靠邊,枉費佢花功夫大 deep V現身.
節目巡禮亦係花旦鬥秒殺戰場,不過今年嘅長腿同事業線能見度,錄得有史以來最低.以往有肉唔怕晒嘅長腳蟹呂慧儀,做咗媽咪加上未完全修身,打扮只能夠保守,至於「殼王」新寵高海寧,雖然條裙前面係大 V,不過心口加條三角形大鑽石鏈,露咗等於冇露.
高 Ling遮遮掩掩,至於周身肉嘅苟姑娘苟芸慧,貼身魚尾裙晚裝將水桶腰昇華到另一個境界,連早已經放棄減肥嘅欣宜,都 fit過佢囉!
苟姑娘身形一發不可收拾,仲要著條令佢更加「凸」出嘅魚尾裙,我忽然覺得,欣宜好 fit.
又 V又露腰,不過高海寧响心口加條大三角鑽石鏈,明明睇到,變咗睇唔到!
做咗媽咪,加上未修好身,昔日點都會讓半球嘅呂慧儀,今年,保守晒!
花旦係咁走,胡定欣隨時候命上位,但節目巡禮當日,居然俾人安排企大外檔,件 deep V嘥晒!
撰文︰八珍


text:
靚抽王
幫政府度 S橋清場
Ads by Google
近日示威佔領行動愈演愈烈,真係每日都有新聞,佔領嘅市民同學生辛苦喇!而維持秩序嘅警察同警犬,都辛苦喇!政府成日聯同一班建制派人士,諗住勸大家撤退清場,但係都不得其法.不過正常嘅,觀乎一男子嘅政治智慧,唔好話啲示威群眾吖,佢連自己個女都未教得掂!就等我哋 S橋王好心幫政府度番啲好橋罷啦:
黃子華維穩棟篤笑
近日男神子華喺棟篤笑入面講盡示威者嘅心情,「我哋香港人光明磊落」一句,令到萬千粉絲都非常滾動.所以話,男神講一句,好過啲高官講十句,只要政府能夠請到阿子華幫手搞番個維穩棟篤笑,再將啲飛喺示威區度派,咁一定可以順利清場.問題係,你估智慧高過啲高官咁多嘅子華,會唔會聽你哋點吖?
絕對無敵秒殺必勝絕招
之前講嗰啲橋呢,唔係冇用,不過都係講玩笑居多.以下呢條橋,政府真係要好好聽吓,因為我哋係非常認真的,而且我娛文樂夠膽講句,呢招唔得,咁冇一招會得呀!嗱,你聽住喇,條橋呢就係咁嘅:只要政府答應學生嘅要求,咁就一天都光晒,可以皆大歡喜一齊 BBQ啦!仲邊有人佔領吖! Bye!
設立永久露營休閒區
市民們喺唔同嘅佔領場地留守過夜,你估真係貪玩咩?無非都係想爭取真普選啫.不過既然佢哋都落晒區紮晒營,不如將錯就錯,將呢啲佔領區開放做露營區.咁既然變晒做露營區,咁邊有佔領呢?
撰文:娛文樂


text:
辛苦推車
朱千雪要騎綿羊仔駛到徐子珊身邊,後面有幕後大隻佬人員幫手推車,連引擎都唔使開.
Ads by Google
真面目
女車手 單車鬥鐵馬 千雪請槍 膠面子珊 hea踩
大台係咪真係冇晒人用?唔使問啦,你睇之前台慶亮燈人丁單薄就知.𠵱家晚晚《再戰明天》睇見徐子珊,朱千雪,話咁快兩人又「重聚」,拍緊嘅新劇《以和為貴》,又係佢兩個囉!
早前套劇喺何文田拍外景,膠面子珊原來唔識踩單車,朱千雪冇牌又要揸電單車喎!點算?咪用替身囉!真係唔夠人到咁?做死班替身咋盞!
子珊唔多識踩單車,索性單腳落地 hea踩,梗係啦,受咗傷上唔到台攞視后點算呀?但最好解決咗膠面問題先啦.
最近經常俾人笑膠面嘅徐子珊,喺新劇《以和為貴》內同朱千雪演兩姊妹,早前喺何文田拍外景,劇情需要子珊踩單車,朱千雪就騎鐵馬,但兩個呆晒明顯唔識.
徐子珊踩幾腳已幾乎失平衡,要單腳落地救命,最後當然要 hea住踩.朱千雪仲弊,冇電單車牌只好請槍用替身囉,影大頭嗰陣就要靠大隻佬扶實車尾至掂!希望正式出街嗰陣,唔好穿崩啦!
女替身
劇組請咗女替身拍揸電單車戲,朱千雪成場戲只需舒舒服服影大頭.
零交流
替身拍攝時,朱千雪企埋徐子珊旁邊,但子珊冇乜理佢,只顧同其他工作人員傾偈,搞到千雪 BB冇人理,勁老尷!
採訪,撰文:娛樂組
攝影:攝影組


text:
星期六打機打到1點幾先瞓, 星期日9點半已經起左身, 10點去大快活食早餐, 之後去坐小巴出旺角做gym, 12點玩body combat玩完去沖涼坐車返屋企, 2點返到屋企世伯買左盒壽司比我地食, 食完又係打機, 打到6點幾雖然好眼瞓, 但係怕瞓左夜晚瞓唔到, 所以捱住
昨日Pong要返學, 佢返學個度係青衣, 咁我就返左屋企食飯探下晉晉, 本來無諗過返青衣, 所以放低左部相機, 無得影晉晉添, 最慘嘅係連手提都無帶呀
星期日bb返媽媽度食飯, 咁我梗係返去啦, 6點幾返到去見到姐夫好努力咁砌緊晉晉張床仔, 因為第時姐姐返工晉晉就會係媽媽湊, 呵呵呵...以後我就會多左返屋企啦
昨日起身返工時都覺得個喉嚨好唔舒服, 返到公司就開始流鼻水差唔多成卷廁紙比我用晒, 放左工係條街度就好返好多, 可能吸返D空氣啦, 返到屋企一個人都無, 世伯伯母返左大陸, Pong又要返學, 佢弟弟就未放工, 等到10點幾Pong買粥比我食, 食完就瞓覺
昨日係重陽節放假一day, 8點幾就比人噪醒, 8點半同Pong一家出去食早餐, 之後坐小巴去柴灣拜山, 雖然同佢拍左拖3年, 今次我係第一次同佢地去拜山, 同平時返工差唔多時間, 仲辛苦過返工, 因為要行呀
昨日星期日, 10幾起身陪Pong落街睇e生, 係呀佢又病左啦, 真係可憐, 落到街勁大雨, 睇完e生係大班買麵包, 食左碗河粉就返屋企啦
10月2號係我生日, 1號Pong媽爸同我慶祝生日, Pong仲送左份禮物比我添


text:
歷時超過一年,「領展」喺蝴蝶灣嘅 "皇宮" 卒之都重建完成,以後買餸就好似以前咁方便同多番好多選擇,起碼檔位大番好多,檔主都可以入番多啲貨品俾居民選購.
翻新後嘅街市當然靚好多啦,但都係嗰句,羊毛出自羊身上,貨品價格明顯比之前貴咗.見麵檔哥哥唔單只照舊賣粉麵,依家仲賣埋豆腐芽菜㖭,佢話無辦法,要買多啲嘢先可以賺多啲去 cover 租金,我問佢加咗幾多租金,佢話同舊街市比較貴咗差唔多一陪哦!!
基本上個街市仲靚過好多私人屋苑嘅商場.
街市正門剛好對正蝴蝶邨地標.
舊年農曆新年已經封咗個街市,
到今個月先至正式啟用.
新街市同舊街市最大分別係將檔位嘅間隔牆
全部拆哂,改用矮身圍牆,所以整體
感覺大咗好多,一望無際!
新街市除咗有冷氣,乾淨乾爽之外,最好就係
有手推車提供,買得多的話就唔使
拎住一袋二袋咁重.
哈哈,腦閉塞時都有得參考吓!!
舊街市本身都已經大到分一,二兩期,睇番「領展」喺裝修圍板上面句
slogan 先知,原來以單層街市嚟計,蝴蝶邨街市係全港最大,依家將兩期打通統一規劃,有好有唔好,好嘅就係將貨品依據種類劃分位置,可以一次過睇哂同類檔位,方便格價;唔好嘅就係以前各期街市都有齊哂各類貨品,毋須行哂兩期去買餸,但依家就麻煩啲,可能只係買兩樣嘢,而咁啱呢兩類又位處街市一頭一尾的話,咁就要由頭行到尾先買到,嘥好多腳骨力囉!
依家多咗好多以前無賣嘅貨品,包括沙律菜,
泰式香料及食材,有機蔬菜,
仲有貴價水果㖭!


text:
2015年9月8日 星期二
親子活動の手作印印畫
10 則留言:
哇,D 手印好好玩呀,你地之後有冇抹左去啊 ? 留底都幾靚啊 ^^回覆刪除回覆
其實最後比小芊芊油到一pat pat咁,啲美感冇晒,所以我到左夜晚就安排左個抹窗既活動比小芊芊 XDDD刪除
如果小朋友剛好返, 最好俾佢休息多一兩日先返學, 唔係佢地會好辛苦的回覆刪除回覆
嗯,明白~其實當日都諗住比佢休息一日,不過佢話唔攰想返學,最後同daddy都決定比佢返.最主要係食左啲藥好攰所以扭.刪除
你屋企個view 好正呀...好舒服...希望遲D我都會搬到間咁舒服既屋:)回覆刪除
原來小芊芊大過Little K 小小架?? 我一直都以為小芊芊細幾個月呀, haha~
Little K 又係返學無幾耐就發燒>.<
希望佢地2個之後都健健康康咁返學啦~回覆
望住個窗綠油油真係好舒服呢^^刪除
小芊芊生得細粒,睇你的blog我都覺得Little K大過芊芊呀,Little K好叻女~
有我地悉心照顧,佢地兩隻一定健康活潑既^^
嘩, 印手掌去窗度好玩BOR, 小朋友一定好開心...回覆刪除回覆
係~佢真係好開心, 最後叫佢抺都唔肯,佢話好鐘意幅畫…刪除
好正架個窗台,仲有個咁靚既架,正!回覆刪除
手印個個好玩呀,不過我咁懶清潔,都係羨慕下算,嘻嘻.
小芊芊而家已經大個女左好多呀!回覆
如果個窗台冇雜物係好正, 不過當你執得乾乾淨淨冇幾耐…突然又會變到成台玩具囉…XD刪除


text:
每個星期日軼賢都要返phonics
以往都係由爸爸帶軼賢返學
今朝細佬瞓到8:00am起身
飲完奶奶,就到家姐夠鐘起身準備返學喇!
軼賢問今日細佬係咪送佢返學吖?
咁係咪可以去一齊去宜家傢俬道食早餐吖~
Mami話軼賢要返學食唔到早餐嫁~
正當準備出門之時,學校打嚟話老師sick leave
啱晒喇!軼賢今日正想一齊食早餐~
雖然唔駛返學~
反正都準備出門口喇!
所以一家四口一齊出發食早餐~
軼賢近排好鍾意嚟呢樹~
因為可以邊食邊玩好開心嫁~
食食吓又去攪吓以細佬
近排成日整估細佬,
整估完之後又錫返細佬
真係一啖沙糖一啖C
不過細佬B又好受呢~
因為細佬B又好鍾意家姐嫁~
每次一見家姐就會好開心咁笑晒口~
近排細佬B鍾意跟家姐一齊睇書 睇DVD
自從整咗兩個書櫃比軼賢將d書放出嚟~
因為方便拿到,
所以軼賢一有時間就會去搵書睇,真係幾好.
佢叫嗰個area做圖書角
每逢有朋友仔到來,都會帶朋友仔一齊搵書睇
兩個書櫃嘅書,如果要買,真係好貴吖~
真係好多謝uncle aunt們將d好新嘅二手書送比我地~
只係望住佢地就可以~
雖然有時鍾意乜都爭一餐~
但對仔女又會玩玩吓撲埋嚟要嗲抱
這一刻,都真係既開心又滿足嫁~
呢D片段就係佢地成長點滴~
將來大個睇返就係佢兩姊弟嘅美好回憶喇!
每個星期日兩姊弟就係咁,
笑吓喊吓又一天~
題外話
先前軼賢家姐知道細佬就快一歲
成日問mami仲有幾多日
起初,我都唔知佢問嚟仲乜,
後來,軼賢係嫲嫲屋企攞咗張生日卡,
問mami,Sheldon個名點串,
先知原來軼賢家姐想送生日卡比細佬吖~
雖然軼賢未係好識寫字,
但係對細佬呢份心意真係難得~SWEET!!!!!!
希望您地兩姊弟以後都會相親相愛喇!


text:
2005年12月31日 星期六
咁又過o左一年啦!!
咁又過o左一年啦!!!31Dec2005
今年好似發生o左好多事咁,最開心o既係同Hedy聯絡o番啦!而最唔開心o既,就係同Jofee好似特別多交噪咁,不過好彩都已經過去喇!呢排重不知幾愛添希望keep住就好喇!
其實我諗今年最煩擾我o既,應該係我自己o既情緒先真,唔知點解成日都亂諗o野諗D好負面o既o野,或者係壓力大呱!其實我都唔知,不過咁諗法壓力唔大都變大啦!希望o黎緊呢一年唔會再有呢D情況出現就好喇!
哈哈!點解講講下,好似唔係2005大事回顧,而係o向到許願咁 o既!真係低能仔呀!
2005年12月27日 星期二
恩愛都可以賣車o家!!
恩愛都可以賣車o家!!
2005年12月26日 星期一
Merry Christmas!!!
今 個聖誕雖然唔係有好多節目,但係我依然覺得好開心喎!!我o地重去o左中環個棵大聖誕樹到許願,又食聖誕大餐啦,我重同o左聖誕老人影相添呀,不過最搞笑 o既就係部相機囉,一出到尖沙咀就唔知點解影D相爆曬光啦!搞到幾紋憎都有呀!哈哈!!但係一離開尖沙咀就冇曬事啦,真係認真吹脹呀!
Merry Christmas!!!
今個聖誕雖然唔係有好多節目,但係我依然覺得好開心喎!!我o地重去o左中環個棵大聖誕樹到許願,又食聖誕大餐啦,我重同o左聖誕老人影相添呀,不過最搞笑o既就係部相機囉,一出到尖沙咀就唔知點解影D相爆曬光啦!搞到幾紋憎都有呀!哈哈!!但係一離開尖沙咀就冇曬事啦,真係認真吹脹呀!
2005年12月22日 星期四
嘩! 一年一度o既聖誕大出血又o黎啦!!!
2005年12月21日 星期三
嘩! 一年一度o既聖誕大出血又o黎啦!!!
唔知點解每逢十二月都特別窮o家,又多人生日喎,又要買聖誕禮物喎!不過錢都唔係重點呀,係買乜o野比邊個,真係諗到頭爆呀又唔想買D咁行喎!
今年當然都係一樣啦,我同恆仔足足向銅鑼灣行o左四個鐘,先買齊D同事o既生日同聖誕禮物呀!到到11:00pm先有飯食,我地去o左Sogo後面個間狗狗餐廳,去之前我已經問佢驚唔驚狗o家啦!佢又死死話唔驚喎!點知上到去,人o地隻狗掂o下佢都驚到粘埋牆囉!勁搞呀!
行到一拐一拐咁,好樣醜呀!!
2005年12月20日 星期二
行到一拐一拐咁,好樣醜呀!!
星期日個日同恆生打完波,搞到周身都痛,尤其係兩邊Pat Pat好痛好痛囉哈哈!!尋日番工行到一拐一拐咁,好肉酸呀之後夜晚同志雄出去都係咁,好彩佢全程都好照顧我,重冇嫌我煩添!抵讚!!
2005年12月18日 星期日
嘩! 勁呀!
2005年12月17日 星期六
嘩! 勁呀!
今日晨早比豬豬噪醒,秧住話要出去行街,點知出到去飲o左杯o野佢就話要番屋企啦喎!去到佢男友屋企,我o地就睇起呢個世貿遊行上o黎喇嘩!勁好睇囉!尤其係D差佬點樣揸流灘,同埋D南韓人用D長木條,係咁勁打D差人,勁爆囉!重有煙霧彈第一次睇,超勁呀!哈哈哈!!!
夜晚,志雄送o左套傻豹旅行套裝同雨傘比我,好開心呀!!希望我o地以後都唔好再噪交啦!
孤獨上路~~~
你我的戀情也一場錯麼 擦出火花不算多
沉迷易惹人犯錯 我愛慕可愛又有錯麼
可到底寂寞過盛 才謝絕冷靜
多麼想以眼淚換來同情
日日算命 連命中注定 一堆虛構溫馨
想得近 卻遠得過份
無聊像我 無聊當名份
亦是吸引
2005年12月16日 星期五
孤獨上路~~~
我真係唔明,究竟我D語氣態度係未真係咁差!都夾o左咁多年啦,一路都OKo個喎,點解突然間好似咁難相處咁呢?點解我每次想反映我o既想法o既時候,都比人一種聊交鬧o既感覺呢?中間究竟發生o左D咩問題呢?係未我又諗多o左呢?我真係好想做好D呀!但係又可以點做呢?點做先會令人滿意呢?係未我真係太在意佢o既反應呢?咁係唔係又唔岩呢?
重係覺得,得我一個人o向到努力咁,覺得好寂寞!條路重有咁長要行,得一個人向前走,係唔夠o家!唔係要抺煞佢對我o既付出,但係可唔可以比D鼓勵我呀!
你我的戀情也一場錯麼 擦出火花不算多
沉迷易惹人犯錯 我愛慕可愛又有錯麼
可到底寂寞過盛 才謝絕冷靜
多麼想以眼淚換來同情
日日算命 連命中注定 一堆虛構溫馨
誤會你有心 日夜苦惱自尋
想得近 卻遠得過份
無聊像我 無聊當名份
亦是吸引
2005年12月15日 星期四
Amazing~~~
雖然,又唔係真係認真好暖,不過我勁鍾意囉
多謝亞姨!
2005年12月14日 星期三
Amazing~~~
尋日落o左沙律到訓,佢話叫我去試o下佢張電暖毯喎!嘩!真係大我o個張好多喎!重要平咁多,真係唔抵呀不過算啦,對於我屋企張床o黎講,佢又太大啫!
另外,佢重話要送份好Amazing o既聖誕禮物比我喎!又話好岩呢個天氣用,又點點點...估死都係o個D保暖o野啦,有幾Amazing啫!跟住佢一打開,我都唔覺得咩,點知見佢入電喎!開始覺得有D新意喇!原來係個好似如妃娘娘o個D,可以插兩隻手入去保暖o個D套o黎o家!重有發熱線向褢面添,嘩勁呀!重係一隻羊咩咩公仔o黎o家!嘩!幾得意呀,塊面重紅卜卜添呀!
雖然,又唔係真係認真好暖,不過我勁鍾意囉多謝亞姨!
我個好姐妹Bessie終於嫁o左啦!!!
2005年12月13日 星期二
我個好姐妹Bessie終於嫁o左啦!!!
11/12 Bessie結婚啦!!
o個日我都有份做姐妹o家,一早我o地成班姐妹就扮到靚曬準備好送我o地o既靚靚新娘出門一路強調自己唔會喊o既新娘子,結果未又係喊到連假捷毛都飛埋,哈哈!!雖然疲o左成日,但係好替佢開心!見到佢喊o既時候,連我都想喊呀!到到夜晚,同D人又熟D啦,統一D同事又到曬,我o地自己都玩到癲曬啦最搞o既係阿May重自己隊林o左自己添哈哈哈!!


text:
聽落又幾吸引喎,最衰我上個禮拜啱啱飛完髮啦.不過諗吓,所謂一啖砂糖一啖屎,內裏肯定隱藏住一啲惡啃嘢嘅.首先,都唔知班友揾啲乜人嚟剪,如果剪個頭鬼五馬六咪弊.而且,飛個髮起碼要半粒鐘,隨時一路剪一路要接受思想教育,真係煩都煩死啦.無謂為咗慳嗰一百幾十而搞到自己啫,呢啲咁嘅小恩小惠,我絕對唔會希罕囉!
講開小恩小惠,我忽然又記起一單嘢嘞.舊年狀棍黨區選失利,黨灰梁渣傑就曾經狠批建制派用「蛇齋餅粽」呢啲小恩小惠籠絡街坊,結果引嚟廣泛譴責.雖然條友事後公開道歉,不過明眼人都睇得出,佢嘅所謂道歉只係礙於形勢,其實一啲誠意都冇.條友唔肯為區選失利負責,得罪咗選民又只係敷衍了事,根本同曾凸首對以權謀私指控嘅處理手法完全冇分別.難為狀棍黨班友,一方面鬧爆曾凸首,而另一方面又對梁黨灰處處包容.持呢種雙重標準,對人唔對事嘅態度,竟然敢自誇話要捍衛香港嘅公義同法治,你話係咪笑死人呢?!
「蛇齋餅粽」言猶在耳,而家狀棍黨居然自己都玩埋一份,搞啲乜嘢免費剪髮,唔通呢啲唔係籠絡選民嘅小恩小惠?九月就係垃圾會選舉嘞,如果話呢單嘢唔係為咗爭取選民支持,我真係打死都唔信囉.毛小姐係黨內重量級人馬,佢搞壇咁嘅嘢,梁黨灰冇理由唔知啫.條友狠狠咁打倒昨日的我,究竟係覺悟前非,從善如流,定係見利忘義,隨波逐流呢?經過毛小姐身邊嗰陣,我就有少少衝動,想問清楚佢地嘅立場.不過我最後都係掂行掂過,冇問到.一來我份人比較有品,從來唔會踩人場.話時話,嗰度喺我屋企附近,好似係我主場先啱喎.算啦,遠來是客,就當我讓吓佢囉.而且佢成班嘍囉喺度,我又驚講咗啲唔啱聽嘅嘢會俾人打.大家知啦,犯民中人要捍衛嘅言論自由只係適用於自己友架咋.法國思想家伏爾泰嗰句名言,打死我都唔信班友有聽過囉.
忽然又諗起另一壇嘢,其實狀棍黨為目標選民提供非物質性服務根本早有前科,肥婆文單嘢就係鐵一般嘅例證.咪屈我呀,我絕對冇無意話條肥婆利用所提供嘅專業性服務誘使有關選民投票俾佢.原來狀棍黨一直都冇轉過軚,只不過班友向選民提供嘅利益係無形嘅高級專業性服務啫.又好似港豬澳大橋單嘢,狀棍黨義助阿婆打官司.阿婆年邁識淺(事主自己講架),對於啲狀棍high到爆嘅法律性觀點,當然係欲拒無從啦.你估係「蛇齋餅粽」咩,而家講緊法律喎,我地呢啲不知法治為何物嘅蟻民又點會識呢?事實上,班藍血貴族根本不屑用「蛇齋餅粽」呢啲cheap招,睇吓梁黨灰舊年區選之後發表偉論嗰陣嘅態度就知啦.嗰種不屑嘅語氣同鄙夷嘅神情完全發自內心,如果唔係真正藍血貴族,就算演技精湛如偉仔,都冇可能裝得出嚟囉.
咪住,既然狀棍黨一貫作風係出手高貴而華麗,絕對唔會攞啲「蛇齋餅粽」式嘅cheap嘢出嚟見人,咁嗰個免費剪髮活動,自然唔會揾啲街坊髮型屋嘅飛髮佬幫手啦.起碼都會係喺中環或老尖打躉嘅專業髮型師,話唔定仲會有Kim Robinson呢啲神級hairstylist添,咁唔去咪走寶?唔得,等我認真考慮吓先!
Barber shop, Phuntsholing, Bhutan


text:
十一月二十四日
十四個月至十五個月閒記
titi學習篇
上次titi喺動物 flash card學識九種動物
今次mami再教另外九種 成功!!!
mami跟足晒學 flash card嘅技巧 真係好work呀 ^^
今次教嘅動物有 :
1. 兔仔
2.長頸鹿 3. 斑馬 4.羊羊
5.龜龜 6. 大笨象 7. 牛牛
8. 鼠鼠 9. 雞雞
其實好早之前 titi 已經學識之前九種加呢part七種
呢part最難學係兔兔同羊羊 mami唔知點解佢成日
講佢就識講 識指住兔仔叫兔 (當然發音唔正啦)
羊羊都識講 仲講得正嘅
但當mami問邊隻係羊 佢就指兔 點解呢?
依家分到喇 但仲係要諗一陣....
呢九種動物 titi識講嘅有
兔兔 羊羊 牛牛 雞雞 斑馬就叫馬馬
有video做證架 逐張point出嚟
flash card round II 成功!!!
加埋round one titi認到十八種動物
今次flasd card第二 round titi嘅學習態度唔同左呀
之前好有耐性 叫佢講就講 指就指 攞都照攞
呢次唔係喇 佢覺得自己識 懶叻 唔想指比mami睇
之前試過叫佢指 佢就想撕爛張card 一係就唔理mami
雖然ti爸話 " 你知佢識就得啦 唔好理佢指唔指 聽唔聽你話"
但mami覺得小朋友聽指令好重要 點解依家titi唔係次次聽指令呢?
titi去完日本返嚟就學第二套flash card喇
下次唔學動物喇
因為titi學識十八種之後 其他嗰d好深 根本冇可能識 ^^
波波 巴士 樹樹 花花嗰d titi都ok 唔想再買一套flash card比佢
mami決定試 ABC 因見到titi對貼房門嘅ABC好有興趣
一於試佢有興趣嘅啦 ^^ 加油呀


text:
小BLOG聚
因為得三個人,算係小BLOG聚啦,
開BLOG以來,認識到唔少朋友,
Frances & Rachel都認識咗半年,
係Frances個blog成日都會見到呢個小妹妹,
個活潑可愛,口齒伶俐,
我真係好鬼C鍾意佢架啫!
之前我地已經見過兩次面,
Rachel小妹妹係一個好熱情嘅小朋友,
唔知點解我同佢好好傾,
佢都幾聽我話架,我同佢好有緣,
唔知係咪自己啲仔女大咗,
見番啲小朋友都好喜歡!
Frances成日話佢煩,我又唔覺喎,
我好鍾意拖住佢隻小手,
一路行一路傾!
十二月三日係佢六歲生日,
我胆粗粗咁應承咗送蛋糕俾佢,
應承小朋友嘅一定要做,
雖然我唔係好識整蛋糕,
都要硬着頭皮整個蛋糕出嚟!
之前烘焙姐姐俾咗個芝士凍餅嘅食譜我,
噚日放下晝假返屋企整餅,
第一步,做個海綿蛋糕先,
呢個都算係我第一個海綿蛋糕,
都算幾成功!
跟住整個cream芝士﹐
加糖打蛋加魚膠加cream芝士,
點知放好個海綿蛋糕,倒入芝士餡後,
好特別嘅情就出現啦,
C啦C啦..........點解片海綿蛋糕會升咗上嚟嘅?
以為片蛋糕唔夠重,嗱嗱聲放多片落去,
點知仲衰,攪到一pat pat咁,
好肉酸呀!救命呀!
有冇人話到俾我知發生乜事呀?
好彩屋企仲有材料,
今次唔敢再放海綿蛋糕啦!
因為再失敗的話,今日就無貨交啦!
用番之前做嘅芝士餅底,
再攪一次cream芝士餡,
雪咗就出去同大老爺食飯,
返到屋企即刻再開工,
其實我有兩種生果想用嚟做餅面裝飾,
士多啤梨同桃,最後都係用咗大路嘅士多啤梨!
士多啤梨芝士凍餅~(詳細食譜)
仲將多餘的啫喱做咗幾杯士多啤梨啫喱杯!
咁個失敗嘅蛋糕點處理呢?
佢係食得嘅,不過醜樣啲啫!
今朝大老爺見到都話唔食,點算?
哈哈...........加啲可可粉係餅面,
咪可以變咗Tiramisur囉!
點知探完Frances返到屋企,
呢個如月版Tiramisu食淨咁少咋,
好彩都有番一件自己試下,
啲cream芝士索晒入啲蛋糕度,
所以淨番啲cream芝士係底部,
所以好似食蛋糕多過似凍餅,
希望整俾Rachel嗰個好味啲啦!


text:
近期感冒大爆發,好多人病咗.唔少公司又開始搞番視像會議VC,以免影響正常運作.聽思科嘅Fiona講,下年Webex會推出新嘅版本,加強群組合作性能,叫做Workplace.佢哋今年亦唔需要再飛美國開周年會議,利用VC响香港就搞掂.
不過,高檔VC一向都係Tandberg同埋Polycom嘅天下,除咗專用硬件價格好貴,亦要裝專線先至有理想效果.不過,市面出現唔少上網,甚至用3G流動網絡都可以運作嘅VC產品,舊年思科亦在佢哋UC產品,加入咗一種响不同網絡環境,都可以運作嘅VC.其實呢種VC產品,源自一種新制式,叫H.264/SVC.思科係向一家叫Vidyo嘅廠商,授權H.264/SVC嘅技術,响唔穩定網絡環境,一樣傳送清晰流暢嘅畫面,而且唔會有格仔,可以慳好多錢,相信未來將成主流.
啱啱亦叫到料,話中信1616亦安裝咗附屬公司CPCNet嘅VC2方案,同樣亦係採用Vidyo嘅技術.Vidyo嘅亞太地區銷售副總裁叫Afred Chase Hui,以前就係Tandberg嘅老頂,又曾經做過Juniper嘅地區總經理.不過,聽講Vidyo嘅SE,叫做Jeffrey Yung,最近過檔藍衣人,證明廣域加速市場,目前可能好做過VC.


text:
碎形
碎形通常係指「一個粗糙或者零碎嘅幾何形狀,可以分成幾個部分,而且每個部分都(至少要類似)係整體縮細之後嘅形狀」,係有自相似(自我相似,即係話佢同佢本身一部分完全或者幾乎相似)嘅性質.
雖然碎形係一個數學構造,但佢哋同樣可以喺自然界入面搵到,因為咁,碎形屬於藝術作品嘅範疇.碎形喺醫學,土力學,地震學同技術分析入面都有用到.
喺維度上講,碎形入面吼維度唔一定係整數,而可能會係一哋有理數或者無理數.
特徵[編輯]
碎形一般有以下特質:
- 佢幾細都好,都有精細嘅結構;
- 太過不規則,無論係佢嘅整體或係局部都好難用傳統嘅歐氏幾何嚟描述;
- 係自相似嘅;
- 通常佢嘅「碎形維數」(通常係豪斯多夫維數)會大過拓撲維數(但係喺空間填充曲線,就好似希爾伯特曲線就例外);
- 喺多數情況下有簡單嘅遞歸定義.
因為碎形放到幾大或者縮到幾細都好似,所以通常俾人覺得係無限複雜嘅.自然界入面某程度上似碎形嘅嘢有雲,山,閃電,海岸線,雪片,植物嘅根,蔬菜(好似椰菜花同西蘭花同埋動物毛皮嘅圖案等等.不過,並唔係所有自相似吼嘅嘢都係碎形,好似實直線雖然喺形式上係自相似嘅,但係唔符合碎形嘅其他特質,比如話佢可以俾傳統嘅歐氏幾何語言嚟描述.
碎形嘅圖像可以用碎形產生軟件整出嚟.雖然用呢啲軟件整出嚟嘅圖像冇上面碎形嘅特徵,比如話某哋地方放大之後冇上面所講嘅特徵,但係呢啲圖像通常都算係碎形.而且呢哋圖像可能會有計算或者顯示造成嘅人為偏差——一啲唔屬於碎形嘅特徵.


text:
Wednesday, February 27, 2008
最後一個廿字頭既生日
一早起身,因為覺得老公從來都冇諗清楚同plan好今日要同我去邊,搞到我嬲到發癲
我一早講左我一定要去disney拎生日pin架啦,佢又話一係唱K一係去disney,你plan得好d就唔會只係可以去一個地方啦,衰人
今年生日過得極平淡,因為今年真係好窮,搞舖頭搞到我地冇晒蚊蚊,正常既我,係老公生日時,就算蚊蚊唔係多,都為佢安排左一個有少少既surprise既dinner,but我頭豬係絕對唔識做呢d野囉,唔會預先買生日禮物比我,我都叫做預左,真係冇諗過,我攬住左個chip & dale cushion好耐,佢都冇買比我,唉~~~真係今時唔同往日,昔日要風得風既小公主,宜家同乞兒冇分別,好慘,好慘,希望出年我可以買一份我極愛既禮物比自己啦(請注意:我只係希望自己可以買比自己,其實心裡頭,我已經對老公完全失望,我已經唔再想佢會主動買野比我,苦~~)
去完disney,唯一覺得好開心既,就係終於都去左我好想試下既mr steak晚飯,灣仔間mr steak,我之前同同事同老公都食過lunch,係覺得好好味,有一次去過cwb個間食dinner,覺得麻麻,所以始終都好想試下係灣仔食dinner,果然係正過cwb好多呀,大家都係buffet,不過灣仔真係正好多,叫佢先會拎出黎,而且樣樣都好好味呀,一次過食晒我最鐘意既鵝肝同牛扒,真係正正正,回味無窮呀!!!
今年生日快樂嗎?我希望出年會更好,希望以後都會比今年更好,希望兩年後既生日會有爽爽陪我,希望nic nic可以同我一齊過每一個happy birthday,希望nic house可以發揚光大,希望…希望…我既能力會一年比一年多同大.
Friday, February 01, 2008
奇想
今期我又諗咩呢?其實自從有左nic house之後,莫過於都係想要爽爽,尤其當d人一定要搵粉紅色比個囡時,我真係好想自己有個囡,著晒d好型既衫比你地班人睇,同埋邊個話細路唔可以型,一定要可愛架?邊個話女仔一定要著裙唔著褲架?都唔知係d人太冇品味,定係我d品型太與別不同,宜家呢個年代既小朋友真係可以好型好靚架,同埋我最鐘意就係mix and match啦,都唔知點解d人下下都要問有冇set賣,自己襯仲靚啦
不過要爽爽呢個念頭,老公要我達標先可以諗喎,呢樣野對我黎講真係好難,首先要有50萬cash係手,跟住就係家庭總收入要有5-6萬囉,真係難到呢?我諗40過後都未必fulfill得到,哈哈.老公開出呢個條件,係因為佢話我咩都要好,買野比個女仲唔係下下買最好最貴咩,咁就一定要我有好多錢係手先比我生,um...說真的,我真係會咩都要好架,不過都會有個譜既,好似佢問我,如果要買架bb車,你會買幾多錢,我答佢二千幾啦,我一定要買chicco架,因為我家姐都係買呢個牌子,就算唔一樣,我都要一樣咁穩陣,你唔可以叫我買幾百蚊,得幾枝鐵枝個d,一陣推推下成架散左你就知死,跟住佢又回敬我一句,佢d同事就係話chicco貴,唔駛買咁貴喎,用得個幾年,買貴野好嘥喎,咁又真係唔係咁講架喎,2xxx用到3歲,一年都係幾百,有幾貴呀,買千鬆d既,可能用年半就要換,咪又係嘥氣?佢又忽然好似覺得我好有道理,又冇再同我係呢個話題上再講,我唔知我呢d係唔係歪理啦,總之我唔一定要用最top既野,不過一定要過得到我自己囉,我諗係父母既,都會想比最好自己既子女架啦,基本上我覺得如果有爽爽既出現,肥豬鍚佢會比我鍚佢多10倍囉,佢話佢一定唔會做打仔囡o個個喎,佢就真係識揀喇,做好人梗係好啦,我就要做醜人,我真係唔得佢死呀,噓~~
呢個奇想我已經諗左幾個月架喇,唔知唔知幾時先會成真呢?希望呢一日唔會離我太遠,嘻嘻
Friday, January 11, 2008
Yoyo Kids Land日本童裝
http://hk.user.auctions.yahoo.com/hk/show/auctions?userID=yoyokidsland&u=:yoyokidsland
(各位朋友,請幫忙多多宣傳yoyo kids land,如果朋友介紹,平得既,我一定會計平d既~~thanks a lot)
Nic House新型象
放左呢個架之後,牆既display會掛少左兩套衫,不過我宜家都show同一套加一件衫係架上,都ok啦
table上面放多一套衫做display又係抄雜誌架,我覺得都感覺真係幾好,對於舖既display同入貨,其實我真係幾滿意架,不過真係唔知點解會冇生意既呢?
發夢
新年新開始
(其實我已經入左一d幾啱新年既貨,不過無論我係上個月訂既貨定係尋日先訂既貨,都要下星期先到,真係激死我喇!!!!)
Wednesday, January 09, 2008
08閃爆gel甲登場
後記:由於上一次唔記得一次過book手腳一齊整,腳甲長到好似恐龍一樣,於是我忍唔住自己剪左去,我又唔覺得有咩問題喎,唔現啦,腳我會暫時唔整住,我自己剪下挫下就算,同要show出黎時先再諗下仲整唔整gel啦,又慳返,卡卡
Tuesday, December 25, 2007
Nic Nic的快樂聖誕
nic nic的聖誕大餐
等食的nic nic
Thursday, December 20, 2007
一週年快樂
訓醒睇下電視到真正出門時好像已經是下午3-4時,老公早幾日答應我去買紅色大褸比我,所以我地就去mk出發,又去我最愛既日本衫舖頭仔,老公買了一件褸和兩件top給我,算是週年吧(開了舖後,是他第一次非常願意地買衫給我的),shopping完後都差不多夠鐘食飯,於是我地就由mk搭巴巴去黃埔啦,由巴士站去酒店真係話遠唔遠,話近唔近,尤其是我次次去都係坐車架嘛,所以我一路行一路嘈「點解要我行呀,我要好高貴咁係門口落車架嘛」
入到grilled harbour既時候,場面非常冷清,連同我們只有3 tables,好高級的餐廳啊,如果唔係有coupon,我諗我地係永遠都唔會入去呢度食野,由於場地問題,我沒有為食物影相,菜單如下:
1. 清水一支 (50個大洋)
2. 麵包一籃 (大概有4-5款,我只試了三款,很香口,很鬆,如果牛油可以像小樽的heat住比客人用,我相信會更加好)
3. 白松露鵝肝炒蛋 (白松露味道很濃,係好特別既味,不過我都係唔知點解會值咁貴)
4. 龍蝦濃湯 (老公的,佢話都幾濃,幾好味,值得推介)
5. 黑松露雜菌湯伴煙肉 (好香口,好rich,黑松露冇白松露既味咁濃,湯入面有d碎煙肉幾好味)
6. main course - 老公的鱸魚 (我不嬲對魚都唔太喜歡,老公話好入味,正喎)
7. main course - 我的tenderloin (嘩!係一舊好好味好好味既牛扒呀,如果佢可以再生多少少,我覺得會仲好,外層有一點點像炭燒既感覺,有d咸,雖然我覺得係熟左少少,不過整體都係好'林',好有牛味,比起我曾經喜歡既mr. steak牛牛,呢次真係令我好滿足,正呀!!!!)
8. dessert - a. blue berry : 有一件蛋糕仔,一個雪芭同埋一件好似撻既野啦 (麻麻地,可能太飽喇,覺得有d甜), b. pineapple : 有幾片好薄既pineapple,個口感都幾得意,薄食pineapple好似好食過一舊舊食喎,一件pineapple味既cake,ok呀,唔太甜,仲有一個我覺得好好食既mango雪芭,好似食緊一口口凍冰冰既芒果,我非常喜歡
9. 餐茶40個大洋一杯 (hot lemon water & coffee)
10. 廚師一開始送了一人一件好似手指公既大既頭盤比我地,waiter話係海膽,但可能太細,我同老公都食唔出有海膽味,不過感覺太清新
11. 上餐茶時又送了4大粒朱力力給我們,不過我真係好飽,食時有點想吐的感覺,不過粒粒都係我最喜歡既dark chocolate,睇個樣都知應該係好好食既 (其他3粒都係老公食晒)
呢一餐係我地兩個食得最貴既一餐,一共要一千六百個大洋,不過我地有一張800 coupon,咁我地都係用左八百個大洋去食姐,即刻覺得好超值,正呀!!!!
Tuesday, December 18, 2007
X'mas Gel甲
Monday, November 26, 2007
貴夾閃的12月gel甲
今日karen冇返工,carman同小玲同我諗,我覺得佢地係想我做白老鼠,比個新人同我雕花,所以佢地話雕花襯我,同埋我都有一年冇反呢樣野,好啦,就試啦,一路整我都覺得係好靚既,不過整完比錢既時候,先知我宜家整既雕花係叫做兩層喎,要50個大洋一朵,我一隻手有三朵,兩隻手就300個大洋,我覺得太貴,同埋可能唔係karen同我一早諗好,我又唔係好鐘意,總之靚就係好靚,不過實在太貴了~~~~
左手
右手,合共104粒石,貴貴貴,$$$$
Friday, October 12, 2007
You Tube
1. Nic Nic回家篇(多麼多麼可愛的Nic Nic,真係人見人愛,車見車載)
2. Choco大戰大隻Nic
3. 半歲大的傻Nic,同Choco玩完一日,沖完涼就要Zzzzzz~~~~
4. 簡直的笑笑小電影啦,Nic Nic都睇電視
My Lovely Son - Nic Nic
首先,因為開左nic house,所以少左時間同個仔玩係真事,為左盡一下我地為狗父母既責任,係得到爸爸approval底下,我買左好多玩具比nic nic反,第一次買個d,三件玩具,第二日得返一件可以繼續反,一個爛到唔可以再要,一件要等我修補,一件其實本身係響既,宜家比佢反到唔響,於是乎再接再厲,再去第二間pet shop買玩具,呢次呢d襟反好多,至少反左半個月有多,都未有事,幾good呀
中秋節時,我地又帶左nic豬去買月餅,仲發生左「差d拉死亞媽」事件,話說去拎月餅間pet shop係個shopping mall度,係要上扶手電梯既,大鄉里nic nic當然係驚到唔行啦,吸住個地,死都唔上,第一條佢都係吸左個地一陣就成功比我拉到上去,到上第二條,佢吸得好實,死都唔上,因為我又白痴,我一隻腳上左電梯,另一隻腳又唔係喎,咁隻死仔又唔行,就係咁,我差d扑死,不過我既反應係情願掉底個手袋,跟住企返成個人係電梯再死拉nic nic上去,最終總算有驚冇險,成功去到pet shop,好似亞笨與亞占咁,真係唔得死呀
都係唔講咁多,睇相好過啦~~~~
第一次買既玩具,有兩件係玩完即棄,好唔環保呀
第二次買既,今次就抵玩好多,玩左半個幾月都唔厭,又冇爛,good呀
幸福Nic的所有仲可以玩既新玩具
見到野食既傻樣,其實佢係做緊"叫我"既comment
最正經就係呢張相
1. 飛虎Nic(因為同佢上左狗帶搞好耐都未同佢落街,佢開始做出詭異行為,哈哈)
2. 亞媽瘀爆事件
Sunday, September 30, 2007
日本之旅summary
今次比上次買鞋既數目少了,係因為o係香港都買左好多,同埋比人問左我一句,你係唔係一個月都唔會重複d鞋著,所以我就收左手喇
一大堆連自己都唔記得買左d咩既衫,哈哈
直至今日為止,我都仲係有d未著,死未?全個trip最貴既野,有一條牛記都未著,唔知仲啱唔啱添呀~~~明明都唔係好喜歡belt,不過都買左3條,宜家只係用過一條絲襪,今次只係買左一對(左上),其他係上一次幫家姐買既,佢宜家送左比我,所以我一次過同佢地影相呢兩個袋已經用到有d污jor,成日都話要抹下佢,今時今日都係唔理佢地架有10塊面,或者一日化10次妝都用唔完既妝物
Saturday, September 29, 2007
放假一天
整左3個鐘甲甲,我就一定係去家樂買下日本衫啦,一個月行一次街,真係覺得個街有好多野睇,不過可惜我得一個鐘時間反,跟住又要去做facial,所以鎖定左目標,去一間shop就夠喇,揀呀揀,都揀左好多野,幾件衫同一對鞋,鞋係因為上一個月落左訂,不過冇貨,所以死唔順氣,係都要揀返一對綠色鞋,平時著開M碼,有時著到S碼既我,居然今次買左對L碼,是但啦,唔會飛出黎就得啦,因為係魷魚款,真係大d都冇所謂,因為以前買過fit size既,緊到飛起,著一次就比我打入冷宮直至死為止,今次呢對,我諗…我諗我應該會唔只著一次既,嘻嘻
至於衫,自從開左nic house之後,我以為自己係日本人,我好似好耐好耐都冇著過local衫,一直都係著日本買返黎既衫,或者係o係faye fashion買既日本衫,真係short得好緊要架,anyway,今日shopping唔係我最最最開心既事,最開心既係,因為我比錢既時候係咁叫姐姐平多d比我啦,佢話8折已經係最平喇,我話cut尾數啦,佢都話唔得架,不過講多兩講,明明係計左1173出黎,佢就冇端端收我1130,可能佢記錯左係1137,所以平多7蚊比我,比錢個一刻,我已經知道佢計錯左,不過最估唔到既係,我再自己計多次,我發現佢計少左我一件衫錢呀,哈哈,可能因為我上次已經比左鞋錢,佢就話鞋就一換一,所以佢又誤會左我只係比3件錢就得,唔知點解錯啦,只係知道成堆野,冇端端變左6折有多,真係開心到我不得了呀,哈哈
7:20去mtm做facial,因為闊別左20多日先再去做facial,所以又出返好多粒粒,是但啦,我宜家都冇咁緊張喇,因為我覺得我越緊張,d皮膚好似越反我,我唔理唔理,佢好似好得快d,針清時冇覺得特別痛,ok啦,今次順便買左d用完既day cream,eye cream同mask,不過over 3k又有一set野送,見個set都ok,又可以同我blend埋,所以買多左一個mask同一支cleansing,我今次又買錯左cleansing喇,其實我應該係買支night既,上一次都應該係咁,不過唔知搞咩同人講,我要day,今次又錯,又係要左支day,不過好彩,因為我今次冇拎一個mask同cleansing走,所以下次做facial時可以換返,如果唔係,我屋企就會有兩支新既day cleansing架喇
快快樂樂又一天,啱啱完左facial,老公又過左黎接我,所以一齊去食飯飯啦,唔知係唔係好耐冇出街食飯,兩個都好似好鐘意食咁,叫叫叫,食到爆肚,坐車返屋企既時候仲有d想嘔添呀,不過咩都唔緊要啦,最開心係我今日過左兩個月黎最free最開心既一日,哈哈.
上:係我不嬲都好喜歡既款式,最愛著件樽領落底,完全唔覺肥呀,死未?
中:相傳會著瘦人既直條,個款好日本囉,之前去日本真係好多呢個cutting既衫,不過唔敢買,唔知點解今次會買
下:經典蝴蝶結款,黑色穩穩陣陣,good呀
Friday, September 28, 2007
突破100
腳指
今日遲左半個鐘,一入到magic nail大家都好緊張叫我快d坐低整,不過我要去洗一洗隻手先,如果唔係又上唔到gel,好似上次咁,個邊唔夠靚架喇
一坐低,karen就話: 「你唔好講野,坐低比我整就得」哈哈,感覺良好呀,最鐘意就係有人同我諗好,一路整又一路有surprise喎,幾好呀
整好左個粉紅底,就見karen拎左好多石出黎,我就知佢今次應該係同我反石喇,我一直都唔望佢整咩,直至佢整好左兩隻手指叫我睇下,我先睇,哇哈哈,真係開心呀,浮誇到不得了,閃閃閃,閃閃閃,正呀~~~~
整左3個鐘,終於都完成閃爆清純甲甲喇,同腳指係一set架,哈哈
Tuesday, September 11, 2007
很久不見
宜家開左間舖,始終都冇以前日日坐office咁多發夢時間,同埋好少可以靜靜地坐係度打打打,所以令到我呢度變左雙月號,真係慚愧.
由7月resign開始,宜家都有個半月喇,um...開舖最開心係啱啱set up既時候,因為有好多地方可以比你發揮,最悶係要日日看舖,遲開舖會有人比說話你聽,早開舖要我傻左咁坐係度,我又真係覺得好悶,唉~~~~做sales始終都唔適合我,我想我會係不久既將來會搵返份工,受老闆氣,都可以係背後鬧佢,做得幾唔開心都會有糧出,開舖要受老公氣,要同人交代,要冒險,要做好多好多野,但到宜家為止,我都係冇糧出,好似要老公養,好似冇以前講野咁大聲,原來我既決定係錯左,我又可以同邊個講呀?家姐會明我,不過我又唔方便同佢講太多,老公?好似外星人一樣,我真係同佢溝通唔到,甚至乎我有時會覺得我係嫁錯左添,近期心情有點低落,所以激發我想update一下個blog開心下
發洩完喇,等我update下d開心野啦
Saturday, September 01, 2007
9月紅噹噹浮誇水手甲
Saturday, August 04, 2007
8月cute爆熊bear bear
其實呢個gel甲已經整左一段日子,不過一直都冇post出黎,今晚等佢見下人啦


text:
山景邨浸信會幼稚園
中華基督教會屯門堂幼稚園
中華基督教會屯門堂何福堂幼稚園
仁愛堂田家炳幼稚園
仁愛堂葉德海幼稚園
仁愛堂劉皇發幼稚園
仁愛堂顏寶鈴幼稚園
仁濟醫院山景幼稚園
仁濟醫院友愛幼稚園
仁濟醫院嚴徐玉珊幼稚園
天后中英文幼稚園
天后中英文幼稚園(二校)
世佛會真言宗幼兒學校
世佛會觀自在幼兒學校
世界龍岡學校朱瑞蘭(中英文)幼稚園
加州天地幼稚園
田景邨浸信會呂郭碧鳳幼稚園
佳寶幼稚園(屯門分校)
佳寶幼稚園第二分校(建生邨)
東華三院方譚遠良幼兒園
東華三院田家炳幼兒園
東華三院李黃慶祥紀念幼稚園
東華三院高德根紀念幼稚園
青松湖景幼稚園
保良局友愛幼稚園
保良局田家炳兆康幼稚園
保良局易桂芳幼稚園
保良局蔡冠深幼稚園
保良局蝴蝶灣幼稚園
建生浸信會白普理幼兒園
美樂中英文幼稚園
美樂中英文幼稚園(景峰花園分校)
美樂幼兒園(美樂花園校)
香海蓮社兆禧苑幼稚園
香港保護兒童會蝴蝶邨幼兒學校
香港浸信會聯會寶田幼稚園
香港基督教女青年會安定幼兒學校
香港基督教播道會聯會中國基督教播道會蘇森紀念幼兒學校
香港聖公會青山聖彼得堂青雲路幼稚園
香港聖公會聖西門大興幼兒學校
香港聖公會聖西門良景幼兒學校
珈琳中英文幼稚園 (龍門居分校)
珈琳幼稚園(屯門分校)
真理浸信會富泰幼稚園
救世軍三聖幼兒園
啟思幼稚園(屯門分校)
啟思幼稚園(愛琴)
富健花園聖德肋撒幼稚園
晶晶幼稚園(屯門校)
晶晶幼稚園(彩暉第二分校)
晶晶幼稚園(彩輝花園)
雅麗斯英文幼稚園
順德聯誼總會屯門梁李秀娛幼稚園
新一代英文幼稚園(屯門分校)
新界神召會惠民幼稚園
聖公會青山聖彼得堂山景邨幼稚園
聖公會青山聖彼得堂幼稚園
聖公會青山聖彼得堂兆麟苑幼稚園
聖西門良景幼稚園
路德會呂祥光幼稚園
路德會良景幼兒園
路德會建生幼稚園
路德會富泰幼兒園
樂善堂張葉茂清幼稚園
樂善堂鄧德濂幼稚園
躍思(大欖)幼稚園
2009年6月28日
幼稚園 - 屯門區
山景邨浸信會幼稚園
標籤: 幼稚園


text:
煩惱一
之前一心諗住去裕興發訂造床﹑衣櫃﹑鞋櫃﹑梳妝枱,點知cf 話佢都造到田園傢俬,佢係幫我搵傢俬鋪訂造,仲係用夾板添!報價又唔算貴,$1100/呎,平過屋苑嘅裝修公司好多($1400/呎,一樣係夾板)!但係我問過香港幾間傢俬鋪都係用高纖板,包括裕興發,高纖板冇咁襟用但係平啲,$850-$880/呎,即係話淨係油壓床﹑7呎衣櫃﹑鞋櫃三件夾埋都平$4300!但係牛牛爸爸就話cf 造啲傢俬好實淨好滿意(係普通款!),不過cf 冇實物圖比我睇,係我比相佢跟住造,都唔知造出嚟似唔似!所以而家都唔知點算好!
煩惱二
本來決定咗去深圳嘉怡造廚櫃,但原來cf 造都只係比嘉怡貴$3000左右,一樣用料!不過cf 好似穩陣啲,有信心保證!但嘉怡就可以順便造埋鞋櫃+飾物櫃,咁可能又慳多二千蚊!點算好呢?
煩惱三
早幾日上新屋,發覺兩間房同客廳遍地屍骸......應該係蚊!原來之前上去牛牛唔記得關廚房窗,啲蚊蚊飛晒入屋死晒!!希望係早排落雨先會咁多蚊,如果平時都係咁嘅話,可能未入伙我就已經比蚊蚊咬死咗!!即係話而家全屋都要裝蚊網,咁用磁石款好定回捲式好呢?磁石款可以拆出嚟洗﹑又平但係唔耐用...其實我覺得蚊網好樣衰,又會令到間屋暗啲!如果用蚊燈,係咪要隻蚊飛埋去先會死呢?咁電蚊香又係咪唔可以長插呢?又多樣嘢煩!又係錢!!
煩惱四
前業主留咗熱水爐比我哋,開頭諗住慳得就慳用住先,點知石油氣公司話個石油氣錶唔可以移位,原本喺廚櫃入面,但係我哋會拆咗個廚房一半做主人房一半做廳,咁即係個石油氣錶會喺我衣櫃入面???唔係呀化!!Impossible!!咁唯有拆埋個石油氣錶改用電熱水爐,即係個熱水爐都要換埋!雖然過咗兩年沖涼等水滾嘅日子我都習慣咗,但問題係而家個迷你企缸無可能放到儲水式電熱水爐!我哋屋苑又用唔到即熱三相電熱水爐,咁單相係咪都可以for埋廚房呢,電費又會唔會好貴呢?
牛牛企上廚櫃做咩?咪幫我睇吓個石油氣錶位置囉!
紅圈就係拆咗石油氣錶淨番少少喉,咁都唔係好礙眼啫!
煩惱五
因為拆咗廚房一定要換過鋁窗,如果唔係就會有兩個抽氣扇喺客廳!所以又諗住慳得就慳淨係換廚房同客廳鋁窗,點知cf 又話我哋屋苑試過跌鋁窗落街,啲窗都好舊同埋唔穩陣,都係全屋換晒好啲,oh......又係錢!其實過一兩年先換會唔會好麻煩呢?


text:
聖誕又到喇,係時候食大餐!HongKongCard.com 會員快啲喺 一浩 Kazuhiro 訂位啦! 由2016年12月22日至2017年1月1日期間,HongKongCard.com 會員到 一浩 Kazuhiro,所有套餐可享85折優惠! 於HongKongCard.com註冊成為網站會員 必須
上一集深水埗掃街就搵咗兩間米芝蓮嘅小食推介啦!今集就同大家食啲特別但又唔係周圍都有得食嘅小食喇,好似啖啖肉嘅雞捲,人人啱食嘅老鼠粉,同埋一間原身係中醫館嘅地道特色甜品鋪. 睇返啲相已經好肚餓啦,大家記得唔好空肚睇我嘅Blog呀!哈哈 馬來西亞老鼠粉 - 蘇媽.蘇媽馬來西亞美食店 地址:深水埗桂林街143號地下F3號舖 食物:招牌老鼠粉
上次筆者介紹完港島區精選聖誕酒店自助餐廳,依家當然要介紹埋九龍同新界嘅酒店自助餐啦.由於新界及九龍因為佢哋嘅等級同位置不如港島般集中同較單一,酒店自助餐價錢嘅差異大,如果識揀,每位隨時慳$300,一家四口去食就慳$1,200左右.當然,聖誕節最緊要食物開心,大家不妨參考吓下面嘅資料,選擇今個聖誕喺邊食自助餐.不過要提提大家,聖誕旺季,要食,就盡快扑鎚訂枱喇. 龍堡國際:園
上星期介紹嘅『鋼鋸嶺』,唔知大家睇得過唔過癮呢﹖ 之前幾個星期講過去邊好,上星期又講睇戲,咁今個禮拜就講下食啦!既然天氣凍凍哋,都係時候去BBQ燒嘢食啦.而家即刻介紹幾間正嘢俾大家! 大隱隱於市! 傢俬舖,Café上面重有BBQ!? 位於觀塘工業區的HOWE Furniture & Cafe,相信大家都聽過吧.不過呢間舖除咗一邊傢俬
冬甩個爸爸~冬甩個爸爸~~~J.CO Donuts & Coffee終於登陸香港啦!講起冬甩大家可能都會即刻諗起Krispy Kreme,可惜自從08年撤出香港後,喺香港想搵專賣冬甩而又好食嘅專門店似乎難上加難.好在,今個月來自印尼嘅冬甩店J.CO Donuts & Coffee終於空降香港,並預計於今個月內開業! 查實J.CO創立已經超過10年,口碑一直相當不錯,唔
平時入戲院睇戲,好大原因都係因為可以拎住桶爆谷邊睇邊食,但如果可以買番屋企慢慢嘆,有多種口味你揀,仲唔洗怕食唔晒要搵人share,你話幾好?唔係無可能!因為紅爆日本嘅KuKuRuZa Popcorn黎咗香港開Pop-up store啦! 來自美國西雅圖,但就風靡日本同台灣嘅KuKuRuZa,特別在於除咗經典焦糖同芝士口味之外,仲有多種口味選擇.全部材料由日本直送,並採用零油熱
聖誕節係普天同慶嘅節日,梗係要同親朋好友食下聖誕大餐,出去飲嘢慶祝下.雖然聖誕節就預咗咩都貴,大時大節各位亦可能唔係咁介意俾多啲,不過喺呢度梗係同大家講下點簽卡可以賺返啲回贈慳返啲,幫補下. 安信 優惠期至:2017年2月28日 優惠: 以安信EarnMORE信用卡於「旅遊」,「戲院」,「卡拉OK」,「主題公園」,「食肆」等 指定商戶類別簽賬,可獲額外現金回贈,額
通常食生蠔都要去食自助餐先可以食個飽,但我呢啲又窮又鍾意食生蠔嘅人黎講,次次都要比三四百蚊去食自助餐,隨時要露宿街頭呀!但好彩,近排三井日韓料理就新出咗個任食生蠔燒蠔套餐($268/位),仲包埋前菜,蠔湯,蠔飯同雪糕.如果你係蠔迷,想專食蠔嘅話,嚟呢度食就真係抵曬啦! 餐廳環境舒適,雖然未到聖誕,但店內已經佈置得好有聖誕氣氛,仲有大大嘅聖誕樹.
上次介紹過幾間餐廳嘅聖誕到會,今次就講下派對大熱食物-壽司.市面上幾間連鎖壽司店,日式百貨都有壽司聖誕到會set,部分仲提供埋刺生㖭!而指定信用卡客戶同於指定時間預訂都可以享受到折扣優惠.今次就列出元氣,Aeon,千両同板長嘅壽司聖誕到會套餐. 經濟之選:以5-6人前餐嚟睇,元氣嘅人氣壽司盛最平,有38件壽司,每人可以食到6-7件壽司左右.人氣壽司盛原價$342,最抵就係於16年12
如果一提到米芝蓮通常都會覺得價錢好貴,但其實米芝蓮唔一定係貴嘅,係深水埗有三間拎到2017年米芝蓮街頭小食推介添!到底邊三間好巴閉?就係合益泰小食,公和荳品廠,坤記糕品專家啦!其實依三間都係老字號,相信大家都唔會陌生啦,今日我就去咗其中兩間米芝蓮街頭小食推介再加一間成日逼爆既馳名蛋牛治店做個臥底睇下佢地有無keep住水準喇. 等我出發話比大家知香港又平民又地道小食
韓風又襲港,完咗MAMA送走韓星之後,今次輪到韓國甜品.睇朋友ig,Facebook去韓國打卡都可能見過一杯滿到驚佢會冧嘅水果杯,出自以爆滿水果沙冰出名嘅Cafe de Paris.今次開舖都好有誠意,唔單止將所有系列都帶到香港,仲係用韓國運過嚟嘅材料,保證質素一樣. 好似搶包山咁高嘅水果杯其實係叫bon bon系列,包括士多啤梨,青提子,芒果同車
來自日本金澤市嘅世界第二好味蜜瓜包「世界で2番目においしい焼きたてメロンパンアイス」,其實2年前喺涉谷開店後已經受歡迎到成日大排長龍,喺日本總共有成50多間分店,就連杜如風亦介紹過,相信好多人都喺日本食過.不過而家,想食唔洗再等到下次去日本先食到,因為「世界第2好味雪糕蜜瓜麵包香港店」已經喺香港正式開店!(同日本店名一樣水蛇春咁長XD)而且店面顏色更特地採用密瓜綠色,超sharp唔怕搵唔到


text:
2016年1月1日 星期五
茘枝窩導賞遊
天未光起身,梗係去離島先會貢早晨,九點已經啟航,點解用啟航 - 因為禾哋今日去既目的地-荔枝窩,申請到由荔枝窩往來馬料水,呢班係首航呢㗎!
船上有旅行家職員介紹荔枝窩部分資料
航線中可要留心係左邊,遠眺大埔慈山寺觀音大士像
三門仔原址
唔!有班人仔虎視眈眈
被俘
明哥點解唔救禾?
巧多人搶灘影鬼爪
劍龍出海石
傳說已被破壞既 玉璽
主要觀賞點
發達囉 ! 第一個搶灘成功
特別注意事項:入袋袋毛孩暫不用收費
荔枝窩一寺一宮
廣場
巧巧天氣
禾哋參加當日上下午導賞團
上午參觀地質導賞團- 名額20位每位20元正
因為受到破壞唔可以用步道近距離欣賞 白花魚藤
比較年輕 白花魚藤
唔巧再破壞貢2017年就會開放步道比禾哋參觀
背後係小灘魚塘
啲紅石襯唔襯禾呀?
亞三咪搶鏡啦!
你估下有幾多支鏡對住禾
行得未呀?趕住下午嗰個文化導賞團
入村個東門有幾個陀地 驚驚
呢幅圖話比大家知荔枝窩用三條直巷九條橫巷建構
兩層式平房
曾先生講解以前建屋材料
已荒廢屋
企正有機會倒塌屋門前
黃氏袓祠旺財源
曾氏宗祠旺人丁
水缸 + 灶頭
60 年代家具
估下包住啲咩用品?
紅色嗰支橫梁叫百子千孫
當年荔枝窩唯一一間派月曆鋪頭
請問呢棵樹有幾多個窿窿?
相扶持共生樹(夫妻樹)
細葉榕包住秋楓
有你去睇五指樟樹
唔記得咗比日本人當年斬斷一指運返日本
又有嘢競猜巧環保㗎,呢條村有兩個
準備修補屋頂瓦片
禾哋係度嘆海風
比番啲答案大家喇
1)用紙包住係三葉風扇
2)秋楓樹一共有十五個窿窿
3)有煙𥦬嗰個係荔枝窩環保焚化爐
訂閱: 張貼留言 (Atom)


text:
金曜日
雨Part 1 ~ 浮潛
由於昨夜不斷下著雷雨, 整夜都擔心今天嘅行程會否如期進行, 每小時我都驚醒一次, 睇吓幾點, 個天落雨落成點, 搞到我睡眠質素勁差
我book咗浮潛course係0600, 當初book咁早係因為唔想咁曬, 同埋想多D時間去多d地方玩, 由於我住嘅hotel同個course地點都有段距離, 車程都要40mins, 所以我就要0400就要起身準備, 返工都無咁早呀, 不過係鬧鐘未響之前的1-2mins我就已經醒咗, 我第一時間就仆出露台睇吓咩環境, 點解仲係落緊雨, 仲要有行雷閃電添, 我想個course一定要取消啦
我book0個時, 個staff話如果臨時要取消就會當天電去hotel通知我地, 但係我地等咗好耐都無電話, 於是打算直接致電去0個度問, 但係無人聽, 咁早搵鬼聽咩 咁點呀~ 出唔出門好呀
拖吓拖吓....已經0530喇! 0個天繼續下著毛毛雨, 間中都有雷聲....繼續出去, 會唔會電死呢
最後我地再打多次電話, 終於有人聽喇, 花先生第一句就問人家識唔識英文, 對方第一件事就話 "No!", 唉無辦法啦~ 花先生就用佢0個D 水皮日文問今早個course會唔會取消, 對方竟說唔會取消, 因為我地日文都唔係好好, 怕自己聽錯, 所以花先生再用第二種方式問佢, 就係問佢個course今天是否繼續進行, 對方答係繼續進行,
我同花先生都唔理咁多, 電死就電死啦! 佢地咁有經驗應該無問題掛...得番半個小時咋, 搞到我地要一仆一碌花先生又要超速行駛先得
第一次咁早係日本出門
我地就係黎呢間ISLAND CLUB玩浮潛喇
(呢張相係事後補影嘅, 所以大家見個天已經光晒, 因為我地幾乎遲到, 無時間影)
原定時間係要0550集合, 我地0555到, 好彩唔係遲好多
接待大堂
我地第一件事先要係度填番張報名表
我地將會係"真栄田岬"一帶浮潛, 呢度嘅圖就介紹咗係"真栄田岬"一帶會有機會見到嘅魚類, 有淺水/深水嘅, 深水多好多靚魚睇呀
我地就係要著呢副武裝出海
開始前, 教練再同大家講解一次
準備中~
大家見到D水麻, 真係好鬼死清, 我從未見過D海水係可以咁清架, 可能係我見識少
出發喇! 雖然已經著住救生衣, 但無膽嘅花師奶, 都係勁怕死, 因為我覺得自己係浸緊, 所以我全程都跟住教練同埋個水泡, 死都唔放
海底好靚, 周圍都有魚, 有大有細, 覺得自己好似係水族館入面0個D大魚缸咁呀
大家熱身咗一陣, 我地就向好出名嘅
"青の洞窟"出發
到喇! 潛咗入去個洞之後, 我地回頭望番出去出口, 就見到D海水好藍色, 好似發光咁, 好靚! 好似去咗人間仙景咁嘅FEEL架! 不過因為環境都幾黑, 好難影一張好靚嘅相, 影黎影去都係濛查查
潛完洞, 我地就游番出去玩餵魚喇!
佢地好似幾日無食飯咁呀~ 好倡狂呀
花師奶玩咗好耐都係唔肯放開教練呀
教練好勁呀! 佢潛入水底幫人影合照呀!
成功影了一張幾好嘅潛水照
話咁快就已經8AM, 好想玩多一陣
個天仍然係下著微微細雨, 不過已經無雷聲了
*****************
ISLAND CLUB
http://www.okinawa123.jp


text:
十二月九日
二十八個月至二十九個月閒記
自從買左迪迪尼AP就成日去
今日又去喇 接左阿ti放學 就揸車入去 會一會呢個雪亮聖誕先
呢次迪迪尼係tima答應阿ti表現好而去嘅
講返阿ti喺十一至十二月嘅表現真係好好
無論yeee結婚 到近排嘅喜事 真係有一百分呢
講明雪亮聖誔 tima成日都覺得應該好有聖誕氣氛
可惜玩左一日 覺得氣氛麻麻 可能tima要求太高 嘻嘻
上次halloween有好多應節特式美食 但今次都冇咩選擇嘅
於是我地雪亮聖節由food court開始 海鮮飯 牛扒飯...
食飽喇 第一樣玩嘅係木馬
今次阿ti係阿ti第一次自己坐木馬 佢勁開心呀! 好彩錄得切video啫
原來自己坐係開心過抱住坐架 下次mama識做喇!
之後 我地去玩埋小飛象 tiba玩到好暈 哈哈 點解?
因為阿ti一上到隻象就狂"chok"個升高降落掣 tiba落嚟真係見頭暈架
阿ti一上到去就好專心咁玩 連tima喺前面大叫佢都聽唔到
Parade冇雪落嘅? 得d聖誔花車 鳴 ~~~
仲要坐到patpat好痛 冇陰公 下次唔坐前一行 企下好過lu
不過見阿ti咁開心都抵返晒
佢不停係咁指 : mickey minnie donald daisy 聖誔老人...chips & dale...
睇晒parade 我地一個箭步去搵mickey minnie影相
好彩行得快 之後好多人呀 (都唔明平日都咁多人嘅?)
阿ti由初初好驚公仔 到依家積極同公仔合照 一個好大嘅進步
影完米奇米妮 阿ti雙眼發光 指住 : 我要同daisy影相...e dondon (donald) 呢?
tima一睇 係喎 冇左隻donald嘅 問阿ti去唔去 佢諗都唔諗走左去...
同公仔合照完 我地就去玩巴斯光年 (玩到有d悶)
下次一定要過一百萬分 嘿!
再去埋睇jungle bell版世界真細小 d公仔都換聖誔衫呢!
世界真細小外面有好多公仔
仲有一張張巨型聖誕咭呀
我地冇執輸影返幾張 真係設計得幾靚 讚!
本來想睇米奇show架 可惜睇完世界真細小過左鐘
唯有去睇史迪仔talk show 今次我地第一次睇
好讚嘆依家科技日新月異 可以做到咁嘅效果 但...有d悶喎
睇完史迪仔個天都黑lu 出到去見到水晶城堡 好靚呀!!!
用埋佢比嘅立體眼鏡仲靚 d光都變心心 好浪漫...
(未用眼鏡 d燈冇特別)
(戴左眼鏡睇 真係有好多心心呀!!!)
臨離開 小鎮大街落雪喇 雪亮聖誔終於有d氣氛
tima同阿ti好開心咁跑過去玩雪 可惜呢種氣氛last左一陣...冇再落
阿ti有d失望 : 冇落雪呀...媽媽 冇落拿?
tima決定要帶阿ti去睇真雪先得 一定好開心呢!
離開嘅時候 攞埋ap嘅紀念品 吊飾八個 都幾靚丫
依家掛左喺屋企盞玻璃吊燈度 晚晚都見到雪亮聖誔...
p.s :晚餐落左灣仔買再興燒味叉鴨飯 好味到爆炸呀!!! 哈哈哈


text:
(B+)迷你版遊戲王!《遊戲王 -最強卡牌對戰-》短評!
幾日前相信有3DS既《遊戲王》都下載左隻《遊戲王 -最強卡牌對戰-》黎玩,不過相信都有啲老手就覺得玩落唔對路,同平時玩開既遊戲王遊戲唔同,到底呢隻GAME成件事到底又玩啲乜野呢?依家就一齊同大家睇睇啦~
新手教學部份過長
一開始各位都只能夠被逼用普通牌組起手開始,只能夠挑戰一個NPC黎贏佢拎新卡,不過就算你開頭揀左唔係初心者都好,你之後都會強制性進入劇情黎跟劇本學習遊戲王既玩法同大炒四位小學雞,之後就變左用「寶石騎士」向既牌組起手開始,但老實講,操作方法我認為真係岩岩開始教完就算,畢竟我深信真係新接觸《遊戲王》朋友唔算多,到後期拎左融合卡,又要跟劇本教你一次,果一刻真係覺得佢好小學雞……
戰鬥流程輕鬆快捷
其實呢個《遊戲王 -最強卡牌對戰-》可以話係迷你新手版既《遊戲王》系列作品,因為原本玩開8000點生命值,依家縮一半變4000點,怪獸同魔法區原本各有5格,依家又縮水變到3格,牌組原本要40張以上,依家雙方就一定要20張,額外卡組最多5張,其實咁樣同動畫版差唔多,真係好快分到勝負,同埋比較少機會話卡手牌,輸左大不了再戰咁解,成個流程唔會話拖得太耐.
課金買牌組豐儉由人
咁作為一隻免費遊戲當然要搵啲位賺你錢,不過我開頭以為佢吸金位係瘋狂要你買金劵狂抽卡,咁係呢到又解釋一下先,遊戲入面有卡包抽既,分別係綠色,銀色,同埋金色,不過每包卡包只係會抽出一張卡,因為呢隻GAME啲卡牌主要係用4張卡作為素材黎合成同強化,當然到後期你可以自己拎黎散組都得.咁講返佢個課金位先,你課得金既話,應該主要就係前期太辛苦,頂唔順佢一系列既預設牌組先比300日元買一副你覺得幾岩心水既過渡,始終佢一系列既牌組要收集素材入手同強化真係幾煩下……
適合新手體驗遊戲
查實我覺得佢將全部野都縮一半,連個主角都小學雞係有原因,相信免費既用意就係想推廣《遊戲王》為主,因此未打完「Final Legend Challenge」之前,都只能夠係佢一堆唔同向既牌組黎作出選擇,相信主要就係唔想你煩果20張卡點砌,仲有想你盡量認識下大約有咩牌組可以玩,雖然遊戲王既卡真係仲多過赤底動漫展既入場人數,不過能夠係呢隻GAME入面認識各種召喚法已經好好,畢竟可能有人係留意完第一代就無再追落去,未必識埋「同調」,「超量」,仲有最新既「搖擺」(雖然呢個可能真係要比300yen先體驗到),同以往作品唔同,今次遊走既場地淨係得KC會社,反而唔洗周圍走黎走去搵人決鬥,其實真係好事黎.
總括黎講,一隻可以免費下載既遊戲王系列作品,能夠保持返佢原來既玩法已經算好好,至於成個遊戲好似縮水一半咁,前期又無得比你自組牌組,相信本作目的主要係專為新接觸遊戲王既朋友而設.


text:
又話 說, 未來99其實本身一早係好多年前已經買左3對龍鳳鐲俾佢3個仔娶媳婦, 所以佢已經預備左一對龍鳳鐲俾我. 所以一開始話只係買多條鏈俾我. 咁佢個仔就日日幫佢睇實個金價啦. 但早幾星期, 未來99無端端同個仔講叫個仔買多對龍鳳鐲俾我, 最攪笑係叫個仔買, 唔係佢自己買呀. 佢個仔我bf緊係無所謂啦. 佢仲同個仔講唔好話俾佢阿婆知, 因為佢阿婆覺得唔需要送咁多野俾我, 對龍鳳鐲咪得. 但係我同佢個仔講, 其實到時都係未來99幫我戴d金器, 咁其他人一定會知ga bor.... hahaha .
其實我地之前一直都有睇定d款ga la, 而幾間大金行我地都睇過晒, 我地衡量過每間既手工費同discount之後, 當然都有睇埋個款式, 決定左會係周大褔買, 而個款式大概都睇定. 未來99條鏈就諗住買個豬牌, 而媽咪方面之前帶佢睇過D款, 佢都諗左大約會買邊一款.
好 啦, 又話說金價係5月底時曾低見15900元左右, 但果時又諗可能再跌下, 所以miss左個機會, 之後又升返上去, 一直都係16500元徘徊. 其實心裡面都有個底係盡量係6月底之前買金, 而且美國果邊唔知幾時會出QE3, 如果一出QE3, 金價就真係會爆升. 同埋好難捉到金價既最低位ga ma, 所以bf話要隨時都要準備去買金, 如果見個金價ok, 就要即刻去買啦. 咁係上個星期五, 金價隨住美國果邊既消息同金價, 跌左3%左右, 去到16030元, 當晚bf話想去睇下d金器. 我地去左popcorn間周大褔睇金, 其實之前都去過呢間周大褔睇, 而果度既sales都認得我地, 可能呢間周大褔真係唔係咁多客啦. bf再次叫佢地拎個豬牌出黎睇, 又叫我試戴上身睇啦. 攪完一大輪之後, 我地又問手工費會唔會可以再平d, 咁sales話都已經計左vip價俾我地已經好平, 咁講真果日我都無諗住買, 諗緊可能聽日個金價會再跌少少, 所以bf話咁既然無得再平d, 不如走啦, 再諗諗先, 點知個經理即時走出黎唔俾我地走, 話有得商量ge, 其實果時我地係阻住佢地間鋪係收工, 所以我真係諗住走ga la, 點知個經理最後真係俾到個折我地. 咁bf問我要唔要買好, 我話我要返去問下媽咪先bor, 而且因為之前專登申請左幾張credit card為左用黎買金既, 咁當日都無拎到果幾張credit card, 所以我一定唔買住, 而bf拎左其中一張credit card係身, 所以佢決定買左個豬牌先. yeah~~ 成交左啦.....
後來我哥同我嫂見到我地可以講到手 工費有折, 佢地一早又諗住買對糼身d既龍鳳鐲俾我, 所以都順便一次過買埋. 但係我地係果間周大褔玩左好耐呢. 真係有d唔好意思tim. 其實媽咪仲要買埋龍鳳耳環同戒指, 但係周大褔個款唔係咁靚, 而耳環同戒指比較輕身, 金價對佢影響唔會好大, 所以我地諗住之後去其他金行再睇睇先.


text:
「改變」
雖然話個仔出咗世一個多月,但係屋企因為有陪月幫手處理咗大部份嘅工作,所以都叫做輕鬆.而最主要係個仔都唔算係十分扭計,當然個個初生嬰兒都或多或少會扭計,不過問心自己個仔到呢一刻都尚算還可以,未至於搞佢唔掂.我真係見過有啲搞到啲新手爸爸同媽媽一頭煙.最起碼我哋都仲有時間做下自己嘢.希望可以延續落去啦!不過當然個個都話嚟過先至係開始!
「開始」
今日係陪月返完工嘅第一日,亦代表今日開始我哋兩公婆要食自己啦!所以而家先至係真正新生活嘅開始,不過其實最主要嘅係朝頭早要處理個仔嘅起居飮食,同時要兼顧老婆嘅膳食.除此之外都仲還可以,因為夜晚其實已經習慣要照顧個仔同公司嘅工作.不過一定有啲唔同,所以都係要一啲時間再適應嚟個新嘅生活模式.之後就係老婆要返工得返我自己嘅時候,相信又係另一個新嘅開始!
「習慣」
我諗而家最唔習慣嘅係兩公婆無得話出去就出去,樣樣嘢都要安排好同預先計劃好.不過而家最少屋企無咗個外人朝頭早係屋企,私人空間多返啲,如果唔係阿仔扭計食奶,其實都好似無乜太大改變.不過點都要慢慢習慣吓!講真而家終於明白點解啲人嘈香港啲產假咁少,因為男士而家都得三日,老實講真係非常唔夠.再加上唔係個個屋企都可以幫到手,邊度有可能淨係靠老婆一個新手搞掂?


text:
Derekphotography
服務詳情
評語 提交評語
係Facebook搵到Derek嘅資料,見佢用閃光燈用得好靚,backlight,逆光嗰啲都做得好好,因為bigday想要多少少技巧上嘅野,所以就約佢出傾.約出嚟見面時覺得Derek份人比較靦腆,始終因為bigday好講及即場氣氛,所以我都有少少擔心佢掌握唔到.不過bigday嗰日佢係負責影snap,好專心一意咁捕捉唔同嘅畫面,而主攝係一個好適合搞氣氛嘅人,把口好甜,所以成個氣氛好好,好開心.
我姊妹一共有6個,但兄弟就有成12個(因為本身我有好多男仔fd,好希望佢哋都可以嚟,所以其中有6個兄弟係我嗰邊嘅),所以出去影相預咗會好多人同埋好難handle,因為難在要佢哋跟指示做動作以達至需要既效果.我同Derek隊 crew 講好咗,話唔需要太多我同我先生嘅couple相,反而希望多啲同朋友嘅團體相.Derek佢哋有按我要求做到我想要嘅嘢,明顯睇到佢有放棄自己嘅堅持同技巧去影呢輯團體相.因為淨係影新人兩個人可以apply到唔同嘅攝影技巧,而好多攝影師都希望影相果陣可以展示到自己的實力,而團體相相對就會較少用到攝影技巧,但Derek佢都冇問題好樂意幫我哋影相.
因為我個場係會變色嘅,主要都係紫色,但Derek影出黎嘅相white balance,構圖嗰啲都十分好,唔會有怪色,又唔會cut頭cut尾,所以好滿意.早拍晚播嘅video好好,首歌好輕快同埋好啱我性格,佢地揀嘅shots好適合我,價格又好公道,所以好鍾意. 特別想多謝Derek bigday之前幫我好仔細咁run咗一次個rundown,討論咗點樣安排會smooth啲,亦有提點我各樣要注意既事項,呢個真係好重要.
大家要留意佢個website係冇其他攝影師做得咁精緻,亦無話有太多嘅推廣,所以如果佢加強返個website,做得detail啲就會更好.


text:
有留意東南亞足球嘅球迷,每每經過銅鑼灣渣甸坊天香牛什大王附近,個頭定必會向上望,因為唔知幾時開始,個度就有支阿雷馬旗掛左出黎.一路都好好奇,究竟旗幟入面係乜野光景,有人估係球迷基地,有人估可能屋主十分喜歡阿雷馬.今日就由喺香港打工既阿雷馬女粉絲(Aaremanita)帶大家解開呢個迷!
旗幟掛喺一樓,自然要行上去望過究竟.從樓梯行上去,就已經見到"Baso Arema"既貼紙砌在梯級之間,再行幾步,會見到另一塊巨型橫額,上面寫上"Baso Urat Arema",配上一隻造型勇猛既獅子,以及一碗類似湯既物體.
轉多個彎,就望到門口.大門以藍色作主色,中央配上阿雷馬貼紙,上方則寫上"Baso Arema".原來"Baso"喺印尼話係肉丸既意思,喺印尼無論街邊檔仔或者餐廳菜館,都可以食到Baso,係一款好普遍亦好流行既食物.而"Baso Arema"就係呢間鋪頭既名字,喺香港印尼女傭界相當出名,老細顯然係個阿雷馬既球迷吧.
開門入去,食客通通係印尼女傭,牆壁上所有告示,雪櫃內所有飲料都來自印尼,係一所十分正宗既印尼餐廳,當中大部份人都點左招牌既肉丸.肉丸以牛肉製成,丸裡面混上牛根,所以咬落會比較韌,每碗入面都有三粒.另外每碗Baso都會配以豆腐,麵條以及薄脆,佐以茄汁同甜醬油食用.
店舖入面除左食品外,亦有小量日用品等發售.老細身為一個標準阿雷馬球迷,店內當然佈滿大量阿雷馬精品啦,仲有小部分可供發售添!
大概,呢度係香港唯一售賣阿雷馬頸巾既地方.
**此為清真食店,所以大家去幫襯時,千萬唔好帶豬肉或者酒精飲品上去喇.


text:
DAY4(Part1)
住:ホテルサンバリ一
今日去ZOO, 好期待既一天, 我實在太喜歡動物了
ホテルサンバリ
今晚都係住呢間, 今日係星期六貴少少, 6710円/室
30MINS左右就到喇
呢D豬籠車好得意, 我一早係網上BOOK左早車入去餵動物
開車喇
每人都會有一盆食物, 沿途會講解邊種動物係食咩食物, 我當然聽唔明啦~ 都係見人餵咩就咩, 我試過餵唔啱食物, 隻動物真的唔食
黑熊原來係食草餅
餵獅子好緊張刺激
好想摸吓佢
開心時刻過得好快, 一陣就餵晒各種動物,跟住就四處行吓睇下,食埋午餐先準備下一節目~ 自駕入去睇動物, 路線係同呢架大豬籠一樣,又係超期待既環節呀
袋鼠類, 佢地完全唔怕人, 可以行埋去摸佢都得架
呢幾隻CUSHION 俾大家FEEL吓出生至3個月大既獅子重量, 之前上網睇係有得同獅子BB影合照, 是否BB已長大了呢, 無左呢個環節, 好失望呀!
好多天竺鼠呀!
可以體驗抱鼠鼠, 工作人員會叫你先坐下, 帶佢供應既手套, 然後佢就抱天竺鼠過來交給你
第一次抱天竺鼠, 佢好乖呀
一抱之後, 發現我都好想養番隻呀
依家睇番相, 點解我一隻咁可愛既鏡仔都無買到架
好喜歡獅子碟呀! 點解又係無買到既
去食午餐喇
最喜歡呢杯飯後甜品
...續...


text:
2014年6月25日 星期三
[review]Hitachi N28000 冷感熱感導入機 (part2)
上一part輕輕講左呢部導出導入機既基本野!
今次就主要講下用法同埋我自己會用咩黎配合做導入導出啦 :)
先講講導出吧! 因為每次導入之前都會先做導出!
呢個係必然架啦! 你無理由塊面仲有污糟野都走去導入架嘛 係咪先~
1) 導出 呢個係可以每日做! 我會用厚身既棉花加bioderma 或者loveisderma 既落妝水
呢兩隻既效果係最出眾,每次都可以見到灰灰黃黃既「成果」
我通常都會由下而上咁塊面上打圈,鼻位當然更加唔可以漏啦!
成個過程只係需要三分鐘,完全係快,靚,正啦!!!!
跟手我會去洗面,因為始終都係用落妝水黎做導出.
2) 之後當然係做導入,我會用brighten toning gel黎做既!
呢個step都係可以每日做架@@
同導出一樣都係用棉花再加toning gel 由下而上咁做!
做既時間都係三分鐘就非常足夠架啦! 做完即見效果,塊面滑嘟嘟!!!!
3) 溫熱面膜我通常一星期先會做一次!
我會用比較天然同無酒精既mask黎做,做既時間同樣係三分鐘!
做完之後我會full多十至十五分鐘先meet走塊mask!! 保濕效果爆哂燈><
4) 凍冰冰收毛孔!
呢個每日都可以做,由於細個唔識死 禁到毛孔大哂!
所以每日都會用呢個功能收下大大的毛孔! 呢個係唔需要配合其他化妝品架^^
希望以上既可以幫你了解更多更多<3
訂閱: 張貼留言 (Atom)


text:
話說已經試過香港大部分既韓式炸雞店
知道仲有其他選擇就梗係會想試下新店而唔係翻兜啦:^)
有時行街都會見到漢城美食
呢間算係連鎖店了吧,數間分店都係集中係油尖旺一帶
今次就係午飯時間剛過少少既位黎試
避人流既戰術係成功既!
入店只有我地一枱,係其後先有兩三枱客入座
甜辣炸雞(全) $163+10%
講真個性價比……對比起大部分係香港既韓式炸雞店,係可以接受的
去過韓國食過好多間,連鎖有小店有,首爾有市外有
真正最original既韓式炸雞真係唔係勁好食,仲要帶點乾身
因此我一直唔明點解大家咁追求所謂的原版
各花入各眼我都唔想俾人插我唔識食定係點
但想要原版請去韓國走勻全國食番十間八間先定奪真正既韓國炸雞係點啦:^)
發完牢騷講番呢碟炸雞:^)
甜辣醬味道大概係有時去韓食店食拌飯落果支紅通通喜洋洋既辣醬
灑左少少芝麻,食落有芝麻既香味,算係加左一層香氣
炸雞唔可以話係食過最好食既,但都入左我既上位圈
外皮厚度一般,唔係太脆,但沒有滲油情況出現
雞肉仲保持有點水分,易撕咬易入口,配上甜辣醬汁更是惹味
雞骨唔算多,相比起出名多骨既李家,佢最多係第二或第三位
總括而言又係可試可不試
呢間既優點係多分店同埋唔使排好耐隊,價錢質素都算相宜既